ആ വാക്കാണ് ഒരു സ്ത്രീയ്ക്ക് നമ്മൾ കൊടുക്കുന്ന ഏറ്റവും വലിയ ട്രാപ്പ് ; അമ്മയെ പേര് വിളിക്കണം | article|mother killed|motherhood|world mothers day|WOMEN EMPOWERMNET\nകോവിഡ് കാലത്ത് കണ്ണില് ചോരയില്ലാത്ത നടപടികള് : കേന്ദ്ര നടപടികളെ ചോദ്യം ചെയ്ത് എം.വി.ജയരാജന്\nപ്രായപൂര്‍ത്തിയാകാത്ത പെണ്‍കുട്ടിയെ തട്ടിക്കൊണ്ടുപോയി മതപരിവര്‍ത്തനം നടത്തി\nLatest NewsArticleNewsIndiaEzhuthappurangalParayathe VayyaWomenPen VishayamNerkazhchakalEditorialSex & RelationshipsDevotionalSpiritualityLiteratureWriters' Corner\nആ വാക്കാണ് ഒരു സ്ത്രീയ്ക്ക് നമ്മൾ കൊടുക്കുന്ന ഏറ്റവും വലിയ ട്രാപ്പ് ; അമ്മയെ പേര് വിളിക്കണം\nMay 9, 2021, 12:34 pm IST\nഇന്ന് മാതൃദിനം. എല്ലാവരെയും പോലെ അമ്മയും, സങ്കടങ്ങളും സന്തോഷങ്ങളും ദേഷ്യങ്ങളും ഉള്ള ഒരാൾ തന്നെയാണെന്ന് നമ്മളൊക്കെ തിരിച്ചറിയേണ്ട ദിവസം. വനിതാ ശിശുക്ഷേമ വകുപ്പിന്റെ ഇന്നത്തെ ആപ്തവാക്യം പോലെ എല്ലാവരെയും പോലെ ഒരാൾ തന്നെയാണ് അമ്മയും. അതിനുമപ്പുറം അവർക്ക് സ്നേഹത്തിന്റെയും കരുണയുടെയും ത്യാഗങ്ങളുടെ മുഖം പതിപ്പിച്ചു കൊടുക്കുമ്പോൾ അറിഞ്ഞോ അറിയാതെയോ അവരുടെ വേദനകളെയും സ്വപ്നങ്ങളെയും അടക്കിവയ്ക്കാൻ കൂടിയാണ് നമ്മൾ പഠിപ്പിക്കുന്നത്. മാനുഷികപരമായി അമ്മയോടല്ല ഒരു സ്ത്രീയോട് ചെയ്യാവുന്ന ഏറ്റവും വലിയ ക്രൂരതയാണത്.\nAlso Read:‘ഇസ്രായേല് ഭീകര രാഷ്ട്രം’; അന്താരാഷ്ട്ര സമൂഹം ഇസ്രായേലിനെ ഒറ്റപ്പെടുത്തണമെന്ന് തുർക്കി\nഅമ്മ ഇങ്ങനെയായിരിക്കണം, അമ്മ അങ്ങനെയായിരിക്കണം എന്ന ടിപ്പിക്കൽ മനുഷ്യരുടെ ചിന്തകൾ കൊണ്ടു നമ്മൾ നഷ്ടപ്പെടുത്തുന്നത് ഒരു സ്ത്രീയുടെ ഏറ്റവും നല്ല ജീവിതകാലമാണ്. ആർക്ക് വേണ്ടിയാണ് അവരൊക്കെ സഹിക്കേണ്ടത്, ക്ഷമിക്കേണ്ടത്. എന്തിന് വേണ്ടിയാണ് അവർ അവരുടെ തന്നെ നല്ല കാലങ്ങളെ മറ്റുള്ളവർക്ക് വേണ്ടി ബലികഴിപ്പിക്കുന്നത്. ആ വാക്ക് തന്നെയല്ലേ നമ്മൾ അവർക്ക് കൊടുക്കുന്ന ഏറ്റവും വലിയ ട്രാപ്പ്. ഒരു കാലഘട്ടത്തിലെ അമ്മ അങ്ങനെയായിരുന്നെന്ന് കരുതി അവരെപ്പോഴും സഹനശക്തിയുള്ളവളും പൊരുത്തപ്പെടേണ്ടവളുമാണെന്ന് നമുക്കെങ്ങനെ പറയാനാകും. അമ്മ എന്നതിനുമപ്പുറം അവരൊക്കെ ഓരോ സ്ത്രീകളാണ് ഓരോ വ്യക്തികളാണ് ഓരോരോ ആഗ്രഹങ്ങളും ഇഷ്ടങ്ങളും ഉള്ളവരാണ്.\nസ്വാതന്ത്ര്യത്തെക്കുറിച്ചും, സാമൂഹ്യബോധത്തേക്കുറിച്ചും ഊറ്റം കൊള്ളുന്ന നമ്മളിൽ എത്രപേർ സ്വന്തം വസ്ത്രങ്ങൾ അലക്കാറുണ്ട് ? എത്രപേർ സ്വന്തം പാത്രം കഴുകാറുണ്ട് ? എല്ലാം ചെയ്യുന്നത് അവർ തന്നെയാണ് സ്വന്തം വീട്ടിലെ അടുക്കളയിൽ നിന്ന് അവർക്ക് കിട്ടാത്ത സ്വാതന്ത്ര്യം നിലനിൽക്കെയാണ്. നമ്മൾ സ്വാതന്ത്ര്യം എന്ന വാക്കുപോലും ഉപയോഗിക്കുന്നത്. അമ്മയെ പേര് വിളിച്ചു തുടങ്ങുക. പേര് വിളിക്കുമ്പോഴാണ് എല്ലാ വികാരങ്ങൾക്കുമപ്പുറം പരസ്പര ബഹുമാനം രൂപപ്പെടുന്നത്. എല്ലാ അമ്മമാരും അമ്മരാകും മുൻപ് മാറ്റാരോക്കെയോ ആയിരുന്നു.\narticle mother killed motherhood world mothers day WOMEN EMPOWERMNET\nവിവാഹാഭ്യർത്ഥന നിരസിച്ച യുവതിയെ സംഘം ചേർന്ന് കൊലപ്പെടുത്തി\nസ്വകാര്യ ആശുപത്രികളിൽ കോവിഡ് ചികിത്സയ്ക്ക് കഴുത്തറുപ്പൻ ഫീസ്; പരാതിയുമായി രോഗികൾ\nവാക്‌സിന്റെ ബൗദ്ധിക സ്വത്തവകാശം – ഇന്ത്യയുടെ നിലപാട് പ്രശംസിക്കപ്പെടേണ്ടത് തന്നെയാണ്\nMay 8, 2021, 04:57 pm IST\nഭയപ്പെടേണ്ട, ഭയമാണ് നിങ്ങളെ തോൽപ്പിക്കുന്നത് ; ജാഗ്രതയോടെ മുന്നേറാം, ചെറുത്തു തോൽപ്പിക്കാം\nഇങ്ങനെയൊക്കെ പ്രണയിക്കാൻ കഴിയുമോ എന്നെന്നോട് ചോദിച്ചവരുണ്ട് ; ഒരു പ്രണയകഥ\nMar 25, 2021, 10:53 pm IST\nഒരുപാട് പേർക്ക് ജാതിയും മതവുമൊന്നും നോക്കാതെ ഭക്ഷണം കൊടുത്തിരുന്ന ആ കുമാരേട്ടന്റെ പാർട്ടിയാണ് ബി ജെ പി\nMar 16, 2021, 11:26 am IST\nJun 22, 2021, 07:37 pm IST\nJun 22, 2021, 07:23 pm IST


ഷഹീന്‍ബാഗിലെ മണ്ഡലത്തില് എസ്.ഡി.പി.ഐക്ക് 47 വോട്ടുകള് | Gramajyothi News\nഷഹീന്‍ബാഗിലെ മണ്ഡലത്തില് എസ്.ഡി.പി.ഐക്ക് 47 വോട്ടുകള്\nFebruary 11, 2020 6:56 pm Published by : Chief Editor\nന്യൂഡല്‍ഹി: ഡല്‍ഹി നിയമസഭാ തിരഞ്ഞെടുപ്പില് പ്രവചനം ശരിവയിക്കുന്ന വിധത്തിലുള്ള വിജയമാണ് അരവിന്ദ് കെജ്രിവാളിന്റെ നേതൃത്വത്തിലുള്ള ആം ആദ്മി നേടിയത്. ഏറ്റവും അവസാനം ലഭിച്ച ഫലമനുസരിച്ച് എ.എ.പി 63 സീറ്റുകളിലും ബി.ജെ.പി7സീറ്റുകളിലും മുന്നിട്ട് നില്‍ക്കുകയാണ്. അതേസമയം ഏറ്റവും ശ്രദ്ധേയമായ മണ്ഡലമാണ് ഷാഹീന്‍ബാഗ് ഉള്‍പ്പെടുന്ന ഓഖ്‌ല. മണ്ഡലത്തില് ആം ആദ്മിയുടെ അമാനുത്തുള്ള ഖാന് ആണ് വിജയിച്ചത്.\nപൗരത്വനിയമത്തിനെതിരെ ഷാഹീന്‍ബാഗില് വന് പ്രതിഷേധം നടന്നുവരുന്നതിനിടെയാണ് ഡല്‍ഹിയില് നിയമസഭാ തിരഞ്ഞെടുപ്പ് നടന്നത്. വോട്ടിംഗ് മെഷീനില് ബട്ടണമര്‍ത്തുമ്ബോള് അതിന്‍റെ പ്രകമ്ബനം ഷഹീന് ബാഗില് അറിയണം എന്ന ആഭ്യന്തര മന്ത്രി അമിത് ഷായുടെ വാക്ക് ഏറെ വിവാദങ്ങളും ചര്‍ച്ചകളും ഉയര്‍ത്തിയിരുന്നു. ഇവിടെ എസ്.ഡി.പി.ഐക്ക് ലഭിച്ച വോട്ടുകളുടെ എണ്ണമാണ് ശ്രദ്ധേയമാകുന്നത്.\nആകെ 47 വോട്ടുകള് മാത്രമാണ് എസ്.ഡി.പി.ഐയ്ക്ക് ലഭിച്ചത്. ആകെ പോള് ചെയ്ത വോട്ടിന്റെ 0.05%ശതമാനമാണിത്. എസ്.ഡി.പി.ഐയ്ക്ക് വേണ്ടി തസ്‌ലീം അഹമ്മദ് റെഹ്മാനിയാണ് ഓഖ്‌ലയില് മത്സരിച്ചത്


Featured Archives - Malayali Express\nമാത്യു ജോണ് ഹൈക്കമാന്‍ഡ് നിരീക്ഷകര് വൈകാതെ തന്നെ കേരളത്തിലേക്ക് വരാന് ഒരുങ്ങുകയാണ്. പ്രതിപക്ഷ നേതാവിനെ ഇവരായിരിക്കും തിരഞ്ഞെടുക്കുക. മല്ലികാര്‍ജുന് ഖാര്‍ഗെ, വൈദ്യുലിംഗം എന്നിവരാണ് എത്തുന്നത്. തോല്‍വിയുടെ കാരണം ഇവര്‍ക്ക് മുന്നില് നേതാക്കള് വിശദീകരിക്കേണ്ടി വരും. കെപിസിസി...\nസജി വിശ്വംഭരന് അമിത് ഷാ അല്ല ഏതു നേതാവായാലും മുഖം നോക്കാതെ നടപടി സ്വീകരിക്കുന്ന ഉദ്യോഗസ്ഥനാണ് കന്ദസ്വാമി ഐപിഎസ്. അദ്ദേഹം തമിഴ്‌നാട് സര്‍ക്കാരിന്റെ പ്രിയപ്പെട്ടവനാകുന്നു.വിജിലന്‍സ് തലപ്പത്തേക്കു മുഖ്യമന്ത്രി സ്റ്റാലിന് അദ്ദേഹത്തെ കൊണ്ടു വന്നിരിക്കുകയാണ്. സോഷ്യല്‍മീഡിയ മാത്രമല്ല,...\nആദിത്യവര്‍മ എല്‍ഡിഎഫില് മന്ത്രിസ്ഥാനമോഹികള് ധാരാളം. യുഡിഎഫില് സിംഹമായിരുന്നവര് എല്‍ഡിഎഫില് എലി വേഷത്തിലാണ്. അങ്ങോട്ടു ചോദിക്കാന് പോലും വാ തുറക്കാന് പറ്റാത്ത അവസ്ഥ. കോവൂര് കുഞ്ഞുമോന് അഞ്ചാം പ്രാവശ്യമാണ് എംഎല്‍എ. എന്നാല് മന്ത്രിസ്ഥാനം ലഭിക്കുമെന്നു തോന്നുന്നില്ല. രാഷ്ട്രീയജനതാദള്...\nമലയാളത്തിലെ ശ്രദ്ധേയനായ തിരക്കഥാകൃത്തും സംവിധായകനുമായ ഡെന്നീസ് ജോസഫ് (64) അന്തരിച്ചു. കോട്ടയത്തെ സ്വകാര്യ ആശുപത്രിയിലായിരുന്നു അന്ത്യം. വീട്ടില് കുഴഞ്ഞു വീഴുകയായിരുന്നു. ആശുപത്രിയിലെത്തിച്ചെങ്കിലും ജീവന് രക്ഷിക്കാനായില്ല. ഭാര്യ: ലീന. മക്കള്: എലിസബത്ത്, റോസി, ഔസേപ്പച്ചന്. കോട്ടയത്ത് ഏറ്റുമാനൂരില്...\nപൊളിച്ചെഴുത്ത് നടക്കും: കോണ്‍ഗ്രസിന് രക്ഷിക്കാന് ശ്രമം; ആദ്യം പ്രസിഡന്റ്\nമാത്യു ജോണ് കേരളത്തിലെ പരാജയത്തിന്റെ പേരില് അണികള്‍ക്ക് വിഷമം ഉണ്ടായാലും നേതൃത്വത്തിനു അതൊന്നും പ്രശ്‌നമില്ല. ഹൈക്കമാന്‍ഡ് പൊളിച്ചെഴുത്ത് നടത്താന് ആഗ്രഹിക്കുന്നുണ്ടെങ്കിലും കേരളത്തില് ഗ്രൂപ്പ് തമ്പുരാക്കന്‍മാര് തങ്ങളുടെ സ്ഥാനത്തിനു ഒരു ചലനവും ഉണ്ടാകതെ നോക്കുന്നുണ്ട്. അതിനു വലിയ...\nകൊവിഡ് ചികിത്സ: ആശുപത്രികളില് കൊള്ള; ചികിത്സിക്കാന് ലക്ഷങ്ങള്… തീവെട്ടിക്കൊള്ള\nസജി വിശ്വംഭരന് ചില സ്വകാര്യ ആശുപത്രികള് ചികിത്സക്ക് ഈടാക്കുന്ന അമിത നിരക്കിനെയും ചൂഷണ മനസ്ഥിതിയെയും കോടതി കടുത്ത ഭാഷയില് വിമര്‍ശിച്ചു. ചുരുങ്ങിയ ദിവസത്തെ ചികിത്സക്ക് രണ്ടും മൂന്നും ലക്ഷം ഈടാക്കിയതായി പരാതി ലഭിച്ചുവെന്നറിയിച്ച കോടതി, സ്വകാര്യ...\nഒരു സീറ്റ് കിട്ടാത്തതിന്റെ പരിഭവം: കെമാല് പാഷയെ തേച്ചൊട്ടിച്ച് ലീഗ്; സീറ്റ് കിട്ടിയില്ല മറുകണ്ടം ചാടി – എന്തൊരു കഷ്ടം പാഷ\nമുഹമ്മദ് ഫൈസല് കെമാല്‍പാഷയും ലീഗ് തമ്മിലുള്ള അകലം ഒരു നിയമസഭ സീറ്റായിരുന്നു. ഒരു സീറ്റ് കൊടുത്തിരുന്നെങ്കില് മു്സ്ലീംലീഗ് വര്‍ഗീയ പാര്‍ട്ടിയാകില്ലായിരുന്നു. സീറ്റ് കൊടുത്തില്ല. ലീഗ് വര്‍ഗീയ പാര്‍ട്ടിയായി മാറി. ഹൈക്കോടതി ജഡ്ജിയായിരുന്ന കെമാല്‍പാഷയെ തേച്ചോട്ടിച്ചിരിക്കുകയാണ് ലീഗ്...\nകൊവിഡ് വ്യാപനം: മോദിയെ വിമര്‍ശിച്ച് വിദേശമാധ്യമങ്ങള്; മോദിക്കെതിരേ ആര്‍എസ്എസും\nആദിത്യവര്‍മ കോവിഡിന്റെ രണ്ടാം വ്യാപനം ഗൗരവത്തോടെ മുന്‍കൂട്ടി കാണുന്നതിലും അത് നേരിടുന്നതിലുമുണ്ടായ പോരായ്മകള് ബി.ജെ.പി.ആര്.എസ്.എസ്. അണികളില് സര്‍ക്കാരിനെതിരായ അസ്വസ്ഥത സൃഷ്ടിച്ചിട്ടുള്ളതായി റിപ്പോര്‍ട്ട്. 2014ല് അധികാരത്തലേറിയതിന് ശേഷം മോദി സര്‍ക്കാര് നേരിടുന്ന ഏറ്റവും വലിയ പ്രതിസന്ധിയായാണ് വിദേശ...\nജോസിനു രണ്ട് മന്ത്രിവേണം: ഒന്നു തരാമെന്ന് സിപിഎം; ജോസിന്റെ കണ്ണ് സിപിഐ വകുപ്പുകളില്\nജോസ് മാത്യു മന്ത്രിസഭാ രൂപീകരണത്തിനുള്ള ഉഭയക്ഷി ചര്‍ച്ചകള് എകെജി സെന്ററില് പുരോഗമിക്കുന്നതിനിടെ സിപിഎം കേരള കോണ്‍ഗ്രസ് (എം) ചര്‍ച്ചയില് ധാരണയായില്ല. രണ്ട് മന്ത്രിസ്ഥാനം വേണമെന്ന് ജോസ് പക്ഷം ആവശ്യപ്പെട്ടു. ഇത് ബുദ്ധിമുട്ടാണെന്ന് സിപിഎം വ്യക്തമാക്കി. അതേസമയം,...\nകോണ്‍ഗ്രസില് തൊലിപ്പുറത്തെ ചികിത്സ: സ്ഥാനത്തിനുവേണ്ടി കൂട്ടയടി; സീനിയര്‍നേതാക്കള് മാറില്ല – ഹൈക്കമാന്‍ഡ് കാഴ്ചക്കാരാകും\nമുഹമ്മദ് ഫൈസല് കോണ്‍ഗ്രസില് ഒന്നും സംഭവിക്കില്ല. തൊലിപ്പുറത്തുള്ള ചികിത്സ മാത്രമേ കാണൂ. തല മാത്രം പോരാ നയവും മാറണമെന്നാവശ്യം ശക്തമായിട്ടുണ്ട്. സിപിഎമ്മിനെ നേരിടുന്ന കോണ്‍ഗ്രസിനു ബിജെപിയെ ഭയമാണ്. മു്സ്ലീംലീഗിനെ തലോടുന്ന പാര്‍ട്ടി മറ്റു സമുദായങ്ങളെ അവഗണിക്കുന്നു....


'ആക്റ്റിവിസ്റ്റുകള്‍ക്ക് നിലക്കലിനപ്പുറം കടത്തില്ല; 'റെഡി ടു വെയ്റ്റ്' ക്യാമ്പൈന് മഹിളാ അസോസിയേഷന് ഏറ്റെടുക്കും; ഡിഫിക്കാര് തീര്‍ത്ഥാടകര്‍ക്ക് ചുക്കുകാപ്പിയും സംഭാരവും വിതരണം ചെയ്യും'; സിപിഎമ്മിനെ പരിഹസിച്ച് ജയശങ്കര് :: Janmabhumi Daily\n'ആക്റ്റിവിസ്റ്റുകള്‍ക്ക് നിലക്കലിനപ്പുറം കടത്തില്ല; 'റെഡി ടു വെയ്റ്റ്' ക്യാമ്പൈന് മഹിളാ അസോസിയേഷന് ഏറ്റെടുക്കും; ഡിഫിക്കാര് തീര്‍ത്ഥാടകര്‍ക്ക് ചുക്കുകാപ്പിയും സംഭാരവും വിതരണം ചെയ്യും'; സിപിഎമ്മിനെ പരിഹസിച്ച് ജയശങ്കര്\nWednesday 12 June 2019 12:32 pm IST\nകൊച്ചി : തെരഞ്ഞെടുപ്പിലെ കനത്ത തോല്‍വിക്ക് കാരണം ശബരിമലയില് യുവതികളെ പ്രവേശിപ്പിച്ചതാണെന്ന എല്‍ഡിഎഫ് വിലയിരുത്തലിനെ പരിഹസിച്ച് അഭിഭാഷകനും രാഷ്ട്രീയ നിരീക്ഷകനുമായ എ. ജയശങ്കര്. മിഥുനം ഒന്നു മുതല് ആക്ടിവിസ്റ്റുകള്‍ക്ക് നിലയ്ക്കലിനപ്പുറം പ്രവേശനം അനുവദിക്കില്ല. താഴ്മണ് തന്ത്രിക്കെതിരെയുളള സകല നടപടിയും ഉപേക്ഷിക്കും. വരുന്ന മണ്ഡലകാലത്ത് സിപിഎം മുന്‍കയ്യെടുത്ത് വിശ്വാസ സംരക്ഷണ സംഗമം സംഘടിപ്പിക്കുമെന്നാണ് ജയശങ്കര് എല്‍ഡിഎഫിനെ കളിയാക്കിക്കൊണ്ട് തന്റെ ഫേസ്ബുക്ക് പോസ്റ്റില് പറയുന്നത്.\nജനാധിപത്യ മഹിളാ അസോസിയേഷന്, റെഡി ടു വെയ്റ്റ് ക്യാംപയിന് ഏറ്റെടുക്കും. സംസ്ഥാനത്തെമ്പാടും ഡിഫി (ഡിവൈഎഫ്‌ഐ) പ്രവര്‍ത്തകര് ശബരിമല തീര്‍ത്ഥാടകര്‍ക്ക് ചുക്കുകാപ്പിയും സംഭാരവും വിതരണം ചെയ്യുംമെന്നും ജയശങ്കറിന്റെ ഫേസ്ബുക്ക് പോസ്റ്റില് പറയുന്നുണ്ട്.\nഫേസ് ബുക്ക് പോസ്റ്റ് ചുവടെ\nനവോത്ഥാന മൂല്യങ്ങളില് അധിഷ്ഠിതമായ നമ്മുടെ ശബരിമല നയം തികച്ചും ശരിയാണ്. പക്ഷേ ബിജെപിയും കോണ്‍ഗ്രസും ലീഗും തെറ്റിദ്ധാരണ പരത്തുകയും രാഷ്ട്രീയ മുതലെടുപ്പിന് ഉപയോഗിക്കുകയും ചെയ്തു. നമ്മുടെ ചില സഖാക്കള് കൂടിയും എതിര് സ്ഥാനാര്‍ഥിക്ക് വോട്ട് ചെയ്യുന്ന സ്ഥിതിവിശേഷം സംജാതമായി. 18സീറ്റ് ജയിക്കും എന്നു വീമ്പടിച്ച ഇടതു മുന്നണി 19 സീറ്റ് തോറ്റു.\nശബരിമല വിശ്വാസികള്‍ക്ക് പാര്‍ട്ടിയിലുളള വിശ്വാസം വീണ്ടെടുക്കണം അല്ലെങ്കില് കേരളം ബംഗാളാകും എന്നാണ് കേന്ദ്ര കമ്മറ്റിയുടെ വിലയിരുത്തല്.അതുകൊണ്ട് ഇനിയൊരു ഉത്തരവ് ഉണ്ടാകും വരെ നവോത്ഥാനത്തിന് മോറട്ടോറിയം പ്രഖ്യാപിക്കുകയാണ്. വെളളാപ്പളളി നടേശന്, പുന്നല ശ്രീകുമാര്, സുനില് പി ഇളയിടം, ദീപ നിശാന്ത് മുതലായ സകല നവോത്ഥാന നായികാ നായകരുടെയും സേവനം അവസാനിപ്പിക്കാനും ഉദ്ദേശിക്കുന്നു.\nജി. സുകുമാരന് നായരുടെ പേര് സംസ്ഥാന സര്‍ക്കാര് പത്മവിഭൂഷണത്തിന് ശുപാര്‍ശ ചെയ്യും. മന്നത്ത് പത്മനാഭന്റെ പൂര്‍ണ കായ പ്രതിമ സെക്രട്ടേറിയറ്റിനു മുന്നില് സ്ഥാപിക്കും. മിഥുനം ഒന്നു മുതല് ആക്റ്റിവിസ്റ്റുകള്‍ക്ക് നിലക്കലിനപ്പുറം പ്രവേശനം അനുവദിക്കില്ല. താഴമണ് തന്ത്രിക്കെതിരെയുളള സകല നടപടിയും ഉപേക്ഷിക്കും. പത്മകുമാറിന്റെ കാലാവധി തീരുമ്പോള് കലഞ്ഞൂര് മധുവിനെ തിരുവിതാംകൂര് ദേവസ്വം ബോര്‍ഡ് പ്രസിഡന്റായി നിയമിക്കും.\nവരുന്ന മണ്ഡലകാലത്ത് സിപിഎം മുന്‍കയ്യെടുത്ത് വിശ്വാസ സംരക്ഷണ സംഗമം സംഘടിപ്പിക്കും. ജനാധിപത്യ മഹിളാ അസോസിയേഷന്, 'റെഡി ടു വെയ്റ്റ്' ക്യാമ്പൈന് ഏറ്റെടുക്കും. സംസ്ഥാനത്തെമ്പാടും ഡിഫി പ്രവര്‍ത്തകര് ശബരിമല തീര്‍ത്ഥാടകര്‍ക്ക് ചുക്കുകാപ്പിയും സംഭാരവും വിതരണം ചെയ്യും. ആപത്ബാന്ധവനേ, അനാഥ രക്ഷകനേ, ശരണമയ്യപ്പ!'


ഡോ. ബി.ആര്. അംബേദ്കര് – Palathully\nby Sigi G Kunnumpuram April 15, 2018 289 പേർ വായിച്ചു\nഇന്ത്യന് ഭരണഘടനാശില്പി, ആദ്യ നിയമകാര്യമന്ത്രി, ദലിത് വിമോചകന്, സാമൂഹിക വിപ്ലവകാരി, രാഷ്ട്രമീമാംസകന്, ധനതത്ത്വശാസ് ത്രജ്ഞന്, വിദ്യാഭ്യാസ വിചക്ഷണന്, ചിന്തകന്, എഴുത്തുകാരന്, വാഗ്മി, ബുദ്ധമത പുനരുദ്ധാരകന് എന്നീ നിലകളില് ശ്രദ്ധേയനാണ്സൈനികനായ രാംജി സക്പാല്, ഭീമാബായ് ദമ്പതികളുടെ പതിനാലാമത്തെ മകനായിട്ടാണ് 1891ല് ഏപ്രില് 14ന് നിലവില് മദ്ധ്യപ്രദേശിന്റെ ഭാഗമായ അന്നത്തെ ബ്രിട്ടീഷ് ഇന്ത്യയിലെ സെന്‍ട്രല് പ്രൊവിന്‍സില് ഉള്‍പ്പെടുന്ന മഹോയിലാണ് അംബേദ്കര് ജനിച്ചത്. മഹാരാഷ്ട്രയിലെ രത്‌നഗിരി ജില്ലയില് നിന്നുള്ളവരാണ് അംബേദ്കറിന്റെ മാതാപിതാക്കള്. ദളിത് വിഭാഗമായ മഹര് ജാതിയില് പെട്ടരായിരുന്നു.പ്രാഥമിക വിദ്യാഭ്യാസാനന്തരം 1908-ല് ബോംബെയിലെ എല്‍ഫിന്‍സ്റ്റണ് ഹൈസ്കൂളില് നിന്നു അംബേദ്കര് മെട്രിക്കുലേഷന് പാസാവുകയും ചെയ്തു ഭീം. തുടര്‍ന്ന് കോളേജിലെത്താന് അംബേദ്കര്‍ക്ക് ബറോഡ മഹാരാജാവിന്റെ സ്‌കോളര്‍ഷിപ്പ് നേടേണ്ടിവന്നു. ഒടുവില് പ്രശസ്തമായ നിലയില് അംബേദ്കര് ബോംബെ സര്‍വകലാശാലയില് നിന്നുംബി.എ. പാസായി. തുടർന്നും പഠിക്കണമെന്ന് അംബേദ്കർക്ക് ആഗ്രഹം ഉണ്ടായിരുന്നു. പക്ഷേ സാമ്പത്തികസ്ഥിതി അതിനനുവദിച്ചില്ല. എന്തെങ്കിലും ജോലി ചെയ്യാനും അച്ഛനെ സഹായിക്കുവാനും അംബേദ്കർ തീരുമാനിച്ചു. ബിരുദധാരിയായിരുന്നിട്ടും താഴ്ന്ന ജാതിക്കാരനാണെന്ന് പറഞ്ഞ് ആരും അംബേദ്കർക്ക് ജോലി നൽകിയില്ല. അംബേദ്കർ കൊട്ടാരത്തിൽ ചെന്ന് മഹാരാജാവിനോടു കാര്യം ഉണർത്തിച്ചു. അങ്ങനെ മഹാരാജാവ് സൈന്യത്തിൽ ലഫ്റ്റനന്റായി അംബേദ്കറെ നിയമിച്ചു. അതിനിടയിൽ അച്ഛൻ രോഗബാധിതനായി കിടപ്പിലായി. അച്ഛൻ മരിച്ചു. അച്ഛൻറെ വിയോഗം അംബേദ്ക്കറെ തളർത്തി. അങ്ങനെ കൊട്ടാരത്തിലെ ജോലി രാജി വെച്ചു. വളരെയധികം ദാരിദ്യവും പ്രയാസവും അംബേദ്ക്കറെ വേട്ടയാടി. ഈ കാലയളവിൽ സമർഥരായ ഏതാനും വിദ്യാർത്ഥികളെ അമേരിക്കയിലെ കൊളംബിയ യൂണിവേഴ്സിറ്റിയിൽ വിട്ടു പഠിപ്പിക്കാൻ ബറോഡാ രാജാവ് തീരുമാനിച്ചു. അയിത്ത ജാതിക്കാരനായ ഒരു ഇന്ത്യക്കാരന് ആദ്യമായിട്ടായിരുന്നു ഉപരിപഠനാര്‍ഥം വിദേശരാജ്യത്തെത്തുന്നത്\nവിദേശപഠനം പൂര്‍ത്തിയാക്കിയ അംബേദ്കര് 1923 ഏ.-ല് ഇന്ത്യയില് മടങ്ങിയെത്തി ബോംബെ ഹൈക്കോടതിയില് അഭിഭാഷകനായി പ്രാക്ടീസ് തുടങ്ങുകയും സാമൂഹിക രാഷ്ട്രീയ പ്രവര്‍ത്തനങ്ങളില് സജീവമാകുകയും ചെയ്തു. 1924-ല് ബോംബെ കേന്ദ്രീകരിച്ച് ബഹിഷ്കൃതഹിതകാരിണി സഭ എന്നൊരു സാമൂഹിക സംഘടനയ്ക്ക് രൂപം നല്‍കി. അയിത്തജാതിക്കാര് എന്നു ഹിന്ദുമതം മുദ്രകുത്തിയ ജനവിഭാഗങ്ങളുടെ വിദ്യാഭ്യാസപരവും സാമ്പത്തികപരവുമായ പുരോഗതിയായിരുന്നു പ്രസ്തുത സംഘടനയുടെ ലക്ഷ്യം. ഈ സംഘടന അയിത്തജാതിക്കുട്ടികള്‍ക്കായി ബോംബെയില് നിരവധി വിദ്യാര്‍ഥി ഹോസ്റ്റലുകള് സ്ഥാപിക്കുകയുണ്ടായി. 1927-ല് ബഹിഷ്കൃത ഭാരത് എന്ന പേരില് ഒരു വാരികയും അംബേദ്കര് പുറത്തിറക്കി. സാമൂഹിക സമത്വം കൈവരിക്കുക എന്ന ലക്ഷ്യത്തോടെ 1927-ല് അംബേദ്കര് സമതസൈനികദള് എന്ന മറ്റൊരു സന്നദ്ധ സംഘടനയ്ക്കും രൂപം നല്കി. മിശ്രവിവാഹത്തിനും, പന്തിഭോജനത്തിനും പ്രാമുഖ്യം നല്കിയ പ്രസ്തുത സംഘടന വളരെപ്പെട്ടെന്നുതന്നെ ദേശീയതലത്തില് ശ്രദ്ധിക്കപ്പെട്ടു.അധഃസ്ഥിത വിഭാഗങ്ങളുടെ അനിഷേധ്യ നേതാവ് എന്ന നിലയില് ദേശീയ ശ്രദ്ധയാകര്‍ഷിച്ച ഡോ. അംബേദ്കര് 1927-ല് ബോംബെ നിയമനിര്‍മാണസഭയിലേക്ക് നാമനിര്‍ദേശം ചെയ്യപ്പെട്ടു.1929-ല് സമത സൈനികദളിന്റെ മുഖപത്രമായ സമത പ്രസിദ്ധീകരണം ആരംഭിച്ചു.1927 മാ. 19-ന് ഡോ. അംബേദ്കര് ചരിത്രപ്രസിദ്ധമായ മഹദ്സത്യാഗ്രഹത്തിന് നേതൃത്വം നല്‍കി. ജാത്യാചാരങ്ങള് കൊടികുത്തി വാണിരുന്ന അക്കാലത്ത് അയിത്തജാതിക്കാര് എന്ന് കണക്കാക്കപ്പെട്ടിരുന്ന ജനവിഭാഗങ്ങളെ പൊതുകിണറുകള്, ടാങ്കുകള്, കുളങ്ങള് എന്നിവിടങ്ങളില് നിന്നും കുടിവെള്ളം ശേഖരിക്കാന് ജാതിഹിന്ദുക്കള് അനുവദിച്ചിരുന്നില്ല. ഇതില് പ്രതിഷേധിച്ച് മഹദിലെ പൊതുകുളത്തില് നിന്നും കുടിവെള്ളം ശേഖരിക്കുന്നതിനുവേണ്ടിയായിരുന്നു മഹദ്സത്യാഗ്രഹ സമരം സംഘടിപ്പിച്ചത്. ഡോ. അംബേദ്കറുടെ ആഹ്വാനത്തെത്തുടര്‍ന്ന് പതിനായിരങ്ങള് 1927 മാ. 19-ന് മഹദില് അണിനിരക്കുകയും മഹദിലെ ചൌദാര് കുളത്തില് നിന്നും കുടിവെള്ളം ശേഖരിക്കുകയും ചെയ്തു. തുടര്‍ന്ന് 1927 ആഗ. 4-ന് മഹദ് മുനിസിപ്പാലിറ്റി ചൌദാര്‍കുളം അയിത്തജാതിക്കാര്‍ക്ക് തുറന്നുകൊടുത്തുകൊണ്ടുള്ള ഉത്തരവ് പുറപ്പെടുവിച്ചെങ്കിലും ജാതിഹിന്ദുക്കള് അയിത്തജാതിക്കാരെ കുളത്തില് നിന്നു വെള്ളം ശേഖരിക്കാന് അനുവദിക്കാത്തതില് പ്രതിഷേധിച്ച് അംബേദ്കറും അനുയായികളും 1927 ഡി.-ല് പ്രതിഷേധവുമായി വീണ്ടും മഹദില് സമ്മേളിച്ചു. സമ്മേളനത്തിന്റെ ഭാഗമായി ഡി. 25-ന് അംബേദ്കര് മനുസ്മൃതി കത്തിക്കുകയും അയിത്തജാതിക്കാരോട് ഹിന്ദുമതത്തിന്റെ ചങ്ങലക്കെട്ടുകളില് നിന്നു മോചനം നേടാന് ആഹ്വാനം ചെയ്യുകയും ചെയ്തു. സമരങ്ങള്‍ക്കും നിയമയുദ്ധങ്ങള്‍ക്കും ഒടുവില്, 1937-ല് ചൗദാര് കുളം അയിത്തജാതിക്കാര്‍ക്ക് തുറന്നുകൊടുത്തുകൊണ്ടുള്ള ബോംബെ കോടതിയുടെ വിധിയുണ്ടായി.\nഡോ.അംബേദ്കറെ കൂടാതെ, അല്ലാഡി കൃഷ സ്വാമി അയ്യര്, എന്. ഗോപാലസ്വാമി അയ്യങ്കാര്, കെ.എം. മുന്‍ഷി, ഡോ. രാജേന്ദ്രപ്രസാദ്, വി.ടി. കൃഷ്ണമാചാരി, നെഹ്രു, സര്‍ദാര് വല്ലഭായി പട്ടേല്, ബി.എന്. റാവു എന്നിവര് കമ്മിറ്റി അംഗങ്ങളുമായിരുന്നു. 141 ദിവസത്തെ നിരന്തര പ്രയത്‌നത്തിന്റെ ഫലമായി ഇന്ത്യന് ഭരണഘടനയ്ക്ക് ഡോ. അംബേദ്കര് രൂപം നല്‍കി. കമ്മിറ്റി മെമ്പര്‍മാര് പലരുണ്ടായിട്ടും ഡോ. അംബേദ്കറുടെ അശ്രാന്തപരിശ്രമം ഒന്നുകൊണ്ടായിരുന്നു ഭരണഘടന തയ്യാറാക്കാന് സാധിച്ചതുതന്നെ. 1935-ലെ ഗവണ്‍മെന്റ് ഓഫ് ഇന്ത്യാ ആക്ടം ഭരണഘടനാ നിര്‍മ്മാണവേളയില് പരിശോധിക്കപ്പെടുകയുണ്ടായി. പുതിയ ഭരണ ഘടന 1949 നവംബര് 26-ന് പാര്‍ലമെന്റില് അവതരിപ്പിച്ചു കൊണ്ട് ഡോ. അംബേദ്കര് ഇങ്ങനെ പ്രഖ്യാപിച്ചു. ‘ഭാരതീയരായ നാം നമ്മുടെ ഭരണഘടനയും സ്വാതന്ത്ര്യവും ഭാരതത്തിലെ ഒരു കുഞ്ഞുള്ളകാലം വരെ ചോരയും ജീവനും നല്‍കി സംരക്ഷിക്കും’.1949 നവംബറില് ഭരണഘടനാ കരടിന് അംഗീകാരം. 1950 ജനുവരി 26ന് ഇന്ത്യ റിപ്പബ്ലിക്കായി\n1951-ല് ഡോ. അംബേദ്കര് തയ്യാറാക്കിയ ഹിന്ദുകോഡ് ബില് പാര്‍ലമെന്റില് അവതരിപ്പിച്ചുവെങ്കിലും ബില് പാസാകാത്തതില് പ്രതിഷേധിച്ച് 1951 സപ്തംബര് 27-ന് അദ്ദേഹം കേന്ദ്രമന്ത്രിസഭയില്‍നിന്ന് രാജിവെച്ചു.1951-52ലെ ആദ്യ ലോക്‌സഭാ തിരഞ്ഞെടുപ്പില് ബോംബെ നോര്‍ത്ത് ഈസ്റ്റില് നിന്ന് ജനവിധി തേടിയെങ്കിലും കോണ്‍ഗ്രസ് സ്ഥാനാര്‍ത്ഥിയോട് പരാജയപ്പെട്ടു. രാജ്യസഭയിലേയ്ക്ക് തിരഞ്ഞെടുക്കപ്പെട്ടു. അതോടൊപ്പംതന്നെ ഹിന്ദുമത ത്തോടും അവയിലെ അനാചാരങ്ങ ളിലും പ്രതിഷേധിച്ചുകൊണ്ട് 1956 ഒക്ടോബര് 14-ന് മൂന്ന് ലക്ഷമനുയികളോടൊപ്പം ഡോ. അംബേദ്കര് ബുദ്ധമതം സ്വീകരിച്ചു. ഇതേവര്‍ഷം തന്നെ അദ്ദേഹം ഇന്‍ഡിപെന്‍ഡന്റ് ലേബര് പാര്‍ട്ടിക്ക് പകരം പട്ടികജാതിക്കാര്‍ക്കായി ‘റിപ്പബ്ലിക്കന് പാര്‍ട്ടി ഓഫ് ഇന്ത്യ എന്ന രാഷ്ട്രീയപാര്‍ട്ടിക്കും ജന്മം നല്‍കി.\nഒട്ടേറെ പ്രബന്ധങ്ങളുടെയും പ്രമുഖ ഗ്രന്ഥങ്ങളുടെയും കര്‍ത്താവ് കൂടിയാണ് ഡോ. അംബേദ്കര്. 1956 ഡിസംബര് 5ന് രാത്രിയില് സിലോണില് നിന്നെത്തിയ ഏതാനും ബുദ്ധഭിക്ഷുക്കളുമായി അദ്ദേഹം ആശയവിനിമയം നടത്തി. രാത്രിയില് ഉറങ്ങാന് കിടന്ന അദ്ദേഹം പിന്നീട് ഉണര്‍ന്നില്ല. ഡിസംബര് ആറിന് പുലര്‍ച്ചെ ചായയും കൊണ്ടുചെന്ന പരിചാരകന് കണ്ടത് ഡോ. അംബേദ്കര് മരിച്ചു കിടക്കുന്നതാണ്. ഡിസംബര് 7-ന് അദ്ദേഹത്തിന്റെ ഭൗതികശരീരം മുംബൈയിലെ ചൈത്യഭൂമിയില് ബുദ്ധമതാചാരപ്രകാരം സംസ്കരിച്ചു. സംസ്കാര ചടങ്ങിനോടനുബന്ധിച്ച് അദ്ദേഹത്തോടുള്ള ആദരസൂചകമായി ഒരു ലക്ഷം പേര് ബുദ്ധമതം സ്വീകരിച്ചു. 1991-ല് ഇന്ത്യാ ഗവണ്‍മെന്റ് മരണാനന്തര ബഹുമതിയായി ഡോ. അംബേദ്കര്‍ക്ക് ഭാരതരത്നം നല്‍കി ആദരിച്ചു.


സംസ്ഥാനത്ത് പ്ലസ് വണ് പ്രവേശനം അടുത്തയാഴ്ച മുതല് – Times Kerala\nBy Web Desk On Jul 28, 2021\nതിരുവനന്തപുരം : കേരള ഹയര് സെക്കന്‍ഡറി, വൊക്കേഷനല് ഹയര് സെക്കന്‍ഡറി ഒന്നാം വര്‍ഷ പ്രവേശനം ഓഗസ്റ്റ് ആദ്യയാഴ്ച മുതല് ആരംഭിക്കുമെന്നു പൊതുവിദ്യാഭ്യാസ ഡയറക്ടര് ജനറല് അറിയിച്ചു. പ്ലസ് വണ് സീറ്റുകള് വര്‍ധിപ്പിക്കും. പാലക്കാട് മുതല് വടക്കോട്ടുള്ള ജില്ലകളില് 20 ശതമാനം സീറ്റും തൃശൂര് മുതല് തിരുവനന്തപുരം വരെ 10 ശതമാനം സീറ്റുമാണു കൂട്ടുക. ഹയര് സെക്കന്‍ഡറി രണ്ടാം വര്‍ഷ പരീക്ഷയില് റെക്കോര്‍ഡ് വിജയമാണ് ഇക്കുറി രേഖപ്പെടുത്തിയത്, 87.94%. സംസ്ഥാനത്ത് 3,28,702 പേര് ഉപരിപഠനത്തിന് യോഗ്യത നേടി. സയന്‍സ് 90.52%, ഹ്യുമാനിറ്റീസ് 80.04%, കൊമേഴ്‌സ് 89.13%, ആര്‍ട് 89.33% എന്നിങ്ങനെയാണ് വിജയം. സേ പരീക്ഷ, പുനഃപരിശോധന എന്നിവയ്ക്ക് ജൂലൈ 31 വരെ അപേക്ഷിക്കാം.\nപിറന്നാള് ആഘോഷിക്കാന് പണമില്ല, യുവതിയുടെ കമ്മല് തട്ടിപ്പറിച്ചു; എഞ്ചിനീയര് അറസ്റ്റില്


യജമാനന്റെ പേരക്കുട്ടികളെ രക്ഷിച്ച ലാദന് ഒടുവില് സംഭവിച്ചത്…. – ScheduledPress\nby Farsana Jaleel November 7, 2019 0216\nഭുവനേശ്വര്: നായ്ക്കള് എല്ലായിപ്പോഴും യജമാനനോട് കൂറുള്ള മൃഗമാണ്. പലപ്പോഴും യജമാനന്റെ ജീവന് രക്ഷിക്കാന് ഈ വളര്‍ത്തു നായ്ക്കള് കഠിനമായി പ്രയത്‌നിക്കാറുണ്ട്. ഒഡീഷയിലെ ഖുര്‍ദ ജില്ലയില് അത്തരത്തിലൊരു സംഭവം റിപ്പോര്‍ട്ട് ചെയ്തിരിക്കുന്നു.\nഖുര്‍ദ ജില്ലയിലെ ജാന്‍ല എന്ന ഗ്രാമത്തിലെ സുനില് കൃഷ്ണ സമന്‍ട്രെയുടെ വളര്‍ത്തു നായയാണ് ലാദന്. ഈ വളര്‍ത്തുനായ സ്വന്തം ജീവന് പണയം വച്ചാണ് സുനില് കൃഷ്ണയുടെ രണ്ട് പേരക്കുട്ടികളെയും രക്ഷിച്ചത്. തിങ്കളാഴ്ച വൈകുന്നേരം വീടിന്റെ മുറ്റത്ത് കളിക്കുകയായിരുന്നു കുട്ടികള്. മുത്തശ്ശനടങ്ങുന്ന കുടുംബാംഗങ്ങളും ഇവര്‍ക്കൊപ്പം മുറ്റത്ത് ഉണ്ടായിരുന്നു. ഈ വേളയിലാണ് അഞ്ചടി നീളമുള്ള മൂര്‍ഖന് രംഗപ്രവേശനം ചെയ്തത്.\nമൂര്‍ഖനെ കണ്ടതും കുട്ടികള് നിലവിളിക്കാന് തുടങ്ങി. ഇത് ശ്രദ്ധയില്‍പ്പെട്ട ലാദന് ഉടന് തന്നെ പാമ്പിന് മുകളില് ചാടി വീണു. നീണ്ടു നിന്ന പരിശ്രമിത്തിനൊടുവില് മൂര്‍ഖനെ ലാദന് കടിച്ചുകീറി. എന്നാല്, പോരാട്ടത്തിനൊടുവില് ലാദന് ചത്തുവീണു. ആക്രമണത്തിനിടയില് പാമ്പ് നിരവധി തവണ ലാദനെ ആഞ്ഞ് കടിച്ചിരുന്നു.\nFarsana Jaleel January 17, 2019


Monday 27 August 2018 1:10 am IST\nകേട്ടറിവുമാത്രമുള്ള പ്രളയം കണ്‍മുന്നിലെത്തിയപ്പോള് പകച്ചുപോയ കേരളം തിരിച്ചുവരവിനൊരുങ്ങുകയാണ്. മുന്നറിയിപ്പുകള് അവഗണിച്ച്, വഴിമാറിനടന്ന 'കേരള മോഡല് വികസനം' പുനര്‍വിചിന്തനത്തിന്റെ ദിശയിലാണ്. കേരളത്തിന്റെ ഭാവിയെക്കുറിച്ച് നമ്മെക്കാളേറെ ആധികൊണ്ട ഒരാള് കുറേക്കാലമായി തന്റെ ചെറിയ ശബ്ദത്തില് ഉറക്കെ വിളിച്ചു പറയുന്നുണ്ടായിരുന്നു, ചില വികസനവഴികള് തെറ്റാണെന്ന്. മാധവ് ഗാഡ്ഗില് എന്ന ആ സാത്വികനായ പരിസ്ഥിതി ശാസ്ത്രജ്ഞനുനേരെ നമ്മള് കണ്ണും കാതും കൊട്ടിയടച്ചു. വീണ്ടും കേരളം ആ മനുഷ്യന്റെ ശബ്ദത്തിന് ചെവികൊടുക്കുകയാണ്. ഗാഡ്ഗിലുമായി നടത്തിയ സംഭാഷണത്തില് നിന്ന് ...\n? പലരുടെയും മനസിലുള്ള സംശയം ആദ്യം ചോദിക്കട്ടെ. ഇപ്പോള് കേരളത്തിലുണ്ടായ പ്രളയത്തിന് പ്രകൃതി ചൂഷണവുമായി ബന്ധമുണ്ടോ? കാലാവസ്ഥാ വ്യതിയാനത്തിന്റെ ഭാഗമായുണ്ടായ അതിവര്‍ഷമല്ലേ യഥാര്‍ത്ഥ കാരണം?\n• ബന്ധമുണ്ടെന്നാണ് എന്റെ അഭിപ്രായം. കേരളത്തില് അമിതമായ പ്രകൃതി ചൂഷണവും കൈയേറ്റവുമാണു നടക്കുന്നത്. പേമാരിയുണ്ടായാല് മഴവെള്ളത്തിന് ഒഴുകിപ്പോകാനുള്ള വഴികളാണ് നമ്മള് കൈയേറിയത്. അപ്പോള് പുഴയ്ക്ക് അതിന്റെ സ്വാഭാവിക വഴി വീണ്ടെടുത്തേ മതിയാകൂ. അങ്ങനെ സംഭവിച്ചപ്പോളാണ് വന് ആള്‍നാശമുണ്ടായത്. കേരളത്തിലുണ്ടായ പ്രളയക്കെടുതി കുറെയൊക്കെ മനുഷ്യ നിര്‍മ്മിതമാണ്.\nചിന്തിച്ചു നോക്കൂ. നമുക്ക് ഇത്രയും ഡാമുകള് ആവശ്യമുണ്ടോ? ഇത്രയധികം ഡാമുകള് ഒരുമിച്ചു തുറന്നുവിടേണ്ട സാഹചര്യം ഉണ്ടായത് എങ്ങനെയാണെന്ന് പരിശോധന വേണം. കാലപ്പഴക്കമുള്ള ഡാമുകള് പൊളിച്ചു കളയുന്നതില് എന്താണ് തെറ്റ്? പ്രകൃതിക്കു ചേരാത്തത് മനുഷ്യനും ചേരില്ല.\n? കേരളം പോലെ ജനസാന്ദ്രത കൂടുതലുള്ള സ്ഥലത്ത് താങ്കള് പറയുന്നതരത്തിലുള്ള വികസനം സാധ്യമാണോ?\n• എന്തുകൊണ്ട് സാധ്യമല്ല? ഞാന് പറയുന്ന തരത്തിലല്ല, ജനം നിശ്ചയിക്കുന്ന വികസനമാണ് വേണ്ടത്. കുറച്ചുപേര്‍ക്ക് കൂടുതല് സമ്പത്തുണ്ടാക്കാനുള്ള മാര്‍ഗല്ലല്ലോ വികസനം. നല്ല വായുവും നല്ല വെള്ളവും നല്ല ഭക്ഷണവുമൊക്കെ അതിന്റെ ഭാഗമാണ്. കേരളത്തെ സംബന്ധിച്ച് അതിന് പശ്ചിമഘട്ട പര്‍വത നിരകളുടെ സംരക്ഷണം കൂടിയേതീരു. പശ്ചിമഘട്ടത്തെ ആശ്രയിച്ച് അധിവസിക്കുന്നവരുടെ ജീവിതനിലവാരം മെച്ചപ്പെടുത്തുന്നതാണ് വികസനം. ഇവിടെ നടക്കുന്നത് അതല്ല.\nവികേന്ദ്രീകൃത ആസൂത്രണത്തിന് പേരുകേട്ട കേരളത്തില് നടപ്പാക്കുന്നതു മുഴുവന് ചുരുക്കം ചിലരുടെ തീരുമാനങ്ങളാണെന്നത് വിഷമിപ്പിക്കുന്നു. ജനങ്ങളോട് ചോദിച്ചും അവരുടെ നിരീക്ഷണത്തിലുമാണ് വികസന പ്രവര്‍ത്തനങ്ങള് നടക്കേണ്ടത്. രാഷ്ട്രീയക്കാരും ഉദ്യോഗസ്ഥരും തീരുമാനിക്കുന്നതല്ല വികസനം. ജനങ്ങളുടെ തീരുമാനം നടപ്പാക്കാന് നിയോഗിക്കപ്പട്ടവരാണവര്.\n? ഗാഡ്ഗില് കമ്മിറ്റി റിപ്പോര്‍ട്ട് വികസനത്തിനെതിരാണെന്ന പ്രചരണം വ്യാപകമായിരുന്നു.\n• അത് പ്രചരണം മാത്രമാണ്. വികസനത്തിനെതിരായ പരാമര്‍ശങ്ങളൊന്നും അതിലില്ല. അതീവ പരിസ്ഥിതി ദുര്‍ബലമേഖലകളില് ഖനനവും നിര്‍മ്മാണ പ്രവര്‍ത്തനങ്ങളും ഘട്ടംഘട്ടമായി നിര്‍ത്തണമെന്നാണ് ഞങ്ങള് ആവശ്യപ്പെട്ടത്. വിഭവങ്ങള് ഉപയോഗിക്കുന്നതിലും അതിനുള്ള തീരുമാനമെടുക്കുന്നതിലും പ്രാദേശിക ഭരണകൂടങ്ങള്‍ക്കും പൗരന്മാര്‍ക്കും അധികാരമുണ്ടായിരിക്കണമെന്നാണ് റിപ്പോര്‍ട്ട് നിര്‍ദേശിച്ചത്. അതെങ്ങനെ വികസന വിരുദ്ധമാകും? ജനങ്ങളുടെ നിയന്ത്രണത്തിലും നിരീക്ഷണത്തിലുമുള്ള വികസനപ്രവര്‍ത്തനങ്ങള്‍ക്ക് സര്‍ക്കാര് മടിക്കുന്നതാണ് പ്രശ്നം.\nറിപ്പോര്‍ട്ട് നടപ്പാക്കാന് കഴിയാത്തതിന്റെ കാരണം ജനങ്ങളോട് തുറന്നുപറയാനുള്ള ബാധ്യത സര്‍ക്കാരുകള്‍ക്കുണ്ട്. തുറന്ന സംവാദങ്ങളാണാവശ്യം. കമ്മിറ്റി അംഗങ്ങളെ വികസന വിരുദ്ധരായി ചിത്രീകരിക്കാന് വലിയ ശ്രമം നടന്നുവെന്നത് ശരിയാണ്. റിപ്പോര്‍ട്ട് കടലിലെറിഞ്ഞത് രാഷ്ട്രീയക്കാരാണ,് ജനങ്ങളല്ല. ജനകീയാസൂത്രണം നടപ്പാക്കിയ സംസ്ഥാനത്ത് റിപ്പോര്‍ട്ട് ജനങ്ങള്‍ക്കു മുന്നില് വക്കാനെന്തിനാണ് മടിക്കുന്നത്? റിപ്പോര്‍ട്ടിലെ വസ്തുതകള് പൗരന്മാര്‍ക്കുമുന്നിലെത്തിക്കാന് കമ്മിറ്റിയംഗം ഡോ.വി.എസ് വിജയന് നടത്തിയ ശ്രമം എടുത്തുപറയേണ്ടതാണ്. ശാസ്ത്രസാഹിത്യപരിഷത്താണ് ക്രിയാത്മക ഇടപെടല് നടത്തിയ മറ്റൊരു സംഘടന. പിന്നീട് അവരും പിന്‍വാങ്ങിയെന്നാണ് മനസ്സിലാക്കുന്നത്.\n? ഗാഡ്ഗില് റിപ്പോര്‍ട്ടിനെതിരാണ് കസ്തൂരിരംഗന് റിപ്പോര്‍ട്ടെന്ന് വിശ്വസിക്കുന്നുണ്ടോ?\n• അങ്ങനെയല്ല ഞാനതിനെ മനസ്സിലാക്കുന്നത്. ഒട്ടേറെ കാര്യങ്ങളില് വ്യത്യസ്ത അഭിപ്രായമുണ്ട്. റിപ്പോര്‍ട്ടിലെ രണ്ടു കാര്യങ്ങളിലാണ് പ്രധാനമായും എനിക്ക് വിയോജിപ്പ്. പരിസ്ഥിതി പ്രാധാന്യമുള്ള വിഷയങ്ങളിലും പരിസ്ഥിതി വിഭവങ്ങളുടെ ഉപയോഗത്തിലും പ്രാദേശിക സര്‍ക്കാരുകളുടെ അഭിപ്രായം തേടേണ്ടതില്ലെന്ന നിര്‍ദേശമാണ് ഒന്ന്. സ്വകാര്യ വനഭൂമിയില് സര്‍ക്കാരിന്റെ നിയന്ത്രണത്തിന് അയവുവരുത്തുന്ന നിര്‍ദേശമാണ് മറ്റൊന്ന്. ഇതുരണ്ടും ഗുരുതരമായ പ്രത്യാഘാതങ്ങളുണ്ടാക്കും. പരിസ്ഥിതി ദുര്‍ബല പ്രദേശങ്ങള് അടയാളപ്പെടുത്തുന്നതില് വലിയ പാളിച്ച പറ്റിയ നാടുകൂടിയാണ് കേരളം.\n? കേരളം പുനര്‍നിര്‍മാണത്തിന് ഒരുങ്ങുകയാണ്. എങ്ങനെയായിരിക്കണം പുനര്‍നിര്‍മാണം? നയസമീപനങ്ങളില് മാറ്റം വേണമെന്ന അഭിപ്രായമുണ്ടോ?\n• പ്രളയത്തില്‍നിന്ന് പാഠം പഠിക്കണം. 1924ല് ഉണ്ടായെന്നു പറയുന്ന വെള്ളപ്പൊക്കം പോലെയല്ല ഇപ്പോഴുണ്ടായത്. ഇനിയൊന്നുണ്ടായാല് അത് ഭയാനകമായിരിക്കും. അത് താങ്ങാനുള്ള ശേഷി കേരളത്തിനുണ്ടാവണമെന്നില്ല. അതുകൊണ്ടുതന്നെ പശ്ചിമഘട്ടത്തെ സംരക്ഷിച്ചുകൊണ്ടു ജനപങ്കാളിത്തത്തോടെയുള്ള ദീര്‍ഘകാല പദ്ധതികളാണ് കേരളത്തിന് വേണ്ടത്.\n1990കളിലെ ജനകീയ ആസൂത്രണ പ്രസ്ഥാനത്തിന് നേതൃത്വം കൊടുത്തവരിലൊരാളാണ് കേരളത്തിന്റെ ധനകാര്യ മന്ത്രി ഡോ.തോമസ് ഐസക്. അദ്ദേഹത്തിന്റെ അറിവും അനുഭവവും എന്തുകൊണ്ടാണ് പ്രാവര്‍ത്തികമാക്കാന് കഴിയാത്തത്? അക്കാലത്ത് എല്ലാ ഗ്രാമപഞ്ചായത്തുകളും വികസനപദ്ധതികള് തയ്യാറാക്കിയിട്ടുണ്ടെന്നാണ് ഞാന് മനസിലാക്കുന്നത്. വികേന്ദ്രീകൃത ജനാധിപത്യത്തിന്റെ സ്പിരിറ്റ് ഉള്‍ക്കൊളളുകയാണ് സര്‍ക്കാര് ചെയ്യേണ്ടത്.\n? ഇവിടെ ആസൂത്രണത്തിന് എക്കാലത്തും കുറവൊന്നുമുണ്ടായിട്ടില്ല. നടപ്പാക്കുന്നതിലാണ് പ്രശ്നം. അത് താങ്കള്‍ക്ക് അറിവുള്ളതാണല്ലോ.\n• ശരിയാണ് അതില് മാറ്റം വരണം. അതിന് പരിസ്ഥിതി പ്രവര്‍ത്തകരുടേയും സംഘടനകളുടേയും സമ്മര്‍ദ്ദം ആവശ്യമാണ്. പുനര്‍നിര്‍മ്മാണത്തിനിറങ്ങും മുമ്പ് സാഹചര്യങ്ങള് കൃത്യമായി വിലയിരുത്തണം. എല്ലായിടത്തുനിന്നും വിവരങ്ങള് ശേഖരിക്കണം. ഏതെങ്കിലുമൊരു കേന്ദ്രീകൃത ഏജന്‍സിയില് നിന്നുമാത്രമുള്ള വിവരങ്ങളുടെ അടിസ്ഥാനത്തിലാകരുത് പുനര്‍നിര്‍മ്മാണം.\n2002ലെ ജൈവവൈവിധ്യ നിയമം സമഗ്രമായി നടപ്പാക്കേണ്ടതുണ്ട്. ജില്ലാതലത്തിലുള്ള ജൈവവൈവിധ്യ മാനേജ്മെന്റ് കമ്മിറ്റികള് പുനസംഘടിപ്പിക്കണം. ശരിയായ താത്പര്യമുള്ളവരെ ഉള്‍പ്പെടുത്തി പ്രാദേശികമായും ഇത്തരം സമിതികളുണ്ടാക്കണം. ഗ്രാമപഞ്ചായത്തിന്റെ പരിസ്ഥിതി സംബന്ധമായ വികസന പദ്ധതികള്‍ക്ക് ഗ്രാമസഭകളില് നിന്നുള്ള അനുമതി ഉറപ്പാക്കണം. ജൈവവൈവിധ്യ മാനേജ്മെന്റ് കമ്മിറ്റികളുടെ നിരീക്ഷണത്തിലാണു പദ്ധതികള് നടപ്പാക്കേണ്ടത്. മാനേജ്മെന്റ് കമ്മിറ്റികള് തന്നെ അതിന്റെ ഡോക്കുമെന്റേഷനും പൂര്‍ത്തിയാക്കണം. സമിതികളുടെ സെക്രട്ടറി പദവി മാത്രമെ സര്‍ക്കാര് ഉദ്യോഗസ്ഥര് നിര്‍വഹിക്കാവൂ.\nമഹാരാഷ്ട്രയില് ഇത്തരത്തില് ജനകീയ പങ്കാളിത്തം ഉറപ്പാക്കിയിട്ടുണ്ട്. അതിന്റെ കണ്ടു തുടങ്ങി. വികസനത്തിന് പരിസ്ഥിതി കേന്ദ്രീകൃതവും ജനകേന്ദ്രീകൃതവുമായ സമീപനമാണ് വേണ്ടതെന്ന് ഓര്‍ക്കുക. പാരിസ്ഥിതിക ആസ്തികള് നിലനിര്‍ത്തിയാല് മാത്രമെ സാമൂഹ്യ ആസ്തികള് സൃഷ്ടിക്കാന് കഴിയൂ. അക്കാര്യം ഭരണാധികാരികള് ഓര്‍ക്കണം.\nപ്രളയവും പ്രളയാനന്തരവും; തനതു കേരളം തന്നെ വേണം\nകീഴാറ്റൂര് വയല് ഏറ്റെടുക്കല്: സര്‍ക്കാരിനും സിപിഎമ്മിനുമെതിരെ ശാസ്ത്ര സാഹിത്യ പരിഷത്ത്\nമുഖ്യമന്ത്രിക്കും വൈദ്യുതി മന്ത്രിക്കുമെതിരെ നരഹത്യക്ക് കേസെടുക്കണം: ശ്രീധരന് പിള്ള


ടോക്ക് ടു തരൂര് - ഫെബ്രുവരി 19 വെള്ളിയാഴ്ച - Malayalam Daily News\nFeb 17, 2021 Feb 17, 2021 ജോസഫ് ഇടിക്കുള\nന്യൂയോർക്ക്: ഡോ. ശശി തരൂരിന്റെ നേതൃത്വത്തില് കോണ്‍ഗ്രസ് പാര്‍ട്ടി തയ്യാറാക്കുന്ന, യുഡിഎഫ് ജനകീയ പ്രകടന പത്രികയിലേക്ക് പ്രവാസി മലയാളികളുടെ അഭിപ്രായങ്ങള് സ്വരൂപിക്കുന്നു. ലോകോത്തര കേരളം എന്ന ലക്ഷ്യത്തില്, ടോക്ക് ടു തരൂര് എന്ന ഈ ഓണ്‍ലൈന് പരിപാടിയി ഫെബ്രുവരി 19 വെള്ളിയാഴ്ച നടക്കും. തത്സമയ പരിപാടിയിൽ ഡോ. തരൂര് പ്രവാസികളുമായി സംവദിക്കും.\nകേരളത്തിലെ നിയമസഭാ തിരഞ്ഞെടുപ്പിന്റെ ഭാഗമായി, പ്രവാസി മലയാളികളുടെ മനസ് അറിയാന്, ഡോ. ശശി തരൂര് എത്തുകയാണ്. കേരളത്തിന്റെ എക്കാലത്തെയും സാമ്പത്തിക നട്ടെല്ലായ പ്രവാസികളുടെ , അഭിപ്രായങ്ങളും നിര്‍ദേശങ്ങളും സ്വരൂപിച്ച്, യുഡിഎഫ് ജനകീയ പ്രകടന പത്രികയില് ഉള്‍പ്പെടുത്തുക എന്ന വലിയ ലക്ഷ്യത്തിലാണിത്.\nയുഡിഎഫിന്റെ ഇതുവരെയുള്ള അഭിപ്രായ ശേഖരണത്തില് നിന്നും ഏറെ വ്യത്യസ്തമായി ലോകോത്തര കേരളം എന്ന ലക്ഷ്യത്തിലാണ് ഈ ആശയം നടപ്പാക്കുന്നത്. സാധാരണക്കാരായ പ്രവാസികള് മുതല് വ്യവസായികളുടെ വരെ അഭിപ്രായങ്ങള് തരൂര് സ്വരൂപിക്കും. തുടക്കത്തിലെ മികച്ച പ്രതികരണവുമായി മുന്നേറുന്ന ടോക്ക് ടു തരൂര് എന്ന പരിപാടിയെ പ്രവാസ ലോകത്തേയ്ക്ക് വരവേല്‍ക്കാനുള്ള തയ്യാറെടുപ്പിലാണ് കോണ്‍ഗ്രസ് അനുഭാവ പ്രവാസി സംഘടനകള്.\nഇന്ത്യൻ ഓവർസീസ് കോൺഗ്രസ്, ഇന്‍കാസ്, ഒ ഐ സി സി എന്നീ പ്രവാസി കൂട്ടായ്മകളാണ് ഇതിന് ചുക്കാന് പിടിക്കുന്നത്. ഫെബ്രുവരി 19 വെള്ളിയാഴ്ച ന്യൂയോർക്ക് സമയം രാവിലെ പത്തു മണിക്ക് (ഇന്ത്യന് സമയം രാത്രി എട്ടര മണി) മുതലാണ് പരിപാടി. അമേരിക്കൻ ഐക്യനാടുകൾക്ക് പുറമെ ഗള്‍ഫ് രാജ്യങ്ങള്, യൂറോപ്പ്, കാനഡ, ലണ്ടന്, ആഫ്രിക്ക, ഫാര് ഈസ്റ്റ് ഉള്‍പ്പടെയുള്ള വിവിധ രാജ്യങ്ങളിലെ പ്രവാസികളില് നിന്നും നിര്‍ദേശങ്ങള് സ്വീകരിക്കും.\nതിരഞ്ഞെടുക്കപ്പെടുന്നവര്‍ക്ക് ഡോ തരൂരുമായി നേരിട്ട് സംവദിക്കാനുള്ള അവസരവും ഒരുക്കും. ഇതിനായി, ഫെബ്രുവരി പതിനേഴിന് മുന്‍പ് ഈ ലിങ്കില്, https://www.incoverseas.org/manifesto/contribute/ അഭിപ്രായം സമര്‍പ്പിക്കാമെന്ന് അറിയിച്ചു. സൂം മീറ്റിംഗിന്റെ ലിങ്ക് താഴെ കൊടുക്കുന്നു.\nജോർജ് എബ്രഹാം (ഐഒസി, യുഎസ്‌എ വൈസ് ചെയർമാൻ)\nവിവരങ്ങൾക്ക് കടപ്പാട് – വിശാഖ് ചെറിയാൻ


ന്യൂഡല്‍ഹി: നോട്ട്‌നിരോധനം രാജ്യത്തെ പാവപ്പട്ടവരുടെയും ദിവസക്കൂലിക്കാരുടെയും പണം ധനികരുടെയും കോര്‍പറേറ്റുകളുടെയും വായ്പ എഴുതിത്തള്ളാന് ഉപയോഗിച്ചെന്ന വിമര്‍ശനവുമായി കോണ്‍ഗ്രസ് നേതാവും എംപിയുമായ രാഹുല്‍ഗാന്ധി. നോട്ട് നിരോധനത്തിലൂടെ പാപ്പരാക്കപ്പെട്ടവര് രാജ്യത്തെ പാവപ്പെട്ടവരും കൂലിത്തൊഴിലാളികളുമാണ്. അനൗപചാരിക സമ്ബദ്ഘടനയെയും അത് തകര്‍ത്തു. അതുവഴി രാജ്യത്തിന്റെ മൊത്തം സമ്ബദ്ഘടന തന്നെയാണ് മോദി സര്‍ക്കാര് തകര്‍ത്തത്. സാധാരണക്കാരുടെയും ചെറുകിട ഷോപ്പുടമകളുടെയും കൂലിവേലക്കാരുടെയും പോക്കറ്റിലെ പണം ബാങ്കിലെത്തിച്ചു. അതുപയോഗിച്ച് കോര്‍പറേറ്റുകളുടെ വായ്പകള് എഴുതിത്തള്ളി- മോദിസര്‍ക്കാര് രാജ്യത്തിന്റെ സമ്ബദ്ഘടന തകര്‍ത്തതെങ്ങനെയെന്ന സെമിനാര് പരമ്ബരയിലെ രണ്ടാം വീഡിയോയിലാണ് രാഹുല്, കേന്ദ്ര സര്‍ക്കാരിനെതിരേ ആഞ്ഞടിച്ചത്.\n2016 നവംബര് 8 നാണ് മോദി സര്‍ക്കാര് 500ന്റെയും 1000ത്തിന്റെയും നോട്ടുകള് ഒറ്റയടിക്ക് പിന്‍വലിച്ചത്. ആ നടപടി സാധാരണക്കാരെ ബാങ്കുകളുടെ മുന്നില് വരി നിര്‍ത്തിയെന്ന് രാഹുല് ആരോപിച്ചു.\nനോട്ട്‌നിരോധനം രാജ്യത്തെ ഏറ്റവും വലിയ ധനികനുവേണ്ടിയായിരുന്നുവെന്നും രാഹുല് ആരോപിച്ചു. രാജ്യത്തെ വലിയ ധനികനായ അംബാനി സഹോദരന്മാരാണ് നോട്ടുനിരോധനത്തിന്റെ പ്രധാന ഗുണഭോക്താക്കളെന്ന് നേരത്തെയും ആരോപണമുയര്‍ന്നിരുന്നു.\nജനങ്ങള്‍ക്ക് നോട്ട് നിരോധനം കൊണ്ട് എന്ത് ഫലമാണ് ഉള്ളത്. അവര് സാധാരണക്കാരുടെ പോക്കറ്റിലെ പണം ഉപയോഗിച്ച് കോര്‍പ്പറേറ്റുകളുടെ വായ്പകള് എഴുതിത്തള്ളി- രാഹുല് പറഞ്ഞു.\nനോട്ട് നിരോധനത്തിന് ഒരു ഒളിയജണ്ടയുണ്ടായിരുന്നു. അത് അനൗപചാരിക മേഖലയെ തകര്‍ത്തു. രാജ്യത്തെ കറന്‍സിരഹിത ഇന്ത്യയാക്കി. കറന്‍സിയില്ലാതെ അൗപചാരിക മേഖലയ്ക്ക് നിലനില്‍പ്പില്ല. ആ നടപടികൊണ്ട് ഏറ്റവും തകര്‍ച്ച നേരിട്ടത് ചെറുകിട കച്ചവടക്കാരും തൊഴിലാളികളും അടങ്ങുന്ന വിഭാഗമാണ്.- രാഹുല് കൂട്ടിച്ചേര്‍ത്തു.\nഈ സീരിസിലെ ആദ്യ വീഡിയോ ആഗസ്റ്റ് 31നാണ് പുറത്തിറക്കിയത്. ഇന്ത്യയുടെ സമ്ബദ്ഘടനയെ ജിഎസ്ടിയും മറ്റും തകര്‍ത്തതെങ്ങനെയെന്നായിരുന്നു ആ വീഡോയില് വിശദമാക്കിയിരുന്നത്.\nതിരുവനന്തപുരം: ബംഗളുരു മയക്കുമരുന്ന് കേസിലെ ആരോപണങ്ങള് സംസ്ഥാന സര്‍ക്കാര് അന്വേഷിക്കണമെന്ന് പ്രതിപക്ഷ നേതാവ് രമേശ് ചെന്നിത്തല. ഉന്നത് രാഷ്ട്രീയ നേതാക്കളുടെ മക്കള്‍ക്ക് പങ്കുള്ളതിനാല് കേരളാ പൊലിസ് മൗനം പാലിക്കുകയാണെന്നും സംഭവത്തില് മുഖ്യമന്ത്രി അന്വേഷണം പ്രഖ്യാപിക്കണമെന്നും അദ്ദേഹം ആവശ്യപ്പെട്ടു. യൂത്ത് ലീഗ് സംസ്ഥാന ജനറല് സെക്രട്ടറി പി.കെ ഫിറോസിന്റെ ആരോപണം ഗൗരവതരമാണെന്നും കേരളം മയക്കുമരുന്ന് മാഫിയയുടെ താവളമായി മാറിക്കൊണ്ടിരിക്കുകയാണെന്നും ചെന്നിത്തല പറഞ്ഞു. അതേസമയം, കോണ്‍ഗ്രസ് ഓഫിസുകള് തകര്‍ക്കാന് മുഖ്യമന്ത്രിയാണ് നിര്‍ദ്ദേശം നല്‍കുന്നതെന്നും […]


കോഴഞ്ചേരി മഹിളാമന്ദിരത്തിലെ രണ്ട് പെൺകുട്ടികൾ വിവാഹിതരായി; താലിചാർത്തിയത് സുഹൃത്തുക്കൾ\nKozhenchery, First Published 27, Aug 2019, 12:49 PM IST\nവധു വരന്മാർക്കും ബന്ധുകള്‍ക്കും ഉള്‍പ്പടെ അഞ്ഞൂറ് പേർക്കുള്ള സദ്യ ഒരുക്കിയത് പൊലീസ് സേനാ അംഗങ്ങളാണ്.\nപത്തനംതിട്ട: കോഴഞ്ചേരി സർക്കാർ മഹിളാമന്ദിരത്തിലെ രണ്ട് പെൺകുട്ടികള് മംഗല്യവതികളായി. വിനിതയും ആര്യയുമാണ് വിവാഹിതരായത്. എറണാകുളം സ്വദേശികളും സുഹൃത്തുകളുമായ മാത്യൂസ് വിനിതയെയും സനല്‍കുമാർ ആര്യയെയുമാണ് വിവാഹം ചെയ്തത്.\nആചാരങ്ങള്‍ക്ക് ഒരുകുറവും ഇല്ലാതെ ആറന്മുള വഞ്ചിപ്പാട്ടിന്‍റെ അകമ്പടിയോടെയാണ് വരന്മാരെ സ്വീകരിച്ചത്. ജനപ്രതിനിധികളും സന്നദ്ധപ്രവർത്തകരും ചേർന്നാണ് മാത്യൂസിനെയും സനലിനെയും കതിർമണ്ഡപത്തിലേക്ക് ആനയിച്ചത്. പിന്നീട് രക്ഷിതാകള്‍ക്കും ജനപ്രതിനിധികള്‍ക്കും ദക്ഷിണ നൽകി.\nമഹിളാമന്ദിരത്തിന്‍റെ രക്ഷാധികാരികൂടിയായ ജില്ലാ കളക്ടർ പി ബി നൂഹ് വരൻമാരുടെ കയ്യിൽ താലി നല്‍കി. ജനപ്രതിനിധികള് വിവാഹത്തിനോട് അനുബന്ധിച്ചുള്ള ചടങ്ങുകള് പൂർത്തിയാക്കി. അഞ്ച് പവൻ സ്വർണം വീതം പെൺകുട്ടികള്‍ക്ക് സാമൂഹ്യ നീതി വകുപ്പും ജില്ലാഭരണകൂടവും ചേർന്ന് നല്‍കിയതായി മഹിളാമന്ദിരം സൂപ്രണ്ട് പ്രിയ ചന്ദശേഖരൻ നായർ പറഞ്ഞു.\nവധു വരന്മാർക്കും ബന്ധുകള്‍ക്കും ഉള്‍പ്പടെ അഞ്ഞൂറ് പേർക്കുള്ള സദ്യ ഒരുക്കിയത് പൊലീസ് സേനാ അംഗങ്ങളാണ്. വിനിതയും ആര്യയും പ്ലസ്ടു പഠനം പൂർത്തിയാക്കിയവരാണ്. സർക്കാർ മഹിളാമന്ദിരത്തില് ഈവർഷം നടക്കുന്ന നാലാമത്തെ വിവാഹമാണിത്.\nKozhenchery mahila mandhiram


സൂപ്പര് മാര്‍ക്കറ്റിലെ സാധനങ്ങള് മോഷ്ടിച്ച പൊലീസുകാരിയെ പിടികൂടിയ ജീവനക്കാരന് മര്‍ദ്ദനം - Janayugom Online\nBy: Web Desk | Saturday 28 July 2018 9:22 AM IST\npolice officer jana\nചെന്നൈ: സൂപ്പര് മാര്‍ക്കറ്റില് നിന്ന് സാധനങ്ങള് മോഷ്ടിച്ച വനിതാ പൊലീസിനെ കൈയോടെ പിടികൂടിയ ജീവനക്കാരന് ക്രൂര മര്‍ദ്ദനം. ചെന്നൈയിലാണ് പൊലീസിന് നാണക്കേടുണ്ടാക്കിയ സംഭവം അരങ്ങേറിയത്. നഗരത്തിലെ ചെട്ട്‌പേട്ടിലെ ഒരു സൂപ്പര്‍മാര്‍ക്കറ്റില് നിന്നാണ് വനിതാ പോലീസ് കോണ്‍സ്റ്റബിള് സാധനങ്ങള് മോഷ്ടിക്കുന്നതിനിടെ പിടിയിലായത്.\nകഴിഞ്ഞ ബുധനാഴ്ച വൈകീട്ടോടെ സൂപ്പര്‍മാര്‍ക്കറ്റിലെത്തിയ വനിതാ കോണ്‍സ്റ്റബിള് ഷെല്‍ഫില് നിന്ന് സാധനങ്ങളെടുത്ത് പോക്കറ്റിലിടുകയായിരുന്നു. ഇതിന്റെ ദൃശ്യങ്ങള് സിസിടിവിയില് കൃത്യമായി പതിഞ്ഞിട്ടുണ്ടായിരുന്നു. ഇത് കണ്ട ജീവനക്കാരന് കോണ്‍സ്റ്റബിളിനെ തടഞ്ഞു നിര്‍ത്തി സാധനങ്ങള് തിരികെവയ്ക്കണമെന്നും മാപ്പ് എഴുതി നല്‍കണമെന്നും ആവശ്യപ്പെട്ടു. പിന്നീട് തെറ്റ് സമ്മതിച്ച് മാപ്പ് എഴുതി നല്‍കിയാണ് പൊലീസുകാരി സൂപ്പര് മാര്‍ക്കറ്റ് വിട്ടത്. തുടര്‍ന്നാണ് വനിതാ പൊലീസിന്റെ ഭര്‍ത്താവും സുഹൃത്തുക്കളുമടങ്ങിയ സംഘം സൂപ്പര്‍മാര്‍ക്കറ്റിലെത്തിയത്.\nമോഷണം പിടികൂടിയ ജീവനക്കാരനെ ഇവര് ക്രൂരമായി മര്‍ദ്ദിക്കുകയും ചെയ്തു. ഇവരുടെ അക്രമത്തില് പരിക്കേറ്റ ജീവനക്കാരന് പ്രണവിനെ അടുത്തുള്ള ആശുപത്രിയില് പ്രവേശിപ്പിച്ചിരിക്കുകയാണ്. സംഭവത്തില് ചെന്നൈ പൊലീസ് കേസ് രജിസ്റ്റര് ചെയ്തിട്ടുണ്ട്.


ഒരേ ദിവസം രണ്ട് അപകടങ്ങളില് ഒന്നാം പ്രതിയും രണ്ടാം പ്രതിയും അകപ്പെട്ടതില് ദുരൂഹത; സംഭവത്തിന് പിന്നില് ജയലളിതയുടെ സ്വത്ത് വിവരങ്ങള്‍ക്ക് വേണ്ടി ക്വട്ടേഷന് നല്‍കിയവര് | Daily Indian Herald\nApril 29, 2017 7:25 pm By : Indian Herald Staff\nസേലം: തമിഴ്‌നാട് മുന് മുഖ്യമന്ത്രി ജയലളിതയുടെ ഉടമസ്ഥതയിലുള്ള നീലഗിരിയിലെ കോടനാട് എസ്റ്റേറ്റില് കാവല്‍ക്കാരനെ കൊലപ്പെടുത്തിയ കേസില് വഴിത്തിരിവായി ദുരൂഹമരണങ്ങള്. കേസിലെ ഒന്നാം പ്രതി കനകരാജും, രണ്ടാം പ്രതി കെ.വി. സയന്റെ ഭാര്യയും മകളും വ്യത്യസ്ത അപകടങ്ങളില് കൊല്ലപ്പെട്ടു. എസ്റ്റേറ്റ് കാവല്‍ക്കാരനും നേപ്പാള് സ്വദേശിയുമായ ഓം ബഹദൂറിനെ കൊലപ്പെടുത്തിയവരെന്ന് സംശയിക്കുന്ന ഇവരുടെ വാഹനങ്ങള് കേരളത്തിലും തമിഴ്‌നാട്ടിലുമായാണ് ദുരൂഹ സാഹചര്യത്തില് അപകടത്തില്‍പ്പെട്ടത്.\nഇതിനിടയില് കോടനാട് എസ്റ്റേറ്റ് കൊലപാതകത്തിലെ പ്രതികളെ തമിഴ്‌നാട് പൊലീസ് രക്ഷിക്കാന് ശ്രമിച്ചത് വിവാദമാകുന്നു. പ്രതികളെ പൊലീസ് പിടികൂടിയെങ്കിലും അന്ന് രാത്രി തന്നെ വിട്ടയച്ചു. ഒടുവില് കേരളാ പൊലീസ് നടത്തിയ അന്വേഷണമാണ് പ്രതികളിലേക്ക് അന്വേഷണം എത്തിച്ചത്. ക്വട്ടേഷന് സംഘം കേരളാ പൊലീസിന്റെ പിടിയാലായെന്ന് മനസ്സിലായതോടെയാണ് കനകരാജും സയനും രക്ഷപ്പെടാന് ശ്രമിച്ചത്. സേലത്തുണ്ടായ വാഹനാപകടത്തില് കനകരാജന് കൊല്ലപ്പെട്ടു. സയന് പാലക്കാട് കണ്ണാടിയിലെ വാഹനാപകടത്തില് ഗുരുതരമായി പരിക്കേല്‍ക്കുകയും ചെയ്തു. തൃശൂരും മലപ്പുറവും കേന്ദ്രീകരിച്ച് പ്രവര്‍ത്തിക്കുന്ന ക്വട്ടേഷന് സംഘത്തെ മോഷണത്തിന് നിയോഗിച്ചത് ആരെന്ന് കനകരാജിന് മാത്രമേ വ്യക്തമായി അറിയൂ. അതുകൊണ്ട് കൂടിയാണ് കനകരാജിന്റെ മരണം ദുരുഹമാകുന്നത്. കണ്ണാടിയിലെ വാഹനാപകടത്തിലും സംശയങ്ങള് ഏറെയാണ്.\nജയലളിതയുടെ 2000 കോടി സ്വത്തുക്കളുമായി ബന്ധപ്പെട്ട രേഖകളുള്ള സ്യൂട്‌കെയ്‌സുകള് കോടനാട് നിന്ന് നഷ്ടമായിട്ടുണ്ട്. അതുകൊണ്ട് തന്നെ മറ്റാര്‍ക്കോ വേണ്ടി ക്വട്ടേഷന് സംഘം നടത്തിയതാണ് ഓപ്പറേഷന് എന്ന് പൊലീസ് ഉറപ്പിച്ചു കഴിഞ്ഞു. ജയലളിതയുടെ പോയസ് ഗാര്‍ഡനിലെ വസതിയുടെ ആധാരവും നഷ്ടമായി. കൊല്ലപ്പെട്ട കനകരാജ് കോടനാട് എസ്റ്റേറ്റിലെ മുന് ജീവനക്കാരനാണ്. 2012 വരെ കോടനാട് എസ്റ്റേറ്റിലായിരുന്നു ഇയാളുടെ ജോലി. അതുകൊണ്ട് തന്നെ എല്ലാം വ്യക്തമായി അറിയാവുന്ന ആരോ ആണ് ക്വട്ടേഷന് ഏല്‍പ്പിച്ചതെന്നാണ് സൂചന. അണ്ണാ ഡിഎംകെയില് ഒ പനീര്‍സെല്‍വം വിഭാഗവും മുഖ്യമന്ത്രി ഇ പളനിസ്വാമിയും ഒരുമിക്കുന്നതിന്റെ സൂചനകള് പുറത്തുവന്നിരുന്നു. പാര്‍ട്ടിയില് നിന്ന് ശശികലയേയും ദിനകരനേയും പുറത്താക്കുകയും ചെയ്തു. ഈ രാഷ്ട്രീയ സംഭവവികാസങ്ങള്‍ക്കിടെയാണ് കോടനാട്ടെ എസ്റ്റേറ്റില് കവര്‍ച്ചാ ശ്രമവും മോഷണവും ഉണ്ടായത്.\nജയലളിതയുടെ മുന് ഡ്രൈവറാണ് കനകരാജ്. ഇയാള്‍ക്ക് മന്നാര്‍ഗുഡി മാഫിയയുമായി അടുത്ത ബന്ധമുണ്ടെന്നും സൂചനയുണ്ട്. ഇതും പല സംശയങ്ങളും ജനിപ്പിക്കുന്നുണ്ട്. സ്വത്ത് മോഹമാണ് ജയയുടെ മരണത്തിന് കാരണമെന്ന വാദം തമിഴ്‌നാട്ടില് ശക്തമാണ്. ഇതിനിടെയാണ് കോടനാട്ടെ എസ്റ്റേറ്റിലെ സംഭവങ്ങളുമെത്തിയത്. കനകരാജന് കൊല്ലപ്പെട്ടത് കേസ് അന്വേഷണത്തെ കാര്യമായി ബാധിക്കും. ഏറെ നാളായി കോയമ്പത്തൂരാണ് സയന് താമിച്ചിരുന്നത്. തൃശൂര് സ്വദേശിയായ സയനെ ഉപയോഗിച്ച് കനകരാജ് കേരളത്തില് നിന്ന് ക്വട്ടേഷന് സംഘത്തെ കണ്ടെത്തുകയായിരുന്നുവെന്നാണ് നിഗമനം. 2011ല് ശശികലയുമായി ജയലളിത പിരിഞ്ഞിരുന്നു. ഇതോടെയാണ് കനകരാജും കോടനാട് എസ്റ്റേറ്റിലെ ഡ്രൈവര് ജോലി ഉപേക്ഷിച്ചത്.\nഈ മാസം 24നാണ് എസ്റ്റേറ്റിലെ കാവല്‍ക്കാരന് ബഹാദൂര് കൊല്ലപ്പെട്ടത്. സ്യൂട്ട്‌കെയ്‌സുകള് മോഷ്ടിക്കുന്നതിന് വേണ്ടിയായിരുന്നു ഈ കൊലപാതകം. സംഭവം നടന്ന അന്നു തന്നെ കനകരാജും സയനും അടക്കമുള്ളവരെ ഗൂഡല്ലൂര് പൊലീസ് കസ്റ്റഡിലെടുത്തിരുന്നുവെന്നും സ്വാധീനം ഉപയോഗിച്ച് ഇവര് പുറത്തിറങ്ങുകയായിരുന്നുവെന്നുമാണ് റിപ്പോര്‍ട്ട്. തമിഴ്‌നാട് പൊലീസ് പ്രതികളെ വിട്ടയച്ചുവെങ്കിലും സംഭവത്തില് ഏഴു മലയാളികളടക്കം 11 പേര് കഴിഞ്ഞ ദിവസം പിടിയിലായിരുന്നു. മലപ്പുറം എസ്പി.യുടെ നേതൃത്വത്തിലുള്ള പ്രത്യേക അന്വേഷണസംഘമാണ് പ്രതികളെ പിടികൂടിയത്. ഇതോടെയാണ് കനകരാജനും സയനും രക്ഷപ്പെടാന് ശ്രമിക്കുന്നതും ഇവരുടെ വാഹനങ്ങള് അപകടത്തില്‍പ്പെടുന്നതും.\nമറ്റൊരു കേസുമായി ബന്ധപ്പെട്ട് നടത്തിയ അന്വേഷണത്തിലാണ് കോടനാട് എസ്റ്റേറ്റ് കൊലപാതകക്കേസ് പ്രതികളിലേക്ക് എത്തിയത്. ഇവര് മലപ്പുറം, തൃശ്ശൂര്, വയനാട് ജില്ലകളിലുള്ളവരാണെന്നാണ് സൂചന. പ്രതികളിലൊരാള് കേരളത്തിലെ പോളിടെക്‌നിക് കോളജില്‍നിന്ന് റാഗിങ്ങുമായി ബന്ധപ്പെട്ട് പഠനം അവസാനിപ്പിച്ചയാളാണ്. സംഭവമുണ്ടായ തിങ്കളാഴ്ച നൈറ്റ് പട്രോളിങ്ങിനിടെയാണ് ഗൂഡല്ലൂര് പൊലീസ് ഇവരെ പിടികൂടിയത്. പിടികൂടിയ സംഘത്തില് ഒന്നും രണ്ടും പ്രതികളായ മുന് ഡ്രൈവര് കനകരാജും സയനും ഉണ്ടായിരുന്നു. വാഹനത്തിലുണ്ടായിരുന്ന മനോജ് എന്നയാളുടെ കയ്യില് പരിക്കു കണ്ടതാണ് പൊലീസില് സംശയം ജനിപ്പിച്ചത്.\nകേസിലെ മറ്റ് പ്രതികളായ ദീപു, സന്തോഷ്, ജയേഷ്, ബിജിത്ത് ജോയി, ജംഷീര് എന്നിവരും വാഹനത്തിലുണ്ടായിരുന്നു. എന്നാല് കസ്റ്റഡിയിലെടുത്ത ഇവരെ പിന്നീട് വിട്ടയയ്ക്കുകയായിരുന്നു. ഗൂഡല്ലൂര് പൊലീസിന് വീഴ്ച സംഭവിച്ച ഈ കേസില് കേരളാ പൊലീസാണ് തുമ്പുണ്ടാക്കിയത്. മലപ്പുറത്ത് വാടകയ്‌ക്കെടുത്ത ഒരു വാഹനം വിട്ടുകിട്ടാത്തതിനെത്തുടര്‍ന്ന് വാഹനമുടമ നല്‍കിയ പരാതിയിലെ അന്വേഷണമാണ് കോടനാട് എസ്റ്റേറ്റ് കൊലപാതകത്തിലേക്ക് നീണ്ടത്. മലപ്പുറം എസ്പി.യുടെ നേതൃത്വത്തിലുള്ള പ്രത്യേക അന്വേഷണസംഘമാണ് പ്രതികളെ പിടികൂടിയത്.\nമലപ്പുറത്തുണ്ടായിരുന്ന ബിജിത്ത് ജോയി എന്നയാളാണ് ഈ കാര് വാടകയ്‌ക്കെടുത്തിരുന്നത്. തുടര്‍ന്ന് നടന്ന അന്വേഷണത്തില് ഈ കാറിലാണ് കൊലപാതകസംഘം സഞ്ചരിച്ചതെന്ന് വ്യക്തമായി. പിടികൂടിയവരില് നിന്നു വിലകൂടിയ വാച്ചുകളും മറ്റും കണ്ടെത്തിയിട്ടുണ്ട്. ഇത് കോടനാട് എസ്റ്റേറ്റില് നിന്ന് മോഷ്ടിച്ചതാണെന്നാണ് സൂചന.\nTags: driver, estate, Jayalalitha, kodanad, murder


കാട്ടുതീ: വനംവകുപ്പിന്റേത് അനങ്ങാപ്പാറ നയമെന്ന് ജീവനക്കാര് - Samakalika Malayalam\nകത്തിയെരിയുന്നു വനങ്ങള്, കണ്ണു തുറക്കാതെ വനംവകുപ്പ്\nBy കെ. സജിമോന് | Published: 01st March 2017 01:37 PM |\nLast Updated: 01st March 2017 01:40 PM | A+A A- |\nകല്‍പ്പറ്റ: കേരളത്തിലെ വനംവകുപ്പ് ജീവനക്കാര് ഉള്ളില് തീയുമായി ഊണും ഉറക്കവുമില്ലാതെ കാട്ടുതീയ്‌ക്കെതിരെ പ്രവര്‍ത്തിച്ചുകൊണ്ടിരിക്കുമ്പോഴും ഇതൊന്നും അറിയാത്ത മട്ടില് ഇരിക്കുകയാണ് വനം മന്ത്രിയും ഫോറസ്റ്റ് ഹെഡ് ക്വാര്‌ട്ടേഴ്‌സിലെ ഉന്നതരും. എന്താണ് സംഭവിച്ചതെന്നുപോലും വനംവകുപ്പ് മന്ത്രിയോ ഫോറസ്റ്റ് ഹെഡ്ക്വാര്‍ട്ടേഴ്‌സിലെ ഉന്നത ഉദ്യോഗസ്ഥരോ ഇതുവരെയും അന്വേഷിച്ചിട്ടില്ലെന്നും വനപാലകര്.\nകര്‍ണ്ണാടക സര്‍ക്കാരിന്റെ കീഴിലുള്ള ബന്ദിപ്പൂര് വന മേഖലയില് കഴിഞ്ഞദിവസമുണ്ടായ കാട്ടുതീയില് ആയിരം ഹെക്ടറോളം വനഭൂമിയാണ് കത്തിച്ചാമ്പലായത്. ഇവിടെനിന്നും കാട്ടുതീ കേരളത്തിലേക്ക് പടരാതിരുന്നത് കേരളത്തിലെ വനപാലകര് രാവുംപകലും ഊണും ഉറക്കവുമൊഴിച്ച് പരിശ്രമിച്ചതുകൊണ്ടു മാത്രമാണ്. ബന്ദിപ്പൂര് വനത്തില് കാട്ടുതീ എന്ന വാര്‍ത്ത കേള്‍ക്കേണ്ട താമസം കേരളത്തിലെ വനപാലകര് കേരളത്തിന്റെ അതിര്‍ത്തികളില് പത്തുമീറ്റര് വീതിയില് ഫയര് ലൈനുകള് തീര്‍ത്തു. ദിവസങ്ങളോളം വേണ്ടിവന്ന ശ്രമകരമായ ജോലിയായിരുന്നു അത്. വയനാട് മേഖലയില് ആകെയുള്ള 175 ജീവനക്കാരാണ് 344 ചതുരശ്ര കിലോമീറ്റര് വിസ്തൃതിയിലുള്ള കാടിനെ സംരക്ഷിക്കാനുള്ളത്. ഇവര് അക്ഷീണം പരിശ്രമിച്ചതുകൊണ്ടുമാത്രം തീയണയ്ക്കാന് സാധിച്ചെങ്കിലും എപ്പോള് വേണമെങ്കിലും ഒരു കാട്ടുതീ ഉണ്ടാകാനുള്ള സാധ്യതയുമായാണ് വനപാലകര് ജാഗരൂകരായി നില്‍ക്കുന്നത്.\n''എപ്പോള് വേണമെങ്കിലും പൊട്ടാവുന്ന ഒരു ബോംബു പോലെയാണ് ഇപ്പോഴത്തെ നമ്മുടെ കാടിന്റെ അവസ്ഥ.'' - ഒരു വനപാലകന് പറയുന്നു.\nഇദ്ദേഹത്തിന് കാട്ടുതീ തടയുന്നതിനിടയില് ദേഹത്ത് പൊള്ളലേറ്റിരുന്നു. എന്നാല് അവധിയെടുത്ത് വീട്ടിലിരിക്കാന് മനസ്സു വരുന്നില്ല എന്ന് അദ്ദേഹം പറയുന്നു.\nഫോറസ്റ്റ് ജീവനക്കാരാരുംതന്നെ അവധിയെടുക്കുകയോ സ്വന്തം വീട്ടിലേക്കുപോലും പോവുകയോ ചെയ്യാതെയാണ് ജോലി ചെയ്യുന്നത്. എന്നിട്ടും വകുപ്പ് മന്ത്രിയോ ഫോറസ്റ്റ് ഹെഡ്ക്വാര്‍ട്ടേഴ്‌സിലെ ഉന്നത ഉദ്യോഗസ്ഥരോ കാട്ടുതീയെക്കുറിച്ച് ഒന്ന് വിളിച്ച് അന്വേഷിക്കുകപോലുമുണ്ടായില്ലെന്ന് ഒരു ഫോറസ്റ്റ് ഉദ്യോഗസ്ഥന് പറഞ്ഞു.\nകേരളത്തിന്റെ അതിര്‍ത്തികളായ മുതുമല, നാഗര്‍ഹോള, ബന്ദിപ്പൂര് എന്നിവിടങ്ങളില് ഇലപൊഴിയും കാടാണുള്ളത്. അതിര്‍ത്തികളില്‍നിന്നും തീ കടന്നുവരാനുള്ള സാധ്യതകള് ഏറെയാണ്. ഈ വരണ്ട കാടുകള്‍ക്ക് തീ പിടിക്കാന് നിമിഷ നേരങ്ങള് മതിയാവും.\nഇത്രയും ഭീതിതമായ സാഹചര്യമായിട്ടും വനപാലകര്‍ക്ക് തീയണയ്ക്കാനുള്ള ഏക ഉപാധി പച്ചിലക്കമ്പ് പൊട്ടിച്ചെടുത്ത് കൈകൊണ്ട് അടിച്ച് കെടുത്തുക എന്നതാണ്. ഉയര്‍ന്നു നില്‍ക്കുന്ന മുളങ്കാടുകളില് തീപിടിച്ചാല് പച്ചിലക്കമ്പ് പിടിച്ച് തീയണയ്ക്കുന്നതെങ്ങിനെയാണ് എന്ന് വനപാലകര് ചോദിക്കുന്നു. മുളങ്കാടുകള്‍ക്ക് തീ പിടിച്ചാല് കാറ്റടിച്ച് വളരെദൂരെയോളം തീ പടരാനുള്ള സാധ്യതയുണ്ട്. തീണയ്ക്കുന്ന വനപാലകര് തീയ്ക്കുള്ളില് പെട്ടുപോകുന്ന സാഹചര്യംവരെയുണ്ടാവും. ഇത്തരത്തില് പെട്ട് പൊള്ളലേറ്റവര്‍വരെ വനപാലകരുടെ കൂട്ടത്തില് പ്രാഥമിക ചികിത്സ നല്‍കി വീണ്ടും ജോലിയില് തുടരുന്നുണ്ട്.\nതീയണയ്ക്കുന്നതിനുള്ള ഒരു ഉപകരണമോ മറ്റെന്തെങ്കിലും സംവിധാനമോ വനംവകുപ്പ് ഇതുവരെയും നല്‍കിയിട്ടില്ല.\n''ഞങ്ങള് ഞങ്ങളുടെ ജീവന് കൊടുത്തും കാട് സംരക്ഷിക്കും. പക്ഷെ, ഞങ്ങള് വെറും 175 പേരാണുള്ളത്. മുളങ്കാടുകള്‍ക്കോ യൂക്കാലിപ്റ്റസ് മരങ്ങള്‍ക്കോ തീ പടര്‍ന്നാല് പച്ചിലക്കമ്പും പിടിച്ച് തീയണയ്ക്കാന് നില്‍ക്കുന്ന ഞങ്ങള് ഒന്നടങ്കം തീരും. പിന്നെ ഈ വകുപ്പിന്റെ കീഴില് വനമുണ്ടാകില്ലെന്ന് മന്ത്രി ഓര്‍ത്താല് നന്നായിരിക്കും.'' വനപാലകരില് ഒരാള് തന്റെ ആത്മരോഷം പ്രകടിപ്പിച്ചു.\nചെമ്പ്ര പീക്കില് തീ പടര്‍ന്ന് മൂന്ന് ഏക്കറോളം കത്തിനശിച്ചു. വയനാട്ടിലെ ഏറ്റവും ഉയര്‍ന്നുനില്‍ക്കുന്ന ചെമ്പ്രയിപ്പോള് തലമുണ്ഡനം ചെയ്തതുപോലെ കിടക്കുകയാണ്. ആനയടക്കം മേഞ്ഞുനടന്നിരുന്ന ചെമ്പ്രയെ അതിമനോഹാരിതയാക്കുന്ന ഹൃദയസരസ്സിനു ചുറ്റുമാണ് പുല്‍മേടുകള് കത്തിയമര്‍ന്നത്. വിനോദസഞ്ചാരികളാരോ തീയിട്ടതാണെന്നും സ്വകാര്യ പ്ലാന്റേഷന്‍കാര് തീ പ്രതിരോധിക്കാനായി മുന്‍കൂട്ടി തീയിട്ടതില് നിന്നും തീപ്പൊരി പറന്ന് തീയുണ്ടായതാണെന്നും രണ്ട് അഭിപ്രായമുണ്ട്. ചെമ്പ്രയിലെ തീ സംബന്ധിച്ചും വനംമന്ത്രിയുടെ ഭാഗത്തുനിന്നും ഇതുവരെ ഒരു അന്വേഷണവുമുണ്ടായിട്ടില്ല.\nകര്‍ണ്ണാടക സര്‍ക്കാരിന്റെ കീഴിലുള്ള ബന്ദിപ്പൂര് വനമേഖലയില് വരള്‍ച്ചാ സാധ്യതകള് കണ്ടുകൊണ്ട് ഉള്‍ക്കാടുകളിലെ കുളങ്ങളും ജലാശയങ്ങളും നിറയ്ക്കാനുള്ള ഒരു പദ്ധതി നടപ്പാക്കിയിരുന്നു. കഴിഞ്ഞ വര്‍ഷം മുതല് അവിടെ പ്രാവര്‍ത്തികമാക്കുകയും ചെയ്യുന്നുണ്ട്. എന്നാല് കേരള സര്‍ക്കാര് ഇതുവരെ അങ്ങനെയൊരു ആലോചനപോലും നടപ്പാക്കിയിട്ടില്ല. വനസംരക്ഷണത്തിന് അധിക ഫണ്ട് തയ്യാറാക്കിയാണ് കര്‍ണ്ണാടക സര്‍ക്കാര് കഴിഞ്ഞവര്‍ഷം മുതല് ഇത് ചെയ്യുന്നത്. കേരളസര്‍ക്കാര് അധികഫണ്ടിനെക്കുറിച്ച് ആലോചിച്ചിട്ടുപോലുമില്ല. ഭാഗ്യവശാല് കേരളത്തിന്റെ ഉള്‍ക്കാടുകളില് കുളങ്ങളൊന്നും വറ്റിയിട്ടില്ല. എന്നാല് ഇനിയും മൂന്നുമാസം വേണം മഴയെത്താന് എന്നതുകൊണ്ട് വെള്ളം വറ്റാനുള്ള സാധ്യതയുമുണ്ട്. ഇക്കാര്യം നേരത്തേതന്നെ സര്‍ക്കാരിനെ അറിയിച്ചതാണ്. യുദ്ധകാലാടിസ്ഥാനത്തില് നടപടി വേണമെന്ന് സര്‍ക്കാരിനോട് ആവശ്യപ്പെട്ടിട്ടും ഫലമൊന്നുമുണ്ടായില്ലെന്നാണ് ജീവനക്കാരുടെ ആരോപണം.\nകാടു കത്തിക്കഴിഞ്ഞാല് ബാക്കിയാവുന്നത്\nകാട്ടുതീയുണ്ടായി കാട് കത്തുമ്പോള് നശിക്കുന്നത് കേരളത്തിന്റെ ജൈവസമ്പത്ത് മാത്രമല്ല, ഔഷധമൂല്യമുള്ള സസ്യങ്ങളുടെ വംശനാശം കൂടിയാണ്. കത്തിയ കാടുകളില് നിലവിലുണ്ടായിരുന്ന സസ്യങ്ങള് അതിജീവിക്കാനുള്ള സാധ്യതകള് വിരളമാണ് എന്ന് ആദിവാസികള് അനുഭവംകൊണ്ടും പഠനങ്ങളിലൂടെ സസ്യശാസ്ത്രജ്ഞരും പറയുന്നു. തീപിടിച്ച കാടുകളില് ഉള്‍ബലം തീരെയില്ലാത്തതും മൃഗങ്ങള്‍ക്ക് ഭക്ഷണമാകാത്തതുമായ വട്ടമരം പോലുള്ള മരങ്ങളാണ് കൂടുതലായി ഉണ്ടായിട്ടുള്ളതെന്നും ഇവര് പറയുന്നു. വര്‍ഷങ്ങളായി ഉണ്ടായിട്ടുള്ള കാട്ടുതീയില് പതിനായിരക്കണക്കിന് അമൂല്യ സസ്യങ്ങളാണ് കേരളത്തിലെ കാടുകളില്‍നിന്നും വംശനാശം വന്ന് നഷ്ടപ്പെട്ടതെന്നും സസ്യശാസ്ത്രജ്ഞര് പറയുന്നു.\nകാട്ടുതീയെ പ്രതിരോധിക്കാന് വനപാലകര്‍ക്കൊപ്പം സജീവമായി നിന്ന പരിസ്ഥിതി പ്രവര്‍ത്തകന് ധര്‍മ്മരാജ് വയനാട് വനപാലകരുടെ ദുരിതത്തെക്കുറിച്ച് എഴുതിയ ഫെയ്‌സ്ബുക്ക് പോസ്റ്റ്:\n'മഴപെയ്യുമായിരിക്കുമല്ലേ...?' ഇന്നുച്ചനേരത്ത് എത്തിനോക്കിയ മഴക്കാറ് കണ്ട് ഒരുവനപാലകന് പ്രത്യാശയോടെ ചോദിച്ചു. മക്കളെക്കണ്ടും മാമ്പൂക്കളെക്കണ്ടുമെന്നപോലെ മഴക്കാറുകണ്ടും മനക്കോട്ടകെട്ടരുതെന്ന് പറയണമെന്നുതോന്നി. പറഞ്ഞില്ല.\nമഴകാത്തുനില്‍ക്കുന്ന വേഴമ്പലിനെപ്പോലെയാണ് കൂറെനാളുകളായി വയനാട്ടിലെ വനപാലകര്. ബന്ദിപ്പൂര് വനത്തിലെ ചാരത്തിനടിയിലെ കനലണഞ്ഞിട്ടില്ല. ഒരുകാറ്റടിച്ചാല് തീപ്പൊരി വീണ്ടും ഉയര്‍ന്നുപൊങ്ങാം. അകലെക്കൂടിപ്പോകുന്ന തീപ്പൊരിയെ ആവാഹിച്ച് കത്തിജ്വലിക്കാന് തക്കംപാര്‍ത്തുകിടക്കുന്ന ഉണങ്ങിയ ആനപ്പിണ്ഡത്തെ ഭയക്കണം. പിന്നെ ആനപ്പിണ്ടത്തില് നിന്നത് ഏറ്റുവാങ്ങി ബോംബുപോലെ ഉഗ്രശബ്ദത്തോടെ പൊട്ടിത്തെറിച്ച് കാടാകെ തീപടര്‍ത്താന് വെമ്പിനില്‍ക്കുന്ന, അഞ്ചുകൊല്ലം മുമ്പ് പൂത്തുണങ്ങി നിലംപൊത്തി തലങ്ങും വിലങ്ങും മറിഞ്ഞുവീണുകിടക്കുന്ന മുളം കൂട്ടങ്ങളെ... നിരനിരയായി കരിഞ്ഞുണങ്ങി നെടും കുത്തനെ നില്‍ക്കുന്ന യൂക്കാലിമരങ്ങളെ... ഒരു വാഹനസഞ്ചാരിയോ വഴിപോക്കനോ വലിച്ചെറിയുന്ന സിഗരറ്റ് കുറ്റിയെ... മദ്യലഹരിയല് തോന്നിയേക്കാവുന്ന ഒരു നേരംപോക്ക് കളിതമാശയെ...\nദേശിയപാത കടന്നുപോവുന്ന 15കിലോമീറ്ററിന്റെ അപ്പുറവും ഇപ്പുറവും മാത്രം പോരാ. 344 ചതുരകിലോമീറ്ററില് പരന്നുകിടക്കുന്ന കാടിന്റെ ഏണിലും കോണിലും ഉള്‍ക്കാട്ടിലങ്ങോളമിങ്ങോളവും പരക്കം പാഞ്ഞ് ഓടിയെത്തി തീയണക്കണം. കേവലം175 ജീവനക്കാരെക്കൊണ്ട് കഴിയുമോ ഇത്? പക്ഷെ കഴിഞ്ഞു ഇതുവരെ. അതും വെറും പച്ചിലക്കമ്പുകൊണ്ട്. അതിനവരെ തൊഴുത് കുമ്പിടുകതന്നെ വേണം.\nഇന്നുമുണ്ടായി പലയിടത്തും ഫയര്. മിക്കതും manmade തന്നെ. ജാഗ്രതയും കഠിനശ്രമവും കൊണ്ട് പടരും മുമ്പ് കെടുത്താനായത് ഭാഗ്യം. കോഴിക്കോടുനിന്നെത്തിയ ഫ്രന്റ്‌സ് ഓഫ് നേച്ചറിന്റെ പ്രവര്‍ത്തകരും തദ്ദേശിയ ആദിവാസി വിഭാഗങ്ങളും കൂടി സഹായത്തിനുണ്ടായത് ഉപകാരമായി. പക്ഷെ നാമമാത്രമായ ജീവനക്കാരുടെ പച്ചിലക്കമ്പുകൊണ്ടുളള ഈ ചെറുത്തുനില്‍പ്പ് എത്രനാള് തുടരാനാകും? അവരും മനുഷ്യരല്ലേ? ഭക്ഷണവും വിശ്രമവും ഉറക്കവും അവര്‍ക്കും വേണ്ടതല്ലേ?\nമഴയെ ധ്യാനിച്ചിരിക്കുന്നതും ഒരു കാര്‍മേഘച്ചിന്തുകാണുമ്പോഴേക്കും അവര് ആവേശഭരിതരാവുന്നതെന്തുകൊണ്ടാണ്. കനത്ത ഒരുമഴപെയ്താല് രണ്ടുദിവസമെങ്കിലും ഒന്നു നടുനിവര്‍ത്താം. വിശ്രമമില്ലാത്ത കഠിനാധ്വാനം കൊണ്ടുളള ശരീരവേദനക്ക് അല്‍പ്പം ശമനം നല്‍കാം. സമാധാനത്തോടെ കണ്ണിമയൊന്നുചിമ്മാം. അതിനാണ്...\nവനംമന്ത്രിയെ വിളിക്കൂ, കാടിനെ രക്ഷിക്കൂ\nവനംമന്ത്രിയെ വിളിക്കൂ കാടിനെ രക്ഷിക്കാന് എന്ന ടാഗ് ലൈനില് പരിസ്ഥിതി പ്രവര്‍ത്തകരുടെ നേതൃത്വത്തില് കാട്ടുതീ പ്രതിരോധ പ്രവര്‍ത്തനങ്ങള്. അഭിഭാഷകനും പരിസ്ഥിതി പ്രവര്‍ത്തകനുമായ ഹരീഷ് വാസുദേവനാണ് പ്രതിരോധ പ്രവര്‍ത്തനങ്ങള്‍ക്ക് ഫെയ്‌സ്ബുക്കില് തുടക്കമിട്ടത്.\nഹരീഷ് വാസുദേവിന്റെ ഫെയ്‌സ്ബുക്ക് പോസ്റ്റ്:


നമ്മുടെ പോലീസിന് എന്തുപറ്റി | പാര്‍ലമെന്റ് സമ്മേളനം ഇന്നു മുതല് | കൃത്യതയില്ലാത്ത വിവരങ്ങള് നല്‍കി; പരാജയപ്പെടുന്നതുവരെ പ്രധാനമന്ത്രി പദത്തിന് പ്രതീക്ഷകള് നല്‍കി; രാഹുലിന് പ്രഹരമേറ്റത് സ്വന്തം പാര്‍ട്ടിയില് നിന്ന് തന്നെ | പി രാജീവുമായുള്ള ഭിന്നതയെന്ന് സൂചന; പിഎം മാനോജിനെ ദേശാഭിമാനിയില് നിന്ന് മാറ്റി; മുഖ്യമന്ത്രിയുടെ അഡീ.പ്രൈവറ്റ് സെക്രട്ടറിയായി നിയമിച്ചു |\nSunday 10 June 2018 3:15 am IST\nതിരുവനന്തപുരം: ഉമ്മന്‍ചാണ്ടിയുടേയും രമേശ് ചെന്നിത്തലയുടേയും ശവപ്പെട്ടിക്കു മേല് റീത്തു സമര്‍പ്പിച്ചും കോലം കത്തിച്ചും കോണ്‍ഗ്രസ്സിലെ കലാപം തുടരുന്നു. രാജ്യസഭാ സീറ്റ് കേരളാ കോണ്‍ഗ്രസ്സിന് നല്‍കിയതിന്റെ പോരില് കോണ്‍ഗ്രസ്സില് രൂപം കൊണ്ട പ്രതിഷേധം പുതിയ തലത്തിലേക്ക് നീങ്ങുകയാണ്.\nപി.ജെ. കുര്യന് ഉള്‍പ്പെടെ ചില മുതിര്‍ന്ന് നേതാക്കള് പാര്‍ട്ടിയില് നിന്ന് രാജി വെച്ചേക്കുമെന്ന പ്രചരണം ശക്തമാണ്. പ്രൊഫ കെ.വി. തോമസ് പരസ്യമായി എതിര്‍പ്പറിയിച്ചതും കെ മുരളീധരന് രായ്ക്കുരാമാനം നിലപാടു മാറ്റിയതും കെ. സുധാകരന്റെ നിലപാടും ദുസ്സൂചനയായിട്ടാണ് കോണ്‍ഗ്രസിലെ ഒരു വിഭാഗം വിലയിരുത്തുന്നത്. കുര്യന് ബിജെപിയില് ചേരുമെന്ന പ്രചാരണം കോണ്‍ഗ്രസുകാര്‍തന്നെ നടത്തുന്നുണ്ട്. ഈ പശ്ചാത്തലത്തില് രമേശ് ചെന്നിത്തല ഇന്നലെ കുര്യനെ അദ്ദേഹത്തിന്റെ വെണ്ണിക്കുളത്തെ വീട്ടിലെത്തി ചര്‍ച്ച നടത്തി. ചര്‍ച്ചയക്കു ശേഷവും ഉമ്മന്‍ചാണ്ടിക്കെതിരെ കുര്യന് ശക്തമായ വിമര്‍ശനമാണ് ഉയര്‍ത്തിയത്. തന്റെ രാഷ്ട്രീയ ജീവിതം അവസാനിപ്പിക്കാന് ആര്‍ക്കുമാകില്ലെന്ന പി.ജെ. കുര്യന്റെ വാക്കുകള് മുന്നറിയിപ്പായിട്ടാണ് വിലയിരുന്നുന്നത്.\nയുവനേതാക്കള് ഇന്നലെയും നേതൃത്വത്തിനെതിരെ പരസ്യ പ്രസ്താവനകളുമായി എത്തി. സീറ്റ് വിട്ടുനല്‍കിയത് അപകടകരമായ സാമൂഹിക ധ്രുവീകരണം ഉണ്ടാക്കുമെന്നും സാധാരണ പ്രവര്‍ത്തകരുടെ വികാരമാണ് പങ്കുവെച്ചതെന്നും ബല്‍റാം ആരോപിച്ചു. കുര്യനെതിരെ പരസ്യകലാപം ഉയര്‍ത്തിയ യുവ എംഎല്‍എമാര് പോലും ഇപ്പോഴത്തെ അവസ്ഥയെ ന്യായീകരിക്കാന് കഴിയാത്ത സാഹചര്യമാണ്. അതേസമയം കേരള കോണ്‍ഗ്രസ് സ്ഥാനാര്‍ഥി ജോസ് കെ. മാണിക്കു വോട്ടു ചെയ്യേണ്ടി വന്നാല് അതിനു തയാറാണെന്നും ബല്‍റാം പറയുന്നുണ്ട്.\nരാജ്യസഭാ സീറ്റുമായി ബന്ധപ്പെട്ട തീരുമാനം ഔചിത്യമില്ലാത്തതെന്നു പറഞ്ഞ് കെ.സുധാകരനും ചേരിപ്പോരില് പങ്കാളിയായി. ഇപ്പോഴത്തെ കലാപം കോണ്‍ഗ്രസ്സിന് ഒട്ടും ഗുണകരമല്ലാണ് സുധാകരന്റെ വാദം.\nസംസ്ഥാനത്തുടനീളം ഉമ്മന്‍ചാണ്ടിക്കും ചെന്നിത്തലയ്ക്കുമെതിരെ ഇന്നലെ കോണ്‍ഗ്രസ്സുകാര് രംഗത്തു വന്നു. ഇരുവര്‍ക്കുമെതിരെ മുദ്യാവാക്യം വിളികള്‍ക്കു പുറമെ ഇരുവരുടേയും കോലങ്ങളും കത്തിച്ചു. എറണാകുളം ഡിസിസി ആഫീസിനുമുന്നില് ശവപ്പെട്ടിയും റീത്തും വെച്ചായിരുന്നു പ്രതിഷേധം. പ്രാദേശിക നേതാക്കളുടെ രാജി തുടരുകയാണ്.\nരാഹുല്‍ഗാന്ധിയെ സംസ്ഥാന നേതൃത്വം തെറ്റിധരിപ്പിക്കുകയായിരുന്നു എന്ന പ്രചാരണവും നടക്കുന്നുണ്ട്. കേരളത്തിന്റെ ചുമതലയുള്ള മുകുള് വാസ്‌നിക്കിനോട് രാഹുല് റിപ്പോര്‍ട്ട് തേടിയിട്ടുണ്ട്.\nകേരളാ കോണ്‍ഗ്രസ്സിന് രാജ്യസഭാ സീറ്റ്; ഡിസിസി ഓഫിസിന് മുന്നില് ശവപ്പെട്ടി പ്രതിഷേധം


വീട്ടിലെ അലമാര ഇടേണ്ട സ്ഥാനം ശരിയായില്ലെങ്കിൽ അത് നിങ്ങളുടെ ജീവിതം തകർക്കും\nഅലമാരയുടെ സ്ഥാനം നമ്മുടെ വീട്ടിൽ എവിടെയാണ്? അലമാരയിൽ എവിടെ പണം സൂക്ഷിച്ചാൽ നമ്മുടെ കയ്യിൽ നിന്നും ദുർ ചിലവ് മൂലം പണം നഷ്ടപ്പെടാതെ നേടാം എന്നതിനെക്കുറിച്ചാണ് ഇത് വീഡിയോയിൽ നിങ്ങൾക്കായി പറഞ്ഞു തരുന്നത്. പണം അലമാരിയിൽ സൂക്ഷിക്കുമ്പോൾ അതിൻറെ സ്ഥാനം ധനം സൂക്ഷിക്കേണ്ട കൃത്യമായ സ്ഥലത്ത് അല്ല എങ്കിൽ ആ വീട്ടിൽ അധികച്ചെലവ് ഉണ്ടാവുകയും ലഭിക്കുന്ന സമ്പത്ത് ഒക്കെ ഒഴുകി പോവുകയും ചെയ്യുന്നു. ലക്ഷ്മി പണത്തിനെ പ്രതിനിധാനം ചെയ്യുന്ന ഒന്നാണ്. ലക്ഷ്മി ദേവി ആ വീട്ടിൽ നിന്നും ഇറങ്ങി പോകും എന്നാണ് വിശ്വാസം.\nഅല്ലെങ്കിൽ നമ്മുടെ കയ്യിൽ ധനം നിൽക്കാത്ത ഒരു അവസ്ഥ ഉണ്ടാകും. എന്തുകൊണ്ടാണ് ഇങ്ങനെ സംഭവിക്കുന്നത് അതിനുള്ള പ്രതിവിധികൾ എന്തൊക്കെയാണ് എന്ന് നമുക്ക് പരിശോധിക്കാം. എല്ലാ വീടുകളിലും പൊതുവായി അലമാരകൾ ഉണ്ടാകാറുണ്ട്. വീട്ടിലെ മറ്റുള്ള വസ്തുക്കൾ അഴുക്കും പൊടിയും ഒന്നും പറ്റാതെ സൂക്ഷിക്കാൻ വേണ്ടിയും അലമാര ഉപയോഗിക്കാറുണ്ട്. ചില ആഡംബരവസ്തുക്കളിലും അലങ്കാരത്തിനും ഒക്കെ വലിയ രീതിയിലുള്ള അലമാരകൾ വാങ്ങി വയ്ക്കാറുണ്ട്. ഈ വിഷയത്തെ കുറിച്ച് കൂടുതലായി അറിയുന്നതിന് നിങ്ങൾ ഈ വീഡിയോ പൂർണമായും കാണേണ്ടതാണ്.


4malayalees - ഭാഗ്യദേവത വീണ്ടും മലയാളിയെ തേടിയെത്തി ; യുവാവിന് കിട്ടിയത് പത്തു മില്യണ് ഡോളറോളം ; വിമാനത്താവളത്തില് ജോലി ചെയ്യുന്ന മൂവാറ്റുപുഴ സ്വദേശി ജോര്‍ജ് തോമസിന് ഇതു അവിശ്വസനീയമായ ഭാഗ്യം..\nഭാഗ്യദേവത വീണ്ടും മലയാളിയെ തേടിയെത്തി ; യുവാവിന് കിട്ടിയത് പത്തു മില്യണ് ഡോളറോളം ; വിമാനത്താവളത്തില് ജോലി ചെയ്യുന്ന മൂവാറ്റുപുഴ സ്വദേശി ജോര്‍ജ് തോമസിന് ഇതു അവിശ്വസനീയമായ ഭാഗ്യം..\nകോടികള് സമ്മാനത്തുകയുള്ള ദുബായിയിലെ ലോട്ടറി നറുക്കെടുപ്പിലാണ് മൂവാറ്റുപുഴ സ്വദേശി ജോര്‍ജ് തോമസ് വിജയിയായിരിക്കുകയാണ്. 10 ലക്ഷം യുഎസ് ഡോളര് ഏകദേശം ഏഴ് കോടി രൂപ സമ്മാനത്തുകയുള്ള ദുബായ് ഡ്യൂട്ടി ഫ്രീ മില്ലേനിയം മില്യനെയര് ആന്റ് ഫൈനസ്റ്റ് സര്‍പ്രൈസ് നറുക്കെടുപ്പാണ് ജോര്‍ജിനെ തുണച്ചത്.\nദുബായി വിമാനത്താവളത്തില് നടന്ന 355ാം നറുക്കെടുപ്പിലാണ് ജോര്‍ജ് കോടിപതിയായത്. ജോര്‍ജിന്റെ 2016 നമ്പറിലുള്ള ടിക്കറ്റാണ് സമ്മാനം കരസ്ഥമാക്കിയത്.\nമൂവാറ്റുപുഴയിലെ കര്‍ഷക കുടുംബത്തിലെ അംഗമായ ജോര്‍ജ് ദുബായ് രാജ്യാന്തര വിമാനത്താവളത്തിലെ ജീവനക്കാരനാണ്. നാട്ടില് ഏറെക്കാലം കൃഷിപ്പണിയുമായി കഴിഞ്ഞ ശേഷമാണ് ജോര്‍ജ് വിദേശത്തേക്ക് പോയത്. ഏഴ് വര്‍ഷമായി ദുബായിയില് താമസിച്ചു വരികയാണ് ജോര്‍ജ്.\nകുടുംബത്തിന്റെയും ജനിക്കാന് പോകുന്ന നാലാമത്തെ കുഞ്ഞിന്റെയും ഭാഗ്യമാണ് ഈ നറുക്കെടുപ്പില് വിജയിയാകാന് കാരണമെന്നാണ് ജോര്‍ജ് പ്രതികരിച്ചു.


ജോണ്‍സ് ബ്രിട്ടീഷ് പൗരനാണെങ്കിലും ഭാര്യക്ക് ആറ് മാസത്തെ താല്‍ക്കാലിക വിസയാണ് അനുവദിച്ചിരിക്കുന്നത്\nകൊറോണാവൈറസില് നിന്നും രക്ഷപ്പെടുത്താനായി വുഹാനില് നിന്നും യുകെയില് എത്തിച്ച ദമ്പതികള്‍ക്ക് എന്‍എച്ച്എസിന്റെ ഇരുട്ടടി! എന്‍എച്ച്എസില് ഇവരുടെ കുഞ്ഞിനെ പ്രസവിക്കാന് 10,000 പൗണ്ടിലേറെ അടയ്ക്കണമെന്ന അവസ്ഥയാണ് ഇവരെ ഞെട്ടിക്കുന്നത്. 28-കാരന് ജെഡ് ജോണ്‍സും, 24 ആഴ്ച ഗര്‍ഭിണിയായ ഭാര്യ ലിയു പാനും രക്ഷപ്പെടുത്തലിന് ശേഷം രണ്ടാഴ്ചയായി മില്‍ട്ടണ് കെയിന്‍സില് ക്വാറന്റൈനിലായിരുന്നു.\nകഴിഞ്ഞ ദിവസം പ്രശ്‌നങ്ങള് ഒന്നുമില്ലെന്ന് സ്ഥിരീകരിച്ചതോടെയാണ് ഇവരെ പുറത്തുവിട്ടത്. ഇവര് ഗ്ലൗസ്റ്റര്‍ഷയറിലെ ജോണ്‍സിന്റെ കുടുംബത്തോടൊപ്പമാണ് താമസിക്കുന്നതെന്നാണ് കരുതുന്നത്. രണ്ട് വര്‍ഷം വുഹാനില് താമസിച്ച ശേഷമാണ് ദമ്പതികളെ രക്ഷപ്പെടുത്തിയത്. എന്നാല് വൈറസില് നിന്നും രക്ഷപ്പെട്ടതിന്റെ ആശ്വാസത്തിന് പിന്നാലെ മറ്റൊരു ആശങ്ക ഇവരെ കീഴടക്കുകയാണ്. ലിയുവിന്റെ പ്രസവ തീയതി അടുക്കുന്നതാണ് ഈ ആശങ്കയ്ക്ക് കാരണം.\nജോണ്‍സ് ബ്രിട്ടീഷ് പൗരനാണെങ്കിലും ഭാര്യക്ക് ആറ് മാസത്തെ താല്‍ക്കാലിക വിസയാണ് അനുവദിച്ചിരിക്കുന്നത്. അതുകൊണ്ട് തന്നെ ഇവര്‍ക്ക് എന്‍എച്ച്എസ് ചികിത്സയ്ക്ക് പണം ചെലവാകും. പ്രസവത്തിന് 7800 പൗണ്ട് വരെയാണ് ഫീസ്. വുഹാനില് നിന്നും രക്ഷപ്പെടുന്നതിന് മുന്‍പ് ഈ ഫീസ് ഈടാക്കുമെന്ന് അറിവില്ലായിരുന്നുവെന്നാണ് ജോണ്‍സ് പറയുന്നത്. ഇതോടെ പ്രസവിക്കാനായി ചൈനയിലേക്ക് പോകേണ്ട അവസ്ഥയിലാണ് ഇവര്.\n79000 പേര്‍ക്കാണ് ആഗോള തലത്തില് വൈറസ് ബാധ പിടികൂടിയിരിക്കുന്നത്. 2600 പേരിലേറെ മരിക്കുകയും ചെയ്തു. ഇവയില് ഭൂരിഭാഗവും ചൈനയിലാണ്. 'ഭാര്യക്ക് എന്‍എച്ച്എസ് ചികിത്സ വേണം. ഭാര്യക്കും ജനിക്കാന് ഇരിക്കുന്ന കുഞ്ഞിനും പൊടുന്നനെ ആയിരക്കണക്കിന് പൗണ്ട് വേണ്ടിവന്നത് മോശമാണ്. രക്ഷപ്പെടാനുള്ള സര്‍ക്കാര് ഉപദേശം കേള്‍ക്കുകയാണ് ചെയ്തത്. ഓരോ വ്യക്തിക്കും അനുസരിച്ചുള്ള വിസ വേണം അനുവദിക്കാന്', ജോണ്‍സ് പ്രതികരിച്ചു.\nഭാര്യക്ക് സൗജന്യ എന്‍എച്ച്എസ് ചികിത്സ ലഭിക്കില്ലെന്നതാണ് ഇദ്ദേഹത്തെ ടെന്‍ഷനിലാക്കുന്നത്. ഏഴ് വര്‍ഷം മുന്‍പാണ് ജോണ്‍സ് ചൈനയിലേക്ക് പോയത്. ഭാര്യ ചൈനീസ് പൗരത്വമുള്ള വ്യക്തിയാണ്. ഇതോടെ സൗജന്യ ചൈല്‍ഡ് കെയറിനുള്ള മാനദണ്ഡങ്ങള് ഇവര് പാലിക്കുന്നില്ല. ഇതോടെ ചികിത്സ ലഭിക്കുമോയെന്ന ചോദ്യമാണ് ഉയരുന്നത്.


ഈ ധോണി മാന്യന്*!\nThread: ഈ ധോണി മാന്യന്*!\n08-01-2011, 06:18 AM #1\nമാന്യതയുടെ കളിയാണെന്ന് ഉറപ്പിച്ച ഒരു സംഭവം കൂടി ക്രിക്കറ്റ് ചരിത്രത്തില്* ഇടം*പിടിച്ചു. ഇന്ത്യന്* നായകന്* മഹേന്ദ്ര സിംഗ് ധോണിയാണ് മാന്യത കാട്ടിയത്. അപ്രതീക്ഷിതമായി വീണുകിട്ടിയ ഒരു റണ്ണൗട്ട് അവസരം വേണ്ടെന്നുവെച്ചാണ് ധോണി മാതൃകയായത്.\nരണ്ടാം ക്രിക്കറ്റ് ടെസ്റ്റില്* ഇംഗ്ലണ്ടിന്റെ ബാറ്റിംഗിന് കരുത്തായ ഇയാന്* ബെല്ലിനാണ് ധോണി വീണ്ടും ജീവന്* നല്*കിയത്. ചായക്കു പിരിയുന്നതിനു തൊട്ടു മുമ്പത്തെ പന്തില്* ബെല്* റണ്ണൗട്ടായതായിരുന്നു. ഇയോന്* മോര്*ഗാന്* അവസാന പന്ത്* അതിര്*ത്തി കടത്താന്* ശ്രമിച്ചത്* പ്രവീണ്* കുമാര്* തടഞ്ഞു. പന്ത്* അതിര്*ത്തി കടന്നെന്ന ധാരണയില്* മൂന്നാം റണ്*സ്* പൂര്*ത്തിയാക്കിയ ശേഷം ബെല്* ക്രീസ്* വിട്ടു. പന്ത്* നോണ്* സ്*ട്രൈക്കര്* എന്*ഡില്*നിന്ന ഫീല്*ഡറുടെ കൈയിലെത്തുമ്പോള്* ബെല്* ക്രീസിലില്ലായിരുന്നു. ഇന്ത്യയുടെ അപ്പീലിന്മേല്* ടി വി റിപ്ലേയില്* മൂന്നാം അമ്പയര്* ഔട്ട് വിധിച്ചു.\nഎന്നാല്* അപ്പീല്* പിന്*വലിച്ച് ബെല്ലിനെ തിരിച്ചുവിളിക്കാന്* ഇന്ത്യന്* നായകന്* ധോണി ആവശ്യപ്പെടുകയായിരുന്നു. ചായ ഇടവേളയില്* ടീം മാനേജുമെന്റുമായി ആലോചിച്ചതിന് ശേഷമാണ് ബെല്ലിനെ തിരിച്ചുവിളിക്കാന്* അമ്പയര്*മാരോട് ധോണി ആവശ്യപ്പെടുകയായിരുന്നു. ക്രിക്കറ്റ് മാന്യതയുടെ കളിയാണെന്ന് തെളിയിച്ച ധോണിയുടെ തീരുമാനത്തെ കൈയ്യടിയോടെയാണ്* ട്രെന്റ്*ബ്രിഡ്*ജിലെ ആരാധകര്* സ്വീകരിച്ചത്.\nമൂന്നാം ദിവസം കളി നിര്*ത്തുമ്പോള്* ഇംഗ്ലണ്ട്* ആറിന്* 441 റണ്*സെന്ന നിലയിലാണ്*. 374 റണ്*സ് ലീഡ്. ഇയാന്* ബെല്ലിന്റെ(159) തകര്*പ്പന്* സെഞ്ച്വറി പ്രകടനത്തിന്റെ പിന്**ബലത്തിലാണ് ഇംഗ്ലണ്ട് കൂറ്റന്* സ്കോറിലെത്തിയത്. ബെല്ലിന്റെ വിക്കറ്റിന് ഇത്രത്രമാത്രം പ്രാധാന്യമുണ്ടായിരിന്നിരിക്കെയാണ് ധോണി മാതൃക കാട്ടിയത്.\nKeywords: Dhoni's gesture upholds spirit of the game,Indian captain Mehendra Singh Dhonni,umpire,Iyan Bell,sports news, cricket news\ncricket news, dhoni's gesture upholds, indian captain, iyan bell, mehendra singh dhonni, spirit of the game, sports news, umpire


ജില്ലയില് ഒരാള്‍ക്ക് കൂടി കോവിഡ് ബാധ\nകണ്ണൂര് : ജില്ലയില് ഒരാള്‍ക്കു കൂടി ഇന്നലെ (ഏപ്രില് 27) കോവിഡ് ബാധ സ്ഥിരീകരിച്ചതായി ജില്ലാ കലക്ടര് ടി വി സുഭാഷ് അറിയിച്ചു. മൊകേരി സ്വദേശിയായ 49കാരി സമ്പര്‍ക്കത്തിലൂടെയാണ് രോഗബാധിതയായത്. തലശ്ശേരി ജനറല് ആശുപത്രിയില് ഏപ്രില് 23ന് ഇവര് സ്രവ പരിശോധനയ്ക്ക് വിധേയയായിരുന്നു. ഇതോടെ ജില്ലയില് കൊറോണ ബാധിതരുടെ എണ്ണം 113 ആയി. കണ്ണൂര് ജില്ലാ ആശുപത്രിയില് നിന്ന് ആറു പേര് കൂടി ഇന്നലെ രോഗ മുക്തരായതോടെ ആശുപത്രിവിട്ടവരുടെ എണ്ണം 64 ആയി. ബാക്കി 48 പേരാണ് ഇനി ചികില്‍സയിലുള്ളത്.\nജില്ലയില് നിലവില് 2768 പേര് നിരീക്ഷണത്തില് കഴിയുന്നുണ്ട്. കണ്ണൂര് ഗവ. മെഡിക്കല് കോളേജ് ആശുപത്രിയില് 53 പേരും തലശ്ശേരി ജനറല് ആശുപത്രിയില് 10 പേരും ജില്ലാ ആശുപത്രിയില് 20 പേരും കോവിഡ് ട്രീറ്റ്‌മെന്റ് സെന്ററില് 31 പേരും വീടുകളില് 2654 പേരുമാണുള്ളത്. ഇതുവരെ 2915 സാംപിളുകള് പരിശോധനയ്ക്ക് അയച്ചതില് 2641 എണ്ണത്തിന്റെ ഫലം വന്നു. ഇതില് 2473 എണ്ണം നെഗറ്റീവാണ്. 274 എണ്ണത്തിന്റെ ഫലം ലഭിക്കാനുണ്ട്.


മോനിഷ അപകത്തില്‍പെട്ട സ്ഥലത്ത് വെച്ച് എനിക്കും അപകടമുണ്ടായി | Shanthi Krishna Talks About Her Car Accident - Malayalam Filmibeat\n| Published: Thursday, November 14, 2019, 14:31 [IST]\nഒരു കാലത്ത് മലയാള സിനിമയില് നിറഞ്ഞ് നിന്ന നടി ശാന്തി കൃഷ്ണ വിവാഹത്തോടെ സിനിമാ ജീവിതം അവസാനിപ്പിച്ചിരുന്നു. വര്‍ഷങ്ങള്‍ക്ക് ശേഷം വീണ്ടും സിനിമയില് സജീവമായി കൊണ്ടിരിക്കുകയാണ് നടിയിപ്പോള്. ഞണ്ടുകളുടെ നാട്ടില് ഒരിടവേള എന്ന നിവിന് പോളി ചിത്രത്തിലൂടെ തിരിച്ചെത്തിയ ശാന്തികൃഷ്ണ കൂടുതലും അമ്മ വേഷങ്ങളിലാണ് ഇപ്പോള് തിളങ്ങി നില്‍ക്കുന്നത്. ഇപ്പോഴിതാ ഒരു ടെലിവിഷന് അഭിമുഖത്തില് തനിക്ക് പറ്റിയ അപകടത്തെ കുറിച്ച് നടി തുറന്ന് പറഞ്ഞിരിക്കുകയാണ്.\nനടി മോനിഷയ്ക്ക് അപകട മരണം സംഭവിച്ച സ്ഥലത്ത് വച്ച് തന്റെയും കാര് അപകടത്തില് പെട്ടിരുന്നു എന്നാണ് ശാന്തി കൃഷ്ണ പറയുന്നത്. സുകൃതം എന്ന സിനിമയില് അഭിനയിക്കുമ്പോഴാണ് സംഭവം. നെറ്റിയിലും തലയിലും വലിയ പരിക്കുണ്ടായി. സുകൃതത്തിന്റെ ചിത്രീകരണം ഷൊര്‍ണൂരില് നടക്കുമ്പോള് പകല് ഷൂട്ടിങ് കഴിഞ്ഞ് കൊല്ലത്ത് ഡാന്‍സ് പ്രോഗ്രാം അവതരിപ്പിക്കാന് പോയി.\nതിരികെ വീണ്ടും രാവിലെ തന്നെ ഷൊര്‍ണൂരില് തിരിച്ചെത്തണമായിരുന്നു. പ്രോഗ്രാം കഴിഞ്ഞ്് യാത്ര തിരിച്ചു. യാത്രയില് മോനിഷയ്ക്ക് അപകടം സംഭവിച്ച ചേര്‍ത്തല ഭാഗത്ത് വച്ച് കാര് ആക്‌സിഡന്റ് ആയി. ഞാനും ഡ്രൈവറും മേക്കപ്പ് ആര്‍ട്ടിസ്റ്റും അത്ഭുതകരമായിട്ടായിരുന്നു രക്ഷപ്പെട്ടത്. മുഖത്ത് വലിയ സ്‌ക്രാച്ച് ഉണ്ടാകുമെന്ന് കരുതിയെങ്കിലും ഡോക്ടറുടെ കൃത്യ സമയത്തുള്ള പരിചരണം ഒരു നടി എന്ന നിലയില് എന്റെ മുഖത്തെ ബാധിച്ചില്ല. എന്നും ശാന്തി കൃഷ്ണ പറയുന്നു.\nShanthi Krishna Talks About Her Car Accident


ഗാന്ധിജിയെ അധിക്ഷേപിച്ച നേതാവിന്റെ പേര് അമിത്ഷാ എന്നുതന്നെയല്ലേ? ; കെ.ആര് നാരായണന്, അബ്ദുള് കലാം.. സംഘപരിവാര് ആരോപണങ്ങളെ എണ്ണിപ്പറഞ്ഞ് എം.ബി രാജേഷിന്റെ മറുപടി\n'ഞാന് ദരിദ്രനാണ്' എന്ന് വീടിന്റെ പുറംചുമരില് എഴുതണം; ബി.പി.എല് കുടുംബങ്ങളോട് രാജസ്ഥാന് സര്‍ക്കാര്\nThursday 22nd June 2017 12:43pm\nThursday 22nd June 2017 12:42pm\nകോഴിക്കോട്: സോഷ്യല് മീഡിയയിലൂടെ തനിക്കെതിരെയും മറ്റുമുള്ള സംഘപരിവാര് ആക്രമണങ്ങള്‍ക്കും പ്രചരണങ്ങള്‍ക്കും മറുപടിയുമായി എം.ബി രാജേഷ് എം.പി. മുന് രാഷ്ട്രപതി എ.പി.ജെ അബ്ദുള് കലാമിനെ താന് വെറും മിസൈല്‍ക്കാരന് എന്നു വിളിച്ചെന്ന ആര്.എസ്.എസ് പ്രചരണങ്ങള്‍ക്കുള്ള മറുപടിയായാണ് രാജേഷ് തന്റെ ഫെയ്‌സ്ബുക്കില് ആര്.എസ്.എസിനെതിരെ ആഞ്ഞടിച്ചത്.\nഫേക്ക് ഐഡിയുടെ പ്രയോഗം പുതിയതല്ല. മാരീചനും പൂതനയും ഫേക്ക് ഐഡിയിലാണ് ചതിപ്രയോഗം നടത്തിയത്. രാക്ഷസന് പുള്ളിമാനായി വന്ന് മോഹിപ്പിച്ച് സീതയെ അപകടത്തിലേക്ക് നയിച്ചപ്പോള് മോഹിനിവേഷത്തിലെത്തിയ രാക്ഷസി മുലക്കണ്ണില് വിഷം പുരട്ടിയാണ് പൈതങ്ങളെ മുലയൂട്ടിക്കൊന്നത്. കാലം മാറിയെങ്കിലും സംഘി മാരീചന്‍മാരും പൂതനമാരും ഫേക്ക് ഐഡി പാരമ്പര്യം കാത്തു സൂക്ഷിക്കുന്നുണ്ട്. നുണപ്രചരണത്തിനും തെറിപ്രയോഗത്തിനുമുള്ള മറയാണവര്‍ക്കത്. മുസ്ലീം, കൃസ്ത്യന് പേരുകളില് പ്രച്ഛന്ന നാമധാരികളായാണ് പലപ്പോഴും രംഗപ്രവേശം. അത്തരക്കാരുടെ ഒരു സംഘടിത പ്രചരണം ഇപ്പോള് എനിക്കെതിരെ നടക്കുന്നുണ്ട്. തെറിവിളി പതിവാണ്. അത് ഞാന് പരമപുച്ഛത്തോടെ അവഗണിക്കലും പതിവാണ്. മനോനില തെറ്റിയവര് നിങ്ങളെ എന്തെല്ലാം വിളിച്ചാലും ബോധമുള്ള ആരും ചോദ്യം ചെയ്യാന് സമയം കളയില്ലല്ലോ. അത്രയേയുള്ളൂ. എന്നാല് തെറ്റിദ്ധാരണ സൃഷ്ടിക്കുന്ന പ്രചരണമാവുമ്പോള് ഒരു തവണ ഒന്നു വ്യക്തത വരുത്താമെന്നു തോന്നി. എന്നു പറഞ്ഞാണ് രാജേഷ് തന്റെ പോസ്റ്റ് ആരംഭിക്കുന്നത്.\nഅബ്ദുള് കലാമിനെ താന് അധിക്ഷേപിച്ചിട്ടില്ലെന്നും മിസൈല്‍മാന് എന്ന്ത അദ്ദേഹത്തെ രാജ്യം ആദരവോടെ വിളിക്കുന്നതാണെന്നും പറഞ്ഞ രാജേഷ് താന് കലാമിനെ സംഘിയെന്നല്ലല്ലോ വിശേഷിപ്പിച്ചേ എന്നും ചോദിക്കുന്നു.\nമഹാത്മാഗാന്ധിയെ ‘സൂത്രക്കാരനായ ബനിയ’ എന്നാക്ഷേപിച്ച ആളുടെ പേര്അമിത് ഷാ എന്ന് തന്നെയല്ലേ? അയാള് തന്നെയല്ലേ ബി.ജെ.പി.യുടെ ദേശീയ പ്രസിഡന്റ്? ഗാന്ധിജിയെക്കുറിച്ച് പറഞ്ഞതു പറഞ്ഞതു തന്നെ എന്ന മട്ടില് പറഞ്ഞതൊന്നും അമിത്ഷാ ഒന്നു നിഷേധിക്കുക പോലും ചെയ്തില്ലെന്നോര്‍ക്കണം. അതുകൊണ്ട് രാഷ്ട്രപിതാവിനെക്കുറി്ച്ച് ഇങ്ങിനെയൊന്നും പറയരുതെന്ന് സ്വന്തം നേതാവിനെ ഉപദേശിച്ചു നന്നാക്കൂ. ഗാന്ധിജിയെ അല്ല നെഹ്രുവിനെയാണ് കൊല്ലേണ്ടിയിരുന്നത് എന്ന അമിത്ഷായുടെ കേരള അനുയായി ലേഖനമെഴുതിയപ്പോള് ആത്മരോഷം സിക്ക് ലീവിലായിരുന്നോ ? അതോ ശാഖയില് മറന്നു വച്ചോ? ഗാന്ധിയല്ല ഗോഡ്സേയാണ് യഥാര്‍ത്ഥ ദേശഭക്തന് എന്ന് സാക്ഷിമഹാരാജ് എന്ന സന്യാസി വേഷം ധരിച്ച ക്ഷുദ്രരാഷ്ട്രീയക്കാരന് വിഷം ചീറ്റിയപ്പോള് ‘യഥാര്‍ത്ഥ രാജ്യസ്‌നേഹികളുടെ’ നാവിറങ്ങിപ്പോയിരുന്നോ.? ഓ…അതിന് ഇവര്‍ക്ക് ഗോഡ്സേ തന്നെയാണല്ലോ ഉത്തമ രാജ്യസ്നേഹി അല്ലേ?. അദ്ദേഹം കുറിക്കുന്നു.\nഎം.ബി രാജേഷിന്റെ ഫെയ്‌സ്ബുക്ക് പോസ്റ്റിന്റെ പൂര്‍ണ്ണരൂപം\nഫേക്ക് ഐഡിയുടെ പ്രയോഗം പുതിയതല്ല. മാരീചനും പൂതനയും ഫേക്ക് ഐഡിയിലാണ് ചതിപ്രയോഗം നടത്തിയത്. രാക്ഷസന് പുള്ളിമാനായി വന്ന് മോഹിപ്പിച്ച് സീതയെ അപകടത്തിലേക്ക് നയിച്ചപ്പോള് മോഹിനിവേഷത്തിലെത്തിയ രാക്ഷസി മുലക്കണ്ണില് വിഷം പുരട്ടിയാണ് പൈതങ്ങളെ മുലയൂട്ടിക്കൊന്നത്. കാലം മാറിയെങ്കിലും സംഘി മാരീചന്‍മാരും പൂതനമാരും ഫേക്ക് ഐഡി പാരമ്പര്യം കാത്തു സൂക്ഷിക്കുന്നുണ്ട്. നുണപ്രചരണത്തിനും തെറിപ്രയോഗത്തിനുമുള്ള മറയാണവര്‍ക്കത്. മുസ്ലീം, കൃസ്ത്യന് പേരുകളില് പ്രച്ഛന്ന നാമധാരികളായാണ് പലപ്പോഴും രംഗപ്രവേശം. അത്തരക്കാരുടെ ഒരു സംഘടിത പ്രചരണം ഇപ്പോള് എനിക്കെതിരെ നടക്കുന്നുണ്ട്. തെറിവിളി പതിവാണ്. അത് ഞാന് പരമപുച്ഛത്തോടെ അവഗണിക്കലും പതിവാണ്. മനോനില തെറ്റിയവര് നിങ്ങളെ എന്തെല്ലാം വിളിച്ചാലും ബോധമുള്ള ആരും ചോദ്യം ചെയ്യാന് സമയം കളയില്ലല്ലോ. അത്രയേയുള്ളൂ. എന്നാല് തെറ്റിദ്ധാരണ സൃഷ്ടിക്കുന്ന പ്രചരണമാവുമ്പോള് ഒരു തവണ ഒന്നു വ്യക്തത വരുത്താമെന്നു തോന്നി.\nശ്രീ. ഏ.പി.ജെ. അബ്ദുള്‍കലാമിനെ മിസൈല് എഞ്ചിനീയറെന്നു വിളിച്ചു ഞാന് പരിഹസിച്ചുവത്രേ!. അദ്ദേഹം മിസൈല് എഞ്ചീനീയറായിരുന്നില്ലേ? ‘വെറും’ എന്നത് സംഘികള് കൂട്ടിച്ചേര്‍ത്തതാണ്. അത് കൂട്ടി ചേര്‍ക്കുക വഴി അദ്ദേഹത്തെ അപമാനിച്ചതും അവരാണ്. മിസൈല്‍മാന് എന്ന വിശേഷണം അദ്ദേഹത്തിന് ലഭിച്ചത് മിസൈല് എഞ്ചിനീയറിങ്ങ് പ്രാഗത്ഭ്യം കൊണ്ടായിരുന്നില്ലേ ? പ്രഗത്ഭനായ മിസൈല് എഞ്ചീനീയറായിരുന്ന അദ്ദേഹത്തെ അങ്ങനെ വിശേഷിപ്പിക്കുന്നത് എങ്ങിനെ തെറ്റാവും. മിസൈല് എഞ്ചിനീയര് എന്നത് എന്നു മുതലാണാവോ തെറിയായത്? അദ്ദേഹത്തെ ഞാന് സംഘി എന്നൊന്നും വിശേഷിപ്പിച്ചിട്ടില്ലല്ലോ. എങ്കില് ഞാന് ചെയ്തത് മാപ്പര്‍ഹിക്കാത്ത അധിക്ഷേപവും പരിഹാസവും തന്നെയാകുമായിരുന്നു. അവരവരുടെ മേഖലയില് കഴിവു തെളിയിച്ച ടെക്നോക്രാറ്റുകള് എന്ന നിലയിലുള്ള മതിപ്പ് ശ്രീ. കലാമിനോടും ശ്രീ.ഇ.ശ്രീധരനോടുമൊക്കെ പുലര്‍ത്തുന്ന ഒരാളാണ് ഞാന്. ശ്രീ.കലാമിന്റെ ഒരു പുസ്തകം-അഗ്‌നിച്ചിറകുകള്-വായിച്ചിട്ടുമുണ്ട്. വേറെയും ചില പുസ്തകങ്ങളും കൈവശം ഉണ്ടെങ്കിലും ഇതു മാത്രമേ വായിച്ചിട്ടൂള്ളൂ. കൂട്ടത്തില് പറയട്ടെ, വിചാരധാര, നാം അഥവാ നമ്മുടെ രാഷ്ട്രം നിര്‍വ്വചിക്കപ്പെടുന്നു എന്നിവയും വായിച്ചിട്ടുണ്ട്. ഒന്നല്ല, ഒന്നിലേറെ തവണ. സംഘികള്‍ക്കു സന്തോഷമായിട്ടുണ്ടാവുമല്ലോ. പക്ഷേ, ഗോള്‍വാള്‍ക്കര്‍ജിയെയൊക്കെ വായിച്ചപ്പോഴാണ് ഈ പ്രത്യയശാസ്ത്രത്തോട് കലിപ്പു തോന്നിയത്. വ്യക്തിവിദ്വേഷമല്ല, പ്രത്യയശാസ്ത്രപരമായ കട്ടക്കലിപ്പ്. പിന്നെ, വടക്കേകൂട്ടാല നാരായണന് നായരേം (അതാരാണെന്ന് കണ്ടെത്താന് ബൗദ്ധിക പ്രമുഖന്‍മാര് കുറച്ച് വിയര്‍ക്കും. ശീലമില്ലല്ലോ) അസാരം വായിച്ചു. അതുകൊണ്ടാണോ എന്തോ സംഘി തോഴന്മാരായ കാഷായ വേഷക്കാര് ‘കളഞ്ഞുപോയ ആത്മന് തേടുകയാണെന്ന വ്യാജേന…’നടക്കുന്നത് കണ്ടാലും അവരുടെ ഉദീരണങ്ങള് കേട്ടാലുമൊക്കെ ‘ചിരിച്ച് ചിരിച്ച് മണ്ണുകപ്പി കപ്പിയ മണ്ണ് തുപ്പിക്കളഞ്ഞ് വീണ്ടും ചിരിക്കാന്’ തോന്നുന്നത്.\nമഹാത്മാഗാന്ധിയെ ‘സൂത്രക്കാരനായ ബനിയ’ എന്നാക്ഷേപിച്ച ആളുടെ പേര്അമിത് ഷാ എന്ന് തന്നെയല്ലേ? അയാള് തന്നെയല്ലേ ബി.ജെ.പി.യുടെ ദേശീയ പ്രസിഡന്റ്? ഗാന്ധിജിയെക്കുറിച്ച് പറഞ്ഞതു പറഞ്ഞതു തന്നെ എന്ന മട്ടില് പറഞ്ഞതൊന്നും അമിത്ഷാ ഒന്നു നിഷേധിക്കുക പോലും ചെയ്തില്ലെന്നോര്‍ക്കണം. അതുകൊണ്ട് രാഷ്ട്രപിതാവിനെക്കുറി്ച്ച് ഇങ്ങിനെയൊന്നും പറയരുതെന്ന് സ്വന്തം നേതാവിനെ ഉപദേശിച്ചു നന്നാക്കൂ. ഗാന്ധിജിയെ അല്ല നെഹ്രുവിനെയാണ് കൊല്ലേണ്ടിയിരുന്നത് എന്ന അമിത്ഷായുടെ കേരള അനുയായി ലേഖനമെഴുതിയപ്പോള് ആത്മരോഷം സിക്ക് ലീവിലായിരുന്നോ ? അതോ ശാഖയില് മറന്നു വച്ചോ? ഗാന്ധിയല്ല ഗോഡ്സേയാണ് യഥാര്‍ത്ഥ ദേശഭക്തന് എന്ന് സാക്ഷിമഹാരാജ് എന്ന സന്യാസി വേഷം ധരിച്ച ക്ഷുദ്രരാഷ്ട്രീയക്കാരന് വിഷം ചീറ്റിയപ്പോള് ‘യഥാര്‍ത്ഥ രാജ്യസ്‌നേഹികളുടെ’ നാവിറങ്ങിപ്പോയിരുന്നോ.? ഓ…അതിന് ഇവര്‍ക്ക് ഗോഡ്സേ തന്നെയാണല്ലോ ഉത്തമ രാജ്യസ്നേഹി അല്ലേ?\nശ്രീ. കലാമിനെതിരെ ഇടതുപക്ഷം സ്ഥാനാര്‍ത്ഥിയെ നിര്‍ത്തിയത് വലിയ അനാദരവായിരുന്നത്രേ. ആരായിരുന്നു സ്ഥാനാര്‍ത്ഥി എന്നു മാത്രം പറയുന്നില്ല. പറയുകയുമില്ല. ആ പേരുച്ചരിക്കാനുള്ള യോഗ്യതയുള്ള ഒരാളും സംഘിപക്ഷത്തില്ലതാനും. നേതാജിയുടെ അനുയായി, സ്വാതന്ത്ര്യത്തിനായി തോക്കേന്തി പൊരുതിയ ധീരദേശാഭിമാനി, ലോക സൈനിക ചരിത്രത്തിലാദ്യത്തെ വനിതാ റെജിമെന്റിനെ നയിച്ച വീറുറ്റ പോരാളി. ഡോക്ടറുദ്യോഗവും സുഖസൗഭാഗ്യങ്ങളും ഉപേക്ഷിച്ച് സ്വാതന്ത്ര്യസമരത്തിന്റെയും കമ്മ്യൂണിസ്റ്റ് പാതയുടെയും തീക്ഷ്ണ പാതകള് തെരഞ്ഞെടുത്തവള്. അങ്ങനെയൊരാളായിരുന്നു ഇടതുപക്ഷത്തിന്റെ പ്രസിഡന്റ് സ്ഥാനാര്‍ത്ഥി എന്നു പറഞ്ഞാല് സംഘപരിവാരത്തിന്റെ രാജ്യസ്നേഹ വാചകമടികള് വെറും കുമ്മനടികളായിത്തീരില്ലേ. അതുകൊണ്ട് ക്യാപ്റ്റന് ലക്ഷ്മിയെന്നു മാത്രം ഉച്ചരിക്കില്ല. എന്നിട്ട് എത്ര വോട്ട് കിട്ടിയെന്ന് ജനാധിപത്യ ബോധം തരിമ്പുമില്ലാത്തവരുടെ അഹന്ത നിറഞ്ഞ ചോദ്യം. ഡോ.ക്യാപ്റ്റന് ലക്ഷ്മി സൈഗാള് ഐ.എന്.എ യില് തോക്കേന്താനിറങ്ങിപുറപ്പെട്ടത് ജയിക്കുമെന്നു പോയിട്ട് ജീവനോടെ തിരിച്ചുവരുമെന്ന് പോലും കരുതിയ ഒരു യുദ്ധത്തിനായിരുന്നില്ല. പിന്നല്ലേ തോല്‍ക്കുമെന്നുറപ്പുള്ള രാഷ്ട്രപതി തെരഞ്ഞെടുപ്പിന്റെ പോരാട്ടം! ഒരു നിലപാടിനും ആദര്‍ശത്തിനും വേണ്ടിയുള്ള പോരാട്ടങ്ങള് മനസ്സിലാക്കാന് എന്നാണിവര്‍ക്കു കഴിയുക? അതിനു കഴിയുന്നവര് ഒരിക്കലും സംഘികളാവുകയുമില്ലല്ലോ. മല്‍സരിച്ചിട്ട് എന്തു നേടി എന്ന് ചോദിക്കുന്നവരറിയുക, എണ്ണത്തില് കുറഞ്ഞാലും പരാജയം ഉറപ്പായാലും മാപ്പെഴുതി കീഴടങ്ങലല്ല, തുടരുന്ന പോരാട്ടമാണ് ഇടതുപക്ഷ രാഷ്ട്രീയമെന്ന് ചരിത്രത്തില് മായ്ച്കളയാനാവാത്ത വിധം രേഖപ്പെടുത്തി എന്നതു തന്നെയാണ് യഥാര്‍ത്ഥ വിജയം. അത് രേഖപ്പെടുത്താന്, ആ പോരാട്ടം നയിക്കാന് ക്യാപ്റ്റന് ലക്ഷ്മിയോളം യോഗ്യയായ മറ്റാരുണ്ടായിരുന്നു അന്ന് ഇന്ത്യയില്? സംഘികളേ, ക്യാപ്റ്റന് ലക്ഷ്മിക്കൊപ്പം പറയാവുന്ന സ്വാതന്ത്ര്യപോരാളികളുടെ പേര്, ഒരൊറ്റ പേര് നിങ്ങളുടെ കൂട്ടത്തില് നിന്നു പറയാമോ? (അതു മാത്രം അവരോട് ചോദിക്കരുത്. അതിന് മുമ്പില് അവര് തെറിവിളിച്ചു തളര്‍ന്നു പോകും. അങ്ങിനെയാരും ഇല്ലാത്തതുകൊണ്ടാണ്, പ്ലീസ്…)\nപിന്നെ സംഘികളുടെ മുനതേഞ്ഞ, ദ്രവിച്ച പഴയ പല്ലവികള്. ഉത്തരേന്ത്യയിലേക്ക് മാത്രം നോക്കിയിരിക്കുന്നു….അട്ടപ്പാടി….പി.ബി.യിലെ ദളിതന്….’പുതിയതൊന്നും പഠിക്കുകയുമില്ല, പഠിച്ചതൊന്നും മറക്കുകയുമില്ല’ എന്ന് പണ്ടാരോ പറഞ്ഞത് ഇവരെക്കുറിച്ചാവാനേ തരമുള്ളൂ. ആശയങ്ങളുടെ കാര്യത്തില് ഇവര് ‘പട്ടിണിപ്പാവങ്ങള്’ തന്നെ. ആ അനുകമ്പയോടെ തന്നെ പറയട്ടെ, ഉത്തരേന്ത്യയില് നിങ്ങളുടെ കൗ ബെല്‍റ്റില് നിന്നു വരുന്ന വിചിത്രവും ഭയാനകവുമായ വാര്‍ത്തകളാണ് വെളിവുള്ളവര്‍ക്കെല്ലാം അങ്ങോട്ട് നോക്കി ‘ഇതെന്തൊരു നാട്…’ എന്ന അമ്പരപ്പുളവാക്കുന്നത്. ആണ്‍മയിലിന്റെ കണ്ണീര്‍ക്കഥകളും പശു ഓക്സിജന് ബഹിര്‍ഗമനം നടത്തുന്ന ശാസ്ത്രമഹാസത്യങ്ങളും ഗണേശ വിഗ്രഹത്തിന്റെ പ്ലാസ്റ്റിക് സര്‍ജറി വിസ്മയങ്ങളും ഗോമാതാവിന് ഐ.സി.യു ആംബുലന്‍സും ദരിദ്രന് ഉറ്റവരുടെ മൃതശരീരം തലച്ചുമടായി എടുക്കേണ്ടിവരുന്നതും വംശ മഹിമയുള്ള വെളുത്തു നീണ്ട സന്താനസൃഷ്ടിക്കുള്ള സൂത്രങ്ങളുമൊക്കെ പോലുള്ള എണ്ണിയാലൊടുങ്ങാത്ത കറുത്ത ഫലിതങ്ങളും കൂട്ടമാനഭംഗങ്ങളുടെ ദുരന്തവൃത്താന്തങ്ങളുമെല്ലാം ഇപ്പോള് ദിനേന വന്നു കൊണ്ടിരിക്കുന്നത് നിങ്ങളുടെ മധുരമനോഹര മനോജ്ഞമായ ആര്യവര്‍ത്തത്തില് നിന്നല്ലേ ഭാരതപുത്രന്മാരേ? ഈ സോമാലിയ പോലുള്ള കേരളത്തിലൊക്കെ എന്താണുള്ളത് ഇതിനോട് കിടപിടിക്കാന്? എല്ലാവരുടെയും വീട്ടില് വര്‍ദ്ധിപ്പിച്ച പെന്‍ഷന് എത്തുന്നതോ? സര്‍ക്കാര് സ്‌ക്കൂളില് കൂട്ടത്തോടെ കുട്ടികള് ചേരുന്നതോ? നാടു മുഴുവന് വൈദ്യുതി വെളിച്ചമെത്തിയതോ? ഉത്തരേന്ത്യയിലൊക്കെ ഭാജപ സര്‍ക്കാരുകള് കര്‍ഷകര്‍ക്ക് നല്ല വെടിയുണ്ടപ്പതക്കം സമ്മാനിച്ചപ്പോള് പിണറായി സര്‍ക്കാര് ഇവിടെ കൃഷിക്കാരന് കൊടുക്കുന്നതോ വെറും പെന്‍ഷന് മാത്രം. ഉത്തരേന്ത്യയിലൊക്കെ എത്ര അനായാസമാണ് ആത്മഹത്യ ചെയ്ത് സ്വര്‍ഗ്ഗം പൂകാന് കര്‍ഷകര്‍ക്ക് സൗകര്യമൊരുക്കിയിട്ടുള്ളത്. ഇവിടെയാണെങ്കില് പിണറായി വിജയന് ഒരൊറ്റ കര്‍ഷകനെയും, പ്രത്യേകിച്ച് ഹിന്ദുക്കളായവരെ സ്വര്‍ഗ്ഗത്തില് പോകാന് അനുവദിക്കാതെ ദ്രോഹിക്കുകയല്ലേ? ഛെ…ഉത്തരേന്ത്യന് സംഘഗാഥക്കു മുമ്പില് ഇതൊക്കെ എന്ത്? ഈ പാവം സോമാലിയക്കാരന് പിന്നെങ്ങനെ ഉത്തരേന്ത്യയിലേക്ക് നോക്കാതിരിക്കും സംഘപുത്രരേ?\nഇനി പാര്‍ട്ടിയിലെ ദളിത് നേതാക്കളെക്കുറിച്ച്. ഇന്ത്യയിലെ ആദിവാസി വിഭാഗത്തില് നിന്നുള്ള ആദ്യ മുഖ്യമന്ത്രി ത്രിപുരയിലെ സി.പി.എം നേതാവ് ദശരഥ് ദേബ് ആയിരുന്നു. ഇതറിയാന് മിനിമം പത്ര വായന മതിയാകും. അതെങ്ങിനെയാ, സാത്വികനെന്നും വിവരമുള്ളയാളെന്നുമൊക്കെ കരുതപ്പെടുന്ന രാജേട്ടന് വരെ ഒരു സാദാ സംഘിയെപ്പോലെ കെ.ആര്.നാരായണനെ രാഷ്ട്രപതിയാക്കിയത് താനാണെന്നും വാജ്പേയിയുടെ കാലത്താണെന്നും ദളിതനായ കെ.ആര്. നാരായണനെ സി.പി.എം. എതിര്‍ത്തെന്നും ഒക്കെയുള്ള കല്ലുവച്ച നുണ ഒരു കൂസലുമില്ലാതെ തട്ടിവിടുകയല്ലേ! കെ.ആര്.നാരായണന് ഉപരാഷ്ട്രപതിയും പിന്നീട് രാഷ്ട്രപതിയും ആയത് സി.പി.എം. പിന്തുണയോടെയായിരുന്നെന്നും സ്ഥാനാര്‍ത്ഥിയായത് വാജ്പേയിയുടെ കാലത്തല്ല, ഐ.കെ. ഗുജ്റാളിന്റെ കാലത്തായിരുന്നെന്നും മൂക്ക് കീഴ്പോട്ടായ ആളുകള്‍ക്കെല്ലാം അറിയാമെന്നിരിക്കെയാണ് കാരണവര് തന്നെ ഒട്ടും മടിയില്ലാതെ നുണപറയുന്നത്.\nബംഗാരു ല്ക്ഷ്മണ് എന്നൊരു ദളിതന് ബി.ജെ.പി.യുടെ പ്രസിഡന്റായിരുന്നില്ലേ വാജ്പേയി ഭരണകാലത്ത്. ജഗ്ജീവന് റാം മുതല് മകള് മീരാകുമാര് വരെ കോണ്‍ഗ്രസില് നേതൃപദവിയില് വിരാജിച്ച ദളിതര്‍ക്കു വല്ല കുറവുമുണ്ടായിരുന്നോ? രാഷ്ട്രപതിയായും മുഖ്യമന്ത്രിമാരായും മറ്റുമൊക്കെ ദളിതരുണ്ടായിട്ടുണ്ടല്ലോ. എന്നിട്ടും രാജ്യത്തെ ദളിതര്‍ക്കെന്തേ ഇപ്പോഴും ദുരിതജീവിതം? പദവികളിലൊക്കെ ദളിതര് വരണം. പക്ഷേ, ദളിത് ജനസാമാന്യത്തിന് അന്തസ്സുള്ള ജീവിതം ഇല്ലാത്തതെന്തേ എന്ന കാതലായ ചോദ്യത്തിനെ മറക്കാന് ഏതെല്ലാം പദവിയില് ദളിതരുണ്ട് എന്ന കണക്ക് മതിയാവില്ല.\nഅവസാനം സംഘികള് എപ്പോഴും കൊട്ടിപ്പാടുന്ന അട്ടപ്പാടി. ഏതാനും ദിവസം മുമ്പ് ഞാന് റിപ്പോര്‍ട്ട് കാര്‍ഡ് എഫ്.ബിയിലിട്ടപ്പോള് അട്ടപ്പാടിയില് ചെയ്ത കാര്യങ്ങള് അക്കമിട്ടു നിരത്തിയിരുന്നു. തെറ്റുണ്ടെങ്കില് അന്ന് ചൂണ്ടിക്കാണിക്കാമായിരുന്നു. അന്നിവരെവിടെപ്പോയിരുന്നു? പഞ്ചഗവ്യം സേവിക്കാന് പോയിരുന്നിരിക്കും. കേന്ദ്രമന്ത്രിയുടെ അഭിനന്ദന കത്ത് സംഘികള്‍ക്കായിട്ടു മാത്രം പോസ്റ്റ് ചെയ്തതാണെന്ന് ഞാന് പോസ്റ്റില് പ്രത്യേകം പറഞ്ഞിരുന്നു. അത് വീട്ടിലൊട്ടു ചില്ലിട്ടു സൂക്ഷിച്ചിട്ടുമില്ല. ഇപ്പോ കേള്‍ക്കണേ കഥ….സംഘിമന്ത്രിയുടെ കത്തിന് സംഘികള്‍ക്കും ഒരു വിലയില്ലത്രേ! ശരിയായിരിക്കും. ഞാന് തര്‍ക്കിക്കുന്നില്ല. ‘കൂടെക്കിടക്കുന്നവര്‍ക്കെ രാപ്പനിയറിയൂ’ എന്നാണല്ലോ ചൊല്ല്.’പഴഞ്ചൊല്ലില് പതിരില്ല’ എന്ന് കോപ്പിയെഴുതി പഠിച്ചിട്ടുമുണ്ട്.സംഘികള്‍പോലും വിലകല്‍പ്പിക്കാത്ത സംഘിമന്ത്രിയുടെ കത്ത് മുന്‍കാല പ്രാബല്യത്തോടെ റദ്ദ് ചെയ്തതായി അറിയിക്കുന്നു. മന്ത്രിമാരെക്കുറിച്ചും കേന്ദ്രഭരണത്തെക്കുറിച്ചുമുള്ള സംഘികളുടെ മതിപ്പ് എന്തായാലും കേമം തന്നെ! നിങ്ങളുടെ മന്ത്രിക്കൂട്ടത്തില് വിലവെക്കാന് കൊള്ളാവുന്നവരെന്ന് നിങ്ങള്‍ക്ക് തോന്നുന്ന ആരെങ്കിലുമുണ്ടെങ്കില് അറിയിക്കാനപേക്ഷ.\nഫേക്ക്‌ഐഡികളില് മുഖം മറച്ചിരുന്നു ആക്രമിക്കുന്ന വ്യാജ ഹിന്ദുക്കളോടും വ്യാജ കാഷായക്കാരോടും വ്യാജ ദേശ സ്‌നേഹികളോടുമൊന്നും ഒരു ഒത്തുതീര്‍പ്പുമില്ല.വിവേകാനന്ദ സ്വാമികളേപ്പോലുള്ള യഥാര്‍ത്ഥ സന്യാസികളോട് അളവറ്റ ആദരവുണ്ട്. അതു കൊണ്ടു തന്നെ സ്വാമിജിയുടെ ബേലൂര് മഠത്തില് ഞാന് പോയിട്ടുമുണ്ട്. ഭഗത് സിങ്ങിനെപ്പോലുള്ള ധീരദേശാഭിമാനികളോടും ആദരവുണ്ട്. അതുകൊണ്ട് കട്കട്കലാനിലെ അദ്ദേഹത്തിന്റെ ജന്മഗൃഹത്തിലും പോയിട്ടുണ്ട്. ജന്മദിനാചരണ പരിപാടികളില് പങ്കെടുത്തിട്ടുണ്ട്. ബ്രിട്ടീഷുകാര്‍ക്ക് മാപ്പെഴുതിക്കൊടുത്ത ഭീരുക്കളോട് അതശേഷമില്ലതാനും. തല്‍ക്കാലം ഇവിടെ നിര്‍ത്തുന്നു. സംഘികള് തെറിവിളിച്ചു തളരട്ടെ….\nകാവിക്കോട്ടകളെ വിറകൊള്ളിച്ച് സമകാലിക ഇന്ത്യ കണ്ട ഏറ്റവും ഉജ്ജ്വലമായ സമരം; എം.ബി രാജേഷ്\nMonday 12th March 2018 9:16pm\n'സര്‍ക്കാരിന്‍റെ പക്ഷപാതിത്വം ആരോടെന്ന് വ്യക്തം'; മുഖ്യമന്ത്രിയുടെ അട്ടപ്പാടി സന്ദര്‍ശനത്തെ പ്രശംസിച്ച് എം.ബി രാജേഷ് എം.പി\nFriday 2nd March 2018 5:59pm\nറഷീദ് കണിച്ചേരിയുടെ മൃതദേഹം മെഡിക്കല് കോളേജിന് കൈമാറി\nMonday 16th October 2017 10:21am


മുലായത്തിന്റെ സഹോദരീഭർത്താവും ബിജെപിയിൽ | Uttar Pradesh Assembly Elections 2022 | Manorama News\nരാജീവ് മേനോൻ January 21, 2022 09:31 AM IST\nസോണിയ ഗാന്ധിയുടെ മണ്ഡലത്തിൽപെട്ട എംഎൽഎ അദിതി സിങ് കോൺഗ്രസ് വിട്ടു\nപ്രതാപ് സിങ് (ഇടത്)\nന്യൂഡൽഹി ∙ ഉത്തർപ്രദേശിൽ തിരഞ്ഞെടുപ്പിനു മുൻപുള്ള നേതാക്കളുടെ പാർട്ടി മാറ്റം തുടരുന്നു.\nഇന്നലെ ബിജെപിയിൽ ചേർന്നവർ:\n1. മുലായംസിങ് യാദവിന്റെ സഹോദരീ ഭർത്താവും സമാജ്‌വാദി പാർട്ടി (എസ്പി) നേതാവുമായ പ്രതാപ് സിങ്.\n2. കോൺഗ്രസിന്റെ ‘പോസ്റ്റർ ഗേളും’ മഹിള കോൺഗ്രസ് ഉപാധ്യക്ഷയുമായ പ്രിയങ്ക മൗര്യ. ഇതിനു പുറമേ,2മാസം മുൻപ് ബിജെപിയിൽ ചേർന്ന ബറേലി കോൺഗ്രസ് എംഎൽഎ അദിതി സിങ് ഇന്നലെ എംഎൽഎ സ്ഥാനം രാജിവച്ചു. സോണിയ ഗാന്ധി പ്രതിനിധീകരിക്കുന്ന റായ്ബറേലി ലോക്സഭാ മണ്ഡലത്തിലാണ് ബറേലി.\nഎസ്പിയും നേതാവ് അഖിലേഷ് യാദവും മാഫിയകളുടെ പിടിയിലാണെന്നു പ്രതാപ് സിങ് ആരോപിച്ചു. മുലായം സിങ്ങിന്റെ മരുമകൾ അപർണ യാദവ് കഴിഞ്ഞ ദിവസം ബിജെപിയിൽ ചേർന്നിരുന്നു.\nപ്രിയങ്ക ഗാന്ധിയുടെ ‘ലഡ്കി ഹും ലഡ് സക്തി ഹും’ മാരത്തണിന്റെ പോസ്റ്ററിൽ പ്രിയങ്ക മൗര്യയുടെ ചിത്രമായിരുന്നു ഉണ്ടായിരുന്നത്. സരോജിനി നഗറിൽ കോൺഗ്രസ് സീറ്റു നൽകാതിരുന്നതിൽ അവർ അസ്വസ്ഥയായിരുന്നു.\nകോൺഗ്രസിലെ റിബൽ എംഎൽഎ ആയിരുന്ന അദിതി സിങ് കഴിഞ്ഞ നവംബറിൽ ബിജെപിയിൽ ചേർന്നിരുന്നു. ഇന്നലെ അവർ കോൺഗ്രസിൽനിന്നു രാജിവച്ചു. എംഎൽഎ സ്ഥാനവും ഒഴിഞ്ഞു.5തവണ കോൺഗ്രസ് എംഎൽഎയായ അഖിലേഷ് സിങ്ങിന്റെ മകളാണ് അദിതി.\nബിജെപിക്കു വീണ്ടും നന്ദി: അഖിലേഷ്\n24 മണിക്കൂറിനുള്ളിൽ കുടുംബത്തിൽ നിന്ന് രണ്ടാമതൊരാൾ കൂടി ബിജെപിയിലേക്കെത്തിയതിന് വീണ്ടും നന്ദി പറഞ്ഞ് അഖിലേഷ് യാദവ്. ‘കുടുംബാധിപത്യമാണ് ഞങ്ങളുടെ പാർട്ടിയിലെന്നാണ് ബിജെപി കുറ്റപ്പെടുത്തുന്നത്. അതിന് ഇതോടെ ഒരു തീരുമാനമാകും’ – അഖിലേഷ് പറഞ്ഞു.\nഅതിനിടെ, അഖിലേഷ് യാദവ് മെയിൻപുരി ജില്ലയിലെ കർഹാൽ നിയമസഭാ മണ്ഡലത്തിൽ മത്സരിച്ചേക്കുമെന്ന് അഭ്യൂഹങ്ങളുയർന്നിട്ടുണ്ട്. ഇപ്പോൾ എംപിയായ അസംഗഡിലെ ജനങ്ങളുടെ അനുവാദത്തോടെ മാത്രമേ മത്സരിക്കൂവെന്ന് അഖിലേഷ് വ്യക്തമാക്കിയിരുന്നു. മുലായം സിങ്ങിന്റെ തട്ടകമായ ഇറ്റാവയ്ക്കടുത്താണ് കർഹാൽ മണ്ഡലം. എസ്പി നേതാവായ ശോഭരൻ സിങ് യാദവാണ് 2002 മുതൽ പ്രതിനിധീകരിക്കുന്നത്.\nകോൺഗ്രസ് രണ്ടാം പട്ടികയിൽ 16 വനിതകൾ; ഷൂട്ടിങ് താര പൂനം പണ്ഡിറ്റും സ്ഥാനാർഥി\nകോൺഗ്രസ് രണ്ടാം സ്ഥാനാർഥി പട്ടികയും പ്രഖ്യാപിച്ചു. 41 സ്ഥാനാർഥികളിൽ 16 വനിതകൾ. 40% വനിതകളായിരിക്കുമെന്ന് എഐസിസി ജനറൽ സെക്രട്ടറി പ്രിയങ്ക ഗാന്ധി വ്യക്തമാക്കിയിരുന്നു. പുതിയ പട്ടികയിൽ രാജ്യാന്തര ഷൂട്ടിങ് താരം പൂനം പണ്ഡിറ്റും ഇടംപിടിച്ചു. കർഷക സമരത്തിലെ ഇടപെടലുകളുടെ പേരിൽ ശ്രദ്ധേയയായിരുന്ന പൂനം സ്യാന മണ്ഡലത്തിലാണ് മത്സരിക്കുക. അഖില ഭാരതീയ വാത്മീകി മഹാ‌സഭയുടെ ജില്ല പ്രസിഡന്റ് സിക്കന്ദർ വാത്മീകി ആഗ്ര കന്റോൺമെന്റിൽ കോൺഗ്രസ് സ്ഥാനാർഥിയാകും. ആകെ 166 സീറ്റുകളിലേക്കാണ് കോൺഗ്രസ് സ്ഥാനാർഥികളെ പ്രഖ്യാപിച്ചത്. ആദ്യ 125 അംഗ പട്ടികയിൽ 50 പേർ സ്ത്രീകളായിരുന്നു.\nഗോരഖ്പുരിൽ യോഗിക്കെതിരെ ചന്ദ്രശേഖർ ആസാദ്\nയുപി മുഖ്യമന്ത്രി യോഗി ആദിത്യനാഥ് കന്നി മത്സരത്തിനിറങ്ങുന്ന ഗോരഖ്പുർ അർബൻ മണ്ഡലത്തിൽ മത്സരിക്കുമെന്നു ഭീം ആർമി നേതാവ് ചന്ദ്രശേഖർ ആസാദ് പ്രഖ്യാപിച്ചു. ആസാദ് സമാജ് പാർട്ടിയുടെ പേരിലായിരിക്കും മത്സരിക്കുക. ഇവിടെ കോൺഗ്രസ് ഉൾപ്പെടെ പ്രതിപക്ഷ പാർട്ടികൾ സ്ഥാനാർഥിയെ നിർത്തില്ലെന്നാണ് ഭീം ആർമിയുടെ പ്രതീക്ഷ. അതേസമയം, ചന്ദ്രശേഖർ ആസാദ് എത്തിയാലും യോഗിക്ക് പ്രശ്നമാകില്ലെന്നു ബിജെപി വിശ്വസിക്കുന്നു. കഴിഞ്ഞ2നിയമസഭാ തിരഞ്ഞെടുപ്പുകളിലും രാധാമോഹൻ അഗർവാൾ മികച്ച വിജയം നേടിയിരുന്നു. കഴിഞ്ഞതവണ 60,730 വോട്ട് ആയിരുന്നു ഭൂരിപക്ഷം.\nContent Highlight: Uttar Pradesh Assembly Elections 2022\nസഭയില് ചിരിച്ച്, കൈകൊടുത്ത്, തോളില്‍തട്ടി യോഗിയും അഖിലേഷും - വിഡിയോ\nജനപ്രിയ പദ്ധതികള് തുടര്‍ന്ന് യോഗി സര്‍ക്കാര്; സൗജന്യ റേഷന്3മാസം കൂടി\nhttps-www-manoramaonline-com-news-india 5iub4qn634kh9f2oih9dcpamgr video-component


സാധാരണ നൂലിൽ ബ്ലേഡ് കൊണ്ട് ഇങ്ങിനെയൊന്നു ചെയ്തിട്ട് ചുരിദാറിൽ ഒന്ന് വെച്ചാൽ അത്ഭുതപ്പെടും തീർച്ച..\nസാധാരണ നൂലിൽ ബ്ലേഡ് കൊണ്ട് ഇങ്ങിനെയൊന്നു ചെയ്തിട്ട് ചുരിദാറിൽ ഒന്ന് വെച്ചാൽ അത്ഭുതപ്പെടും തീർച്ച! 😳👌 നൂലും സൂചിയും ഉണ്ടാക്കാത്ത വീടുകൾ ഉണ്ടാവുകയില്ല. കാരണം വീട്ടമ്മമാരുടെ ചില ടെക്‌നിക്കുകൾക്കും പൊടി നമ്പറുകൾക്കും ഈ സൂചിയും നൂലും ഏറെ അത്യാവശ്യമാണ്. ഇന്ന് നമ്മൾ നൂലുകൊണ്ടുള്ള ഒരു അടിപൊളി ഐഡിയയാണ് ചെയ്യുന്നത്. ഇത് നമുക്ക് ചുരിദാറിലോ നൈറ്റിയിലോ കുട്ടികളുടെ ഫ്രോക്കിലൊക്കെ\nചെയ്യുകയാണെങ്കിൽ നല്ല ഭംഗിയായിരിക്കും. അപ്പോൾ ഇത് എങ്ങിനെയാണ് ചെയ്‌തെടുക്കുന്നത് എന്ന് നോക്കിയാലോ.? അതിനായി നമ്മൾ ഇവിടെ എടുത്തിരിക്കുന്നത് തയ്ക്കുന്ന ഒരു ചെറിയ നൂലാണ്. അടുത്തതായി നമുക്ക് ആവശ്യമുള്ളത് ഒരു ബ്ലേഡാണ്. ആദ്യം ഒരു ഉണ്ട നൂൽ എടുക്കുക. എന്നിട്ട് അതിന്റെ മുകളിൽ ബ്ലേഡുകൊണ്ട് ഒന്ന് വരച്ചുകൊടുത്ത് വീഡിയോയിൽ കാണിച്ചതുപോലെ രണ്ടായി മുറിച്ചു മാറ്റുക. ഒരു പ്രാവശ്യം ചെയ്താൽ\nപകുതിയൊക്കയെ മുറിഞ്ഞു കിട്ടുകയുള്ളൂ. പിന്നെയും പിന്നെയും ബ്ലേഡുകൊണ്ട് വരച്ചു കൊടുത്താൽ മുഴുവനായും നൂൽ രണ്ടു ഭാഗമായി പിളർന്നു വരുന്നതാണ്. അതിനുശേഷം നൂലിന്റെ സ്റ്റിക്ക് എടുത്തു മാറ്റാവുന്നതാണ്. എന്നിട്ട് ഇത് നിവർത്തി വെക്കുക. ഇനി ഇതിൽ നിന്നും ലയറുകളാക്കി എടുക്കാം. മുഴുവൻ നൂലാണെങ്കിൽ നാലു ലയറാക്കി എടുക്കാവുന്നതാണ്. എങ്ങിനെയാണ് ലയറുകളാക്കി മാറ്റുന്നത് എന്ന് വീഡിയോയിൽ കാണിച്ചു തരുന്നുണ്ട്.\nപിന്നീട്ട് എന്തൊക്കെയാണ് ചെയ്യേണ്ടത് എന്ന് ഒരു പക്ഷെ പറഞ്ഞു തന്നാൽ ശരിക്കും മനസ്സിലായെന്നു വരില്ല. അതുകൊണ്ടു എങ്ങിനെയാണ് ചെയ്യേണ്ടത് എന്ന് വീഡിയോയില് വിശദമായി കാണിച്ചു തരുന്നുണ്ട്. വീഡിയോ സ്‌കിപ് ചെയ്യാതെ മുഴുവനായും കാണണം. എന്നിട്ട് നിങ്ങളും ഇതുപോലെ ഒന്ന് ചെയ്‌തു നോക്കണം. അവസാനം നിങ്ങളിത് കണ്ടു കഴിഞ്ഞാൽ ഇങ്ങനെയൊക്കെ പറ്റുമോ എന്ന് ചിലപ്പോൾ തോന്നും. Video credit: E&E Creations\nഎന്റെ ഈശ്വരാ ചെറുപഴം വീട്ടിൽ ഉണ്ടായിട്ടും ഈ ട്രിക് ഇതുവരെ അറിഞ്ഞില്ലല്ലോ.. വേഗം വീഡിയോ കാണു..


Stock Market, Nps, Epf, Ppf; Best Investment Options For Retirement Life - Malayalam Goodreturns\n» വിരമിക്കുമ്പോൾ നല്ലൊരു സമ്പാദ്യം കൈയിൽ കിട്ടിയാൽ സന്തോഷമല്ലേ! അതിന് എവിടെ നിക്ഷേപിക്കണം?\nPublished: Friday, May 20, 2022, 18:28 [IST]\n5 hrs ago കീ ചെയിനുകൾ വിറ്റ് തുടങ്ങിയ മിന്ത്ര; ഇന്ന് 2000-ലധികം ബ്രാൻഡുകൾ, വരുമാനം 2400 കോടി\n6 hrs ago അമേരിക്കയും റഷ്യയും 'ചരടുവലിച്ചു'! എന്നിട്ടും കൂസാതെ മുന്നോട്ട്; തലയുയര്‍ത്തിപ്പിടിച്ച് 8 ഓഹരികള്\nഅധ്വാനിക്കുന്ന കാലത്തോളം നന്നായി ജീവിക്കാം, അതിന് ശേഷമോ?. ജോലി ചെയ്യാൻ കഴിയുന്ന സമയത്ത് മികച്ച നിക്ഷേപങ്ങൾ നടത്തിയാലല്ലെ വിരമിക്കലിന് ശേഷവും സന്തോഷമുള്ള ജീവിതം നയിക്കാനാവൂ. ആവശ്യത്തിന് സമ്പാദ്യമില്ലാത്തവരും അധിക വരുമാനം കണ്ടെത്താനാകാത്തവരും വിരമിക്കൽ കാലത്തെ ആശങ്കയോടെയാണ് നോക്കുന്നത്. ജോലിയിൽ നിന്ന് വിരമിക്കുമ്പോൾ അവസാനിക്കുന്നതല്ല ജീവിതം. വിരമിച്ച ശേഷമാണ് സ്വന്തം ജീവിതത്തിന് കൂടുതൽ സംരക്ഷണവും കരുതലും സ്വയം നൽകേണ്ടത്. ഇതിന് നാളേക്ക് വേണ്ടി നിക്ഷേപിച്ചു തുടങ്ങുകയെന്നത് മാത്രമാണ് ആകെയുള്ള ഉപായം.\nനിക്ഷേപിക്കാനിറങ്ങുമ്പോൾ എവിടെ എന്നതാകും അടുത്ത ചോദ്യം. കുറഞ്ഞ നഷ്ട സാധ്യത, ലഭിക്കുന്ന പലിശ നിരക്ക് എന്നിവ നോക്കിയാണ് പലരും എവിടെ നിക്ഷേപമെന്ന് തിരഞ്ഞെടുക്കുന്നത്. ഓഹരി വിപണിയിൽ റിസ്‌ക് ഉണ്ടെങ്കിലും വിദഗ്ധ ഉപദേശം സ്വീകരിച്ചും വിപണിയെ പറ്റി പഠിച്ചും മികച്ച നേട്ടം സ്വന്തമാക്കാം. ചില സർക്കാർ സ്കീമുകൾ നഷ്ട സാധ്യതയില്ലെങ്കിലും ഉയർന്ന പലിശ നിരക്ക് നൽകുന്നുണ്ട്. ഇവയിൽ ശ്രദ്ധയോടെയുള്ള നിക്ഷേപം വാർധക്യ കാലത്തെ നന്നായി മുന്നോട്ട് കൊണ്ടു പോകാൻ സഹായിക്കും.\nവിരമിക്കൽ കാലത്തേക്കുള്ള നിക്ഷേപമായി ഓഹരി വിപണിയെ തിരഞ്ഞെടുക്കുകയാണെങ്കിൽ സൂക്ഷ്മതയും കരുതലും വെച്ച് വേണം നിക്ഷേപം നടത്താൻ. ഓഹരി വിപണിയിൽ നിന്ന് ലഭിക്കുന്ന ആദായത്തെ മറികടക്കുന്ന മറ്റൊരു നിക്ഷേപ മാർഗമില്ലെന്നത് ശരിയാണ്. എന്നാൽ അതിനൊത്ത നഷ്ട സാധ്യത വിപണിയിലുണ്ട്. ഇത് മുന്നിൽ കണ്ട് വേണം നിക്ഷേപത്തിനിറങ്ങാൻ. എത്ര ആദായം തരുമെന്ന് മുൻകൂട്ടി പറയാൻ സാധിക്കുകയില്ലെന്നതാണ് ഓഹരി വിപണിയുടെ പ്രശ്‌നം. മുഴുവൻ തുകയും ഒന്നിച്ച് നിക്ഷേപിക്കാതെ പോർട്ട്‌ഫോളിയോ ആവശ്യത്തിന് സമയമെടുത്ത് വലുതാക്കുകയാണ് മികച്ച തന്ത്രം. മികച്ച ലാഭ വിഹിതം പങ്കുവെയ്ക്കുന്ന കമ്പനികളെ തിരഞ്ഞെടുത്ത് നിക്ഷേപം നടത്തുന്നത് വിരമിക്കൽ കാലത്ത് മികച്ച വരുമാനം ഉറപ്പാക്കും. കൃത്യമായി വിവിധ കമ്പനികളിൽ നിക്ഷേപം നടത്തിയാൽ മാസന്തോറും നല്ലൊരു തുക ലാഭ വിഹിതമായി അക്കൗണ്ടിലെത്തിക്കാൻ പറ്റും.\nജോലിക്കാലത്ത് നിക്ഷേപിക്കുകയാണെങ്കിൽ മികച്ച ആദായം നൽകുന്നൊരു നിക്ഷേപ മാർഗമാണ് എംപ്ലോയിമെന്റ് പ്രോവിഡന്റ് ഫണ്ട് (ഇപിഎഫ്). സ്വകാര്യ കമ്പനികളിലെ തൊഴിലാളികൾക്കാണ് ഇതിന്റെ നേട്ടം. നിലവിൽ വർഷത്തിൽ 8.10 ശതമാനം പലിശ ഇപിഎഫ് അനുവദിക്കുന്നുണ്ട്. 1961 ലെ ആദായ നികുതി നിയമം പ്രകാരം നികുതിയിളവ് ഇപിഎഫ് നിക്ഷേപങ്ങൾക്ക് ലഭിക്കും. 1.5 ലക്ഷം വരെ നികുതിയിളവാണ് ലഭിക്കുക. നിക്ഷേപത്തിന് നൽകുന്ന പലിശ അടിസ്ഥാനമാക്കിയാൽ രണ്ടാമത് വരുന്നത് പബ്ലിക്ക് പ്രൊവിഡന്റ് ഫണ്ട് (പിപിഎഫ്) ആണ്. ദീർഘകാല നിക്ഷേപവും മികച്ച പലിശയും പിപിഎഫിൽ നിന്നും ലഭിക്കുന്നു. പിപിഎഫ് നിക്ഷേപവും പലിശയും ആദായ നികുതിയിൽ നിന്ന് ഒഴിവാക്കിയിട്ടുണ്ട്. പിപിഎഫ് അക്കൗണ്ട് തുറന്ന് നിക്ഷേപം നടത്താം. ചുരുങ്ങിയത് 500 രൂപയും ഉയർന്ന നിക്ഷേപമായി 1.5 ലക്ഷവും നിജപ്പെടുത്തിയിട്ടുണ്ട്. വർഷത്തിൽ നിക്ഷേപം നടത്തേണ്ടതുണ്ട്. നിലവിൽ 7.10 ശതമാനമാണ് പിപിഎഫ് നിക്ഷേപങ്ങൾക്കുള്ള പലിശ. എല്ലാ പാദത്തിലും പിപിഎഫ് പലിശ പുറത്തുവിടും.\nAlso Read: എടിഎം കാർഡ് എടുക്കാൻ മറന്നോ; പണം പിൻലിക്കാൻ പുതിയ വഴി പഠിക്കാം\nപ്രായവും താൽപര്യവും അനുസരിച്ച് നാഷണൽ പെൻ്‍ഷൻ സിസ്റ്റത്തിൽ (എൻപിഎസ്) അംഗമാകാവുന്നതാണ്. വിരമിച്ച ശേഷം പെൻഷൻ തേടുന്നവർക്ക് തിരഞ്ഞെടുക്കാവുന്ന മികച്ച ഓപ്ഷനാണിത്. 18 മുതൽ 70 വരെ പ്രായമുള്ളവർക്ക് പദ്ധതിയിൽ ചേരാം. കുറഞ്ഞത് ആയിരം രൂപയുടെ നിക്ഷേപം എൻപിഎസ് അക്കൗണ്ടിൽ നിക്ഷേപിക്കണം. വിരമിക്കൽ വരെ നിക്ഷേപം തുടരണം. കാലാവധി പൂർത്തിയായാൽ 60 ശതമാനം തുക പിൻവലിക്കാം. ബാക്കി തുക പെൻഷനായി നിക്ഷേപകന് ലഭിക്കും. എൻപിഎസ് നിക്ഷേപങ്ങൾക്ക് 1.5 ലക്ഷം രൂപ ആദായ നികുതി ഇളവ് ലഭിക്കും.\nദിവസവും 500 രൂപ കരുതിയാൽ 50,000 മാസ വരുമാനവും കയ്യിൽ ഒരു കോടിയും; ഇത് സർക്കാർ പദ്ധതി തരുന്ന ഉറപ്പ്\nദിവസവും 167 രൂപ എടുത്തുവെച്ചോളൂ മാസം 1 ലക്ഷം രൂപ വരുമാനം നേടാം; അറിയാം കേന്ദ്ര സര്‍ക്കാറിന്റെ ഈ പദ്ധതി\nഇപിഎഫും എൻപിഎസും; വിരമിക്കൽ കാലത്തേക്ക് നിക്ഷേപമൊരുക്കുന്നവർ അറിയാൻ\nമാസം നൽകുന്ന 5000 രൂപയെ ലക്ഷമാക്കി തിരികെ നൽകും; എൻപിഎസിന്റെ രീതിയറിയാം\nRead more about: nps epf ppf stock market investment\nStock Market, Nps, Epf, Ppf; Best Investment Options For Retirement Life\nStory first published: Friday, May 20, 2022, 18:28 [IST]\n1 USD = 78.97000 (USD to INR)\n1 EUR = 82.72200 (EUR to INR)\n1 GBP = 96.01200 (GBP to INR)


പിവി അന്‍വറിന് നേരെ ആര്‍എസ്എസിന്റെ വധശ്രമ നീക്കം; ക്രിമിനല് സംഘം പിടിയില്; ക്വട്ടേഷന് സംഘത്തെ നിലമ്പൂരിലെത്തിച്ചത് ആര്‍എസ്എസ് നേതാവ്; പിന്നില് ആര്യാടന് ഷൗക്കത്തെന്നും അന്‍വര് | Kairali News | kairalinewsonline.com\nപിവി അന്‍വര് എംഎല്‍എയെ വധിക്കുകയെന്ന ഉദ്ദേശത്തോടെയായിരുന്നു കണ്ണൂരില് നിന്നുള്ള ആര്‍എസ്എസ് ക്രിമിനലുകളെ നിലമ്പുരിലെത്തിച്ചത്. ആര്‍എസ്എസ്‌കാരനായ മുരുകേശ് നരേന്ദ്രന് എന്നയാളായിരുന്നു സംഘത്തെ ഇറക്കിയത്.\nനേരത്തെ ഇയാളുടെ ഉടമസ്ഥതയിലുള്ള റീഗല് എസ്റ്റേറ്റിലെ സ്വത്ത് തര്‍ക്കവുമായി ബന്ധപ്പെട്ട വിഷയത്തില് എംഎല്‍എ എന്ന നിലയില് പി വി അന്‍വര് ഇടപെട്ടിരുന്നു. അന്ന് മുതല്‍ഇയാള്‍ക്ക് അന്‍വ്‌റിനോട് വൈരാഗ്യമുണ്ടായിരുന്നു. അന്‍വറിനെ കൊല്ലുമെന്നും മുരുകേശ് നരേന്ദ്രന് ഭീഷണി മുഴക്കിയിരുന്നു. ഇതിന് വേണ്ടിയായിരുന്നു കണ്ണൂരില് നിന്നുള്ള ആര് എസ്എസ് ക്വട്ടേഷന് സംഘത്തെ ഇയാള് നിലമ്പൂരിലിറക്കിയത്.\nപയ്യന്നൂര് കക്കം പാറ സ്വദേശി വിപിന്, പഴയങ്ങാടി ചെങ്ങല് സ്വദേശികളായ അഭിലാഷ്, ജിഷ്ണു, തളിപ്പറമ്പ് സ്വദേശി ലിനേഷ് എന്നിവരായിരുന്നു സംഘത്തില്. ധനരാജ് വധക്കേസടക്കം 20ലധികം കേസുകളില് പ്രതിയാണ് വിപിന്. ഇതേ കേസിലെ ഒന്നാം പ്രതി വൈശാഖിന്റെ സഹോദരന് കൂടിയാണ് വിപിന്. അഭിലാഷ്, ജിഷ്ണു എന്നിവര് പഴയങ്ങാടി മേഖലയിലെ സ്ഥിരം ക്രിമിനലുകളാണ്. ലിനേഷ് ബോംബ് നിര്‍മ്മാനത്തില് വിദഗ്ധനാണ്.\nനിലമ്പൂരില് എത്തിയതിന്റെ തൊട്ടടുത്ത ദിവസം മറ്റൊരു അടിപിടി കേസില് ഇവര് പൊലീസ് പിടിയിലായി. ഇതോടെയാണ് അന്‍വറിനെ അക്രമികാനുള്ള ഇവരുടെ പദ്ധതി പാളിയത്. പ്രാദേശിക കോണ്‍ഗ്രസ് നേതാവായ മുര്‍ഖന് ഷറഫുദീന് ആണ് സംഘത്തെ സ്റ്റേഷനില് നിന്നും ജാമ്യത്തിലിറക്കിയത്.\nവധശ്രമത്തിന് പിന്നില് ആര്യാടന് ഷൗക്കത്താണെന്നാണ് പിവി അന്‍വര് ആരോപിക്കുന്നത്. ഇത് സംബന്ധിച്ച ഗൂഢാലോചനയെപ്പറ്റി ഉന്നതതല അന്വേഷണം നടത്തണമെന്നാവശ്യപ്പെട്ട് പിവി അന്‍വര് മുഖ്യമന്ത്രിക്കും ഡിജിപിക്കും പരാതി നല്‍കിയിട്ടുണ്ട്.\nTags: bjpBJP AttackPV Anvarrssrss terror


caravan tourism kerala, കാരവന് ടൂറിസം: കേരളത്തിന്‍റെ അടുത്ത ഹൗസ്‍ബോട്ട് - kerala tourism caravan project from january 2022 - Samayam Malayalam\nകാരവന് ടൂറിസം: കേരളത്തിന്‍റെ അടുത്ത ഹൗസ്‍ബോട്ട്\nEdited by Samayam Desk | Lipi | Updated: Nov 22, 2021, 11:04 AM\nകേരള ടൂറിസം വകുപ്പ് നടപ്പാക്കുന്ന കാരവന് ടൂറിസം പദ്ധതി ജനുവരി മുതല് യാഥാര്‍ഥ്യമാകും. ഹൗസ്ബോട്ടുകള്‍ക്ക് ശേഷം കേരളം പ്രതീക്ഷയര്‍പ്പിക്കുന്ന വമ്പന് പദ്ധതിയാണിത്. ഇന്ത്യയില് ഒന്നോ രണ്ടോ സംസ്ഥാനങ്ങളില് മാത്രമാണ് തൽക്കാലം കാരവന് ടൂറിസമുള്ളത്.\nഒരു ടൂറിസ്റ്റ് കാരവൻ -Agencies\nഹോളിവുഡ് സിനിമകളിലും സീരീസുകളിലുമുള്ള ആഡംബര കാരവനുകള് ജനുവരി മുതല് കേരളത്തിലും ഓടും. കേരളത്തിലെ മനോഹരമായ മലകളും കുന്നുകളും കാടുകളും കായലുകളും കടലും ജനുവരി മുതല് കാരവനുകളില് സഞ്ചരിച്ച് കാണാം. ടൂറിസം മേഖലയില് കുതിച്ചുചാട്ടമുണ്ടാക്കാന് കൊണ്ടുവന്ന 'കാരവന് കേരള' പദ്ധതി ജനുവരി ഒന്നു മുതല് നടപ്പാവുമെന്നാണ് സര്‍ക്കാര് പ്രഖ്യാപിച്ചിരിക്കുന്നത്. സ്വദേശികള്‍ക്കും ഇതരസംസ്ഥാനക്കാര്‍ക്കും വിദേശികള്‍ക്കും കേരളത്തിന്റെ പ്രകൃതി ഭംഗി നന്നായി ആസ്വദിക്കാന് കഴിയുന്ന രീതിയിലാണ് പദ്ധതി തയ്യാറാക്കിയിരിക്കുന്നത്.\nലോകപ്രശസ്ത വാഹനനിര്‍മാതാക്കളായ ജര്‍മനിയിലെ മേഴ്‌സിഡസ് കമ്പനിയുടെ അന്താരാഷ്ട്ര നിലവാരത്തിലുള്ള ടൂറിസ്റ്റ് കാരവനും പദ്ധതിയുടെ ഭാഗമായി പൊതുജനങ്ങള്‍ക്കുപയോഗിക്കാം. ശീതീകരിച്ച ലോഞ്ച് ഏരിയ, സുരക്ഷിതമായ സീറ്റുകള്, ഇന്‍ഫോടെയ്്ന്‍മെന്റ് സിസ്റ്റം, എല്ലാ അവശ്യ ഉപകരണങ്ങളോടും കൂടി പൂര്‍ണ്ണമായി സജ്ജീകരിച്ച അടുക്കള, ഷവര് സൗകര്യമുള്ള കുളിമുറി, വിശാലമായ കിടപ്പുമുറി തുടങ്ങിയ സൗകര്യങ്ങളുള്ള കാരവനാണ് ഭാരത് ബെന്‍സില് നിന്ന് ഒരു സംരംഭകന് പദ്ധതിക്കായി വാങ്ങിയിരിക്കുന്നത്.\nസോഫാ കം ബെഡ്, ഫ്രിഡ്ജ്, മൈക്രോവേവ് ഓവന് എന്നിവ ഉള്‍ക്കൊള്ളുന്ന അടുക്കള, തീന്‍മേശ, ശൗചാലയം, എയര്‍കണ്ടീഷണര്, ഇന്റര്‍നെറ്റ് സൗകര്യം, ദൃശ്യ-ശ്രവ്യ സംവിധാനങ്ങള്, ചാര്‍ജിംഗ് സംവിധാനം, ജി.പി.എസ് തുടങ്ങിയ സൗകര്യങ്ങളുള്ള വിവിധ കമ്പനികളുടെ കാരവനുകളാണ് ഉണ്ടാവുക. നാല്, ആറ് സീറ്റുകളുള്ള ഇത്തരം വാഹനങ്ങളില് കേരളത്തിലെ അറിയപ്പെടുന്നതും വികസിച്ചു വരുന്നതുമായ വിനോദസഞ്ചാര കേന്ദ്രങ്ങളില് എത്താനാവും. കൂടാതെ ഈ വിനോദസഞ്ചാര കേന്ദ്രങ്ങളുടെ ഏറ്റവുമടുത്തുള്ള സുരക്ഷിതമായ സ്ഥലങ്ങളില് കാരവന് പാര്‍ക്കുകളുമുണ്ടാവും. രാത്രികാലങ്ങളില് അവിടെ വിശ്രമിക്കാം.\nഇനി ഗ്രാമങ്ങളില് രാപ്പാര്‍ക്കാം\nകേരളത്തിലെ പ്രകൃതിരമണീയമായ ഉള്‍ഗ്രാമങ്ങളില് താമസിച്ച് ഗ്രാമീണജീവിതം അറിയാനുള്ള സൗകര്യവും കാരവന് ടൂറിസത്തിന്റെ ഭാഗമാണ്. ഗ്രാമങ്ങളിലെ വിശാലമായ നെല്‍വയലുകളും കൃഷിയും ജലസംഭരണികളും ഉള്‍നാടന് മല്‍സ്യബന്ധനവും നേരില് കാണാം. കൂടാതെ പരമ്പരാഗത വ്യവസായം, കരകൗശലമേഖല തുടങ്ങിവയിലേക്ക് വെളിച്ചം വീഴ്ത്തുന്ന പദ്ധതികളും അണിയറയില് ഒരുങ്ങുകയാണ്.\nഗ്രാമീണമേഖലയിലെ ജനങ്ങള്‍ക്കും തദ്ദേശ സ്വയംഭരണ സ്ഥാപനങ്ങള്‍ക്കും ചെറുകിട സൂക്ഷ്മ സംരംഭങ്ങള്‍ക്കും കലാകാരന്‍മാര്‍ക്കും കുടുംബശ്രീ പോലുള്ള സംരംഭങ്ങള്‍ക്കും പദ്ധതിയുടെ ഭാഗമാവാം. ഗ്രാമീണ മേഖലയിലെ ജനങ്ങളുടെ വരുമാനം ഉറപ്പുവരുത്തുകയെന്ന ലക്ഷ്യം കൂടി പദ്ധതിക്കുണ്ട്. ''ഇതുവരെ ടൂറിസം മാപ്പില് വിശദമായ രേഖപ്പെടുത്താത്ത പ്രദേശങ്ങള് കൂടി വികസിക്കാന് പദ്ധതി സഹായിക്കുമെന്നാണ് കരുതുന്നത്. ഇത് പ്രദേശവാസികളുടെ വരുമാനവും ജീവിതനിലവാരവും ഉയര്‍ത്തും.''--വിനോദസഞ്ചാര വകുപ്പിലെ ഉന്നത ഉദ്യോഗസ്ഥന് സമയം മലയാളത്തോട് പറഞ്ഞു.\nപ്രകൃതിയില് അലിഞ്ഞ് കാരവന് പാര്‍ക്കുകള്\nവിനോദസഞ്ചാരികള്‍ക്ക് കാരവന് പാര്‍ക്ക് ചെയ്യാനും രാത്രിയിലും പകലും വിശ്രമിക്കാനും സൗകര്യം ഒരുക്കുന്ന സ്ഥലങ്ങളാണ് കാരവന് പാര്‍ക്ക് എന്നറിയപ്പെടുന്നത്. ഇവിടെ സഞ്ചാരികള്‍ക്കും കാരവനുകള്‍ക്കുമാവശ്യമായ എല്ലാ സൗകര്യങ്ങളുമുണ്ടാവും. ''രുചികരമായ പ്രാദേശിക വിഭവങ്ങളും സാംസ്‌കാരിക പരിപാടികളും വിനോദസഞ്ചാരികളെ കാത്തിരിക്കുന്ന സൗകര്യമായാണ് കാരവന് പാര്‍ക്കുകളെ വിഭാവനം ചെയ്തിരിക്കുന്നത്.''--വിനോദസഞ്ചാര വകുപ്പിലെ ഉദ്യോഗസ്ഥന് പറയുന്നു.\nപ്രകൃതിക്കും പ്രാദേശിക സംസ്‌കാരങ്ങള്‍ക്കും പ്രാധാന്യം നല്‍കുന്ന സി.ജി.എച്ച് എര്‍ത്ത് ഗ്രൂപ്പ് സംസ്ഥാനത്ത് പത്ത് കാരവന് പാര്‍ക്കുകള് സ്ഥാപിക്കാന് തീരുമാനിച്ചിട്ടുണ്ട്. ഇടുക്കിയിലെ മറയൂരിലാണ് ആദ്യ പാര്‍ക്ക് യാഥാര്‍ത്ഥ്യമാക്കുക. തേയിലത്തോട്ടത്തിന്റെ പശ്ചാത്തലത്തില് അഞ്ച് ഏക്കര് സ്ഥലത്തായിരിക്കും ഈ പാര്‍ക്ക്. തുടക്കത്തില് തന്നെ അഞ്ച് കാരവനുകള് ഒരേ സമയം പാര്‍ക്ക് ചെയ്യുന്നതിനുള്ള സൗകര്യങ്ങള് ഉണ്ടായിരിക്കും. ആക്റ്റിവിറ്റി ഏരിയ, താമസ സ്ഥലം, ഡ്രൈവര്‍മാര്‍ക്കുള്ള വിശ്രമമുറികള്, ഭക്ഷണശാല തുടങ്ങി അതിഥികള്‍ക്ക് സുഖപ്രദമായ താമസത്തിനുള്ള എല്ലാ ക്രമീകരണങ്ങളും ഇവിടെ സജ്ജമാക്കും.\nസംസ്ഥാനത്ത് ആദ്യ കാരവന് ടൂറിസം പദ്ധതിക്ക് തുടക്കമിട്ട ബോബി ടൂര്‍സ് ആന്‍ഡ് ട്രാവല്‍സ് ഉള്‍പ്പെടെ അഞ്ചോളം സംരംഭകര് ഇതിനകം പാര്‍ക്ക് നിര്‍മ്മാണത്തിന് സന്നദ്ധരായിട്ടുണ്ട്. ഹാരിസണ് മലയാളം, ഊരാളുങ്കല് ലേബര് കോണ്‍ട്രാക്ട് സൊസൈറ്റി എന്നിവരും കാരവന് പാര്‍ക്കുകള് ഒരുക്കും. ഇടുക്കി, വയനാട്, കണ്ണൂര് ജില്ലകളിലായി അഞ്ചു പാര്‍ക്കുകളാണ് നിലവില് പരിഗണിക്കുന്നത്.\nകാരവനുകള് ഒന്നിലധികം ദിവസം പാര്‍ക്ക് ചെയ്ത് താമസിക്കാന് കഴിയുന്ന അത്യാധുനിക കാരവന് പാര്‍ക്ക്, പകല് മാത്രം പാര്‍ക്ക് ചെയ്യാവുന്ന ഡേ പാര്‍ക്ക്, താമസസൗകര്യമുള്ള റിസോര്‍ട്ടിന്റെ ഭാഗമായ ഹൈബ്രിഡ് പാര്‍ക്ക് എന്നിങ്ങനെ മൂന്നുതരം പാര്‍ക്കുകളാണ് പ്രധാനമായും വിഭാവനം ചെയ്തിരിക്കുന്നത്. കൂടാതെ ടൂറിസം പ്രദേശങ്ങളില് സ്വന്തമായി ഭൂമിയുള്ളവര്‍ക്കും തോട്ടങ്ങളിലും പാര്‍ക്കുകള് സ്ഥാപിക്കാം. സഞ്ചാരികള്‍ക്കും കാരവനും വേണ്ട എല്ലാ സൗകര്യങ്ങളും സുരക്ഷയും ഉണ്ടാവണമെന്നത് മാത്രമാണ് മാനദണ്ഡം.\nടൂറിസം സീസണില് മുഴുവന് സമയവും കാരവന് പാര്‍ക്കുകള് പ്രവര്‍ത്തനക്ഷമമായിരിക്കണമെന്ന് സര്‍ക്കാര് ഉത്തരവ് പറയുന്നു. കൂടാതെ സുരക്ഷക്കാവശ്യമായ എല്ലാ സൗകര്യങ്ങളും ഒരുക്കിയിരിക്കണം.\nകേരളത്തിന്റെ അയല്‍സംസ്ഥാനമായ കര്‍ണാടകത്തിലും മധ്യപ്രദേശിലും നേരത്തെ തന്നെ കാരവന് ടൂറിസം വികസിച്ചിട്ടുണ്ട്. ബംഗളൂരു കേന്ദ്രമായി പ്രവര്‍ത്തിക്കുന്ന ക്യാമ്പര്‍വാന് ക്യാമ്പ്‌സ് ആന്റ് ഹോളിഡേയ്‌സ് ഇന്ത്യ എന്ന സ്റ്റാര്‍ട്ടപ്പാണ് കര്‍ണാടകയില് പ്രധാനമായും കാരവന് ടൂറിസം നടത്തുന്നത് എന്നാണ് റിപ്പോര്‍ട്ടുകള് പറയുന്നത്.\nസൗരോര്‍ജ്ജത്തില് പ്രവര്‍ത്തിക്കുന്ന എഞ്ചിനുള്ള ലക്‌സ്‌ക്യാമര് എന്ന ആഡംബര കാരവനാണ് അവരുടെ പ്രധാന വാഹനം. അടുക്കള, മൈക്രോവേവ് ഓവന്, ഇലക്ട്രിക്ക് കെറ്റില്, ടോസ്റ്റര്, ഇന്‍ഡക്ഷന് സ്റ്റൗ, ഫ്രിഡ്ജ്, ഫ്രീസര്, ആധുനിക ടോയ്‌ലറ്റ്, ടി.വി, സി.സി.ടി.വി ക്യാമറ, മ്യൂസിക് സിസ്റ്റം എന്നിവയെല്ലാം ഈ കാരവനിലുണ്ട്. പരിസ്ഥിതി സൗഹാര്‍ദ്ദത്തിന് പ്രാധാന്യം നല്‍കുന്ന കമ്പനിയുടെ കാരവന് പൂര്‍ണമായും സൗരോര്‍ജ്ജത്തിലാണ് പ്രവര്‍ത്തിക്കുന്നത്. കര്‍ണാടകത്തിലെ പ്രധാന വിനോദസഞ്ചാര കേന്ദ്രങ്ങളായ ഹമ്പി, ബന്ദിപ്പൂര്, ഭീമേശ്വരി, കബിനി, കുടക്, ഗോകര്‍ണ, തുടങ്ങി നിരവധി പ്രദേശങ്ങളിലേക്ക് കാരവനില് സഞ്ചരിക്കാം.\nരണ്ടുതരം കാരവന് സേവനങ്ങളാണ് മധ്യപ്രദേശ് സര്‍ക്കാര് നല്‍കുന്നത്. സൂപ്പര് ഡീലക്‌സ്, ഡീലക്‌സ് എന്നീ കാരവനുകളുടെ സൗകര്യമാണ് അവര് ഒരുക്കിയിരിക്കുന്നത്. ഈ രണ്ടു സംസ്ഥാനങ്ങളില് നിന്നും വ്യത്യസ്തമായ രീതിയാണ് കേരളത്തിന്റേതെന്നാണ് വിനോദസഞ്ചാര വകുപ്പിലെ ഉദ്യോഗസ്ഥന് പറയുന്നത്.'' സംസ്ഥാനസര്‍ക്കാരിന്റെ പൂര്‍ണമായ മേല്‍നോട്ടത്തിലാണ് കേരളത്തിലെ പദ്ധതി മുന്നോട്ടു പോവുന്നത്. കാരവന് ടൂറിസത്തിന് വേണ്ട അനുമതികളെല്ലാം അതിവേഗം നല്‍കാന് മോട്ടോര്‍വാഹന വകുപ്പിന് സര്‍ക്കാര് നിര്‍ദേശം നല്‍കിയിരുന്നു. ഒരു അഡീഷണല് ട്രാന്‍സ്‌പോര്‍ട്ട് കമ്മീഷണറെ കാരവന് ടൂറിസത്തിന്റെ നോഡല് ഓഫീസറായി നിയമിച്ചു കഴിഞ്ഞു. കാരവന്റെ റജിസ്‌ട്രേഷന് പോലും ചെലവുണ്ടാവാത്ത രീതിയിലാണ് സൗകര്യങ്ങള് ഒരുക്കിയിരിക്കുന്നത്. സര്‍ക്കാരിന്റെ പൂര്‍ണ പിന്തുണയും സഹകരണവും സംരക്ഷണവും പദ്ധതിക്കുണ്ടാവും.''-- ഉദ്യോഗസ്ഥന് പറഞ്ഞു. വിനോദസഞ്ചാരികള്‍ക്കും കേരളത്തിനും പദ്ധതി ഗുണം ചെയ്യുമെന്നാണ് അധികൃതരുടെ വിലയിരുത്തല്.\nഹൗസ് ബോട്ടിന്‍റെ വിജയത്തിന് ശേഷം\nകൊവിഡ് മഹാമാരിയില് തളര്‍ന്ന ടൂറിസം മേഖലക്ക് പുതിയ കുതിപ്പ് നല്‍കാനായാണ് സെപ്റ്റംബറില് സമഗ്ര കാരവന് ടൂറിസം നയം കൊണ്ടുവന്നതെന്ന്് ടൂറിസം വകുപ്പിലെ ഉന്നത ഉദ്യോഗസ്ഥന് പറഞ്ഞു. ''സന്ദര്‍ശകരുടെ സുരക്ഷ ഉറപ്പാക്കി പ്രകൃതിയോട് ഒത്തിണങ്ങിയ യാത്രാനുഭവമാണ് കാരവന് കേരളയിലൂടെ വാഗ്ദാനം ചെയ്യുന്നത്. 1980കളുടെ അവസാനത്തില് ആരംഭിച്ച് 90കളുടെ തുടക്കത്തില് കേരളത്തെ ആഗോള ടൂറിസം മാപ്പില് അടയാളപ്പെടുത്തിയ ഹൗസ്‌ബോട്ട് പദ്ധതിക്കു ശേഷമുള്ള ഏറ്റവും ശക്തമായ പദ്ധതിയാണിത്.''--ഉന്നത ഉദ്യോഗസ്ഥന് ടൂറിസം നയം വ്യക്തമാക്കി.\n''ജനുവരി ഒന്നു മുതല് പദ്ധതി നടപ്പാക്കാനാണ് തീരുമാനിച്ചിരിക്കുന്നത്. പദ്ധതിയുടെ ഭാഗമാവാന് റജിസ്റ്റര് ചെയ്യുന്ന ആദ്യ 100 സംരംഭകര്‍ക്ക് കാരവന് വാങ്ങാന് മൊത്തം തുകയുടെ പതിനഞ്ച് ശതമാനമോ പരമാവധി ഏഴര ലക്ഷം രൂപയോ സഹായം നല്‍കും. ഇതുവരെ 166 പേരാണ് റജിസ്റ്റര് ചെയ്തിരിക്കുന്നത്. കാരവന് പാര്‍ക്ക് സ്ഥാപിക്കാനായി 60ഓളം പേരും റജിസ്റ്റര് ചെയ്തു കഴിഞ്ഞു. ഉടന് അവരുമായി കൂടിയാലോചന നടത്തി അന്തിമതീരുമാനമെടുക്കും.''--ഉദ്യോഗസ്ഥന് കൂട്ടിച്ചേര്‍ത്തു. 101 മുതല് 200 വരെയുള്ള കാരവനുകള്‍ക്ക് പരമാവധി അഞ്ച് ലക്ഷം വരെയും 201 മുതല് 300 വരെയുള്ളവക്ക് പരമാവധി 2.5 ലക്ഷം രൂപയും സഹായം നല്‍കും.


ഓണ്‍ലൈന് ക്ലാസ് കഴിഞ്ഞാലും ആഞ്ചലീനയ്ക്ക് മുറ്റം നിറയെ 'കൂട്ടുകാര്' | goodnews\nഓണ്‍ലൈന് ക്ലാസ് കഴിഞ്ഞാലും ആഞ്ചലീനയ്ക്ക് മുറ്റം നിറയെ 'കൂട്ടുകാര്'\nNov 11, 2020, 06:52 PM IST\nആഞ്ചലീന മറിയം ബിജു തന്റെ പൂന്തോട്ടത്തില്, ഇന്‍സൈറ്റില് ആഞ്ചലീന മറിയം ബിജു| Photo: Mathrubhumi\nകലഞ്ഞൂര്(പത്തനംതിട്ട): കോവിഡ് പ്രതിസന്ധിയില് സ്‌കൂളുകളില്ലാത്തത് പല കുട്ടികള്‍ക്കും വിഷമതകള് സൃഷ്ടിക്കുന്നുവെന്ന് പറയുമ്പോള് ഇവിടെ ആഞ്ചലീന ഹാപ്പിയാണ്.\nഓണ്‍ലൈന് ക്ലാസ് കഴിഞ്ഞാലും ആഞ്ചലീനയ്ക്ക് മുറ്റം നിറയെ കൂട്ടുകാരുണ്ട്. അവരുമായി എത്രനേരം സംസാരിച്ചാലും തീരാത്ത വിശേഷങ്ങളുമുണ്ട് പറയാന്.\nകോവിഡ് നിയന്ത്രണത്തില് മുറ്റംനിറയെ എത്തിയ പുതിയ കൂട്ടുകാര് ആഞ്ചലീനയുടെ സ്വന്തം ചെടികളാണ്. കൊട്ടന്തറ പ്ലാവിളയില് വീട്ടിലെത്തിയാല് ഉപയോഗശൂന്യമായ ഗ്ലാസ് മുതല് ഒഴിഞ്ഞ ടിന്നുകളിലും കുപ്പികളിലും എല്ലാം മനോഹരമായ ചെടികളുടെ ശേഖരണം കാണാം.\nസ്‌കൂളില്ലാത്തതിനാല് വീട്ടില് വെറുതേയിരുന്നപ്പോഴാണ് മുറ്റത്ത് ചെടികള് വച്ചുപിടിപ്പിക്കാന് ആഗ്രഹം തോന്നിയത്. അതിനായി, കൂടെ പഠിച്ച കൂട്ടുകാരില്‍നിന്നുതന്നെ ആദ്യം തൈകളും വിത്തുകളും ശേഖരിച്ചു.\nകലഞ്ഞൂര് കൊട്ടന്തറ പ്ലാവിളയില് ഫോട്ടോഗ്രാഫറായ വൈ.ബിജുവിന്റെയും ജി.ലേഖയുടെയും മകളാണ്, കലഞ്ഞൂര് ഗവ. ഹയര് സെക്കന്‍ഡറി സ്‌കൂളിലെ ആറാംക്ലാസ് വിദ്യാര്‍ഥിനിയായ ആഞ്ചലീന മറിയം ബിജു. മകളുടെ ആഗ്രഹത്തിനനുസരിച്ച് ഇപ്പോള് വീട്ടിലെല്ലാവരും ചെടികളുടെ ശേഖരണത്തിലേക്ക് മാറി. ആയിരത്തിലധികം ചെടികളാണ് വീടിനുചുറ്റും മനോഹരമായി ഒരുക്കിയിട്ടുള്ളത്.\nവ്യത്യസ്തതരത്തിലുള്ള ഓര്‍ക്കിഡുകള്, പത്തുമണിച്ചെടികള്, റോസ്, തെറ്റി, അഡീനിയ തുടങ്ങി നൂറുകണക്കിന് ചെടികളുടെ ശേഖരവും ഈ കൊച്ചുമിടുക്കിക്കുണ്ട്. ഒപ്പം ചിത്രരചനയിലും പാചകത്തിലും ഉള്‍പ്പെടെ ആഞ്ചലീനയുണ്ട്.\nചെടികളോടുള്ള അനുജത്തിയുടെ ഇഷ്ടത്തിന് കൂട്ടായി പ്ലസ്ടു വിദ്യാര്‍ഥിനിയായ ചേച്ചി എയ്ഞ്ചലയുമുണ്ട്. ഓണ്‍ലൈന് ക്ലാസിന്റെ സമയം കഴിഞ്ഞാല് പാട്ടും പാടി ചെടികളുടെ അടുത്തുനിന്ന് മാറാതെ അവയെ നോക്കും.\ncontent highlights: angelina mariyam biju student from pathanamthitta maintains garden


റായ് ലക്ഷ്മി തന്നെയാണോ ഇത് ???ഇത്രക്ക് വേണ്ടിയിരുന്നില്ലെന്നു ആരാധകർ !! - metromatinee.com Lifestyle Entertainment & Sports\nറായ് ലക്ഷ്മി തന്നെയാണോ ഇത് ???ഇത്രക്ക് വേണ്ടിയിരുന്നില്ലെന്നു ആരാധകർ !!\nമലയാള സിനിമയിൽ നായികമാർക്ക് അല്പം വണ്ണമുള്ളതാണ് ഭംഗി. എന്നാൽ മറ്റു ഭാഷകളിൽ അങ്ങനല്ല. സൈസ് സീറോ നായികമാർക്കാണ് അവിടെ ഡിമാൻഡ് . തമിഴിലും മലയാളത്തിലുമൊക്കെ ഒത്ത പൊക്കവും വണ്ണവുമായി താരമായ നടിയാണ് ലക്ഷ്മി റായ്. എന്നാൽ ബോളിവുഡിലേക്ക് ചുവടു വച്ച റായ് ലക്ഷ്മി ഒന്ന് സ്ലിം ബ്യുട്ടിയാകാൻ ശ്രമിച്ചു.\nഇപ്പോൾ ആളെ തിരിച്ചറിയാൻ പോലും പ്രയാസമാണ് . അത്രക്ക് മെലിഞ്ഞു പോയി താരം . മെലിഞ്ഞത് മാത്രമല്ല മുഖം വല്ലാതെ ഒട്ടിപ്പോയി . അത്രക്ക് മാറ്റമാണ് നടിക്ക് സംഭവിച്ചത് . ഇൻസ്റാഗ്രാമിലും ട്വിറ്ററിലുമൊക്കെ പങ്കു വെയ്ക്കുന്ന ചിത്രങ്ങളിൽ ഈ മാറ്റം വ്യക്തമാണ്.\nഅവസരം ലഭിക്കാൻ എങ്ങനെയും ഗ്ലാമർ വേഷങ്ങളായാൽ പോലും അഭിനയിക്കാൻ തയ്യാറാണ് നടി . അതിന്റെ ഭാഗമായി പേര് പോലും മാറ്റി നോക്കി. ഇപ്പോൾ തമിഴ് സിനിമയിൽ വീണ്ടും സജീവമായ റായ് ലക്ഷ്മിക്ക് ഇനി മെലിഞ്ഞതിനു ശേഷം എത്രത്തോളം അവസരം ലഭിക്കും എന്നാണ് കാണേണ്ടത്.\nrai laxmis new look\nപെണ്‍കുട്ടികള് തങ്ങളുടെ വസ്ത്രങ്ങള് ഊരിക്കളഞ്ഞ് അടിവസ്ത്രങ്ങളില് നില്‍ക്കാന് നിര്‍ബന്ധിതരായിട്ടുള്ള സംഭവങ്ങളുണ്ട്. അവരുടെ മാറിടത്തിന്റെയും ഇടുപ്പിന്റെയും അളവെടുക്കാനെന്ന പേരിലാണ് ഈ അതിക്രമം!\nമിറുഗ പുലിമുരുകന്റെ കോപ്പിയടിയെന്ന് ആരോപണം;ടീസറിന് മലയാളികളുടെ വമ്പൻ ട്രോൾ!\nനല്ല നിമിഷങ്ങളും കിറുക്കുള്ള സുഹൃത്തുക്കളും; ബിക്കിനിയിൽ ഹോട്ട് ബീച്ച് ചിത്രങ്ങൾ പങ്കുവെച്ച് റായ് ലക്ഷ്‌മി!\nമേക്കപ്പ് ഇടാതെയും ഇട്ടും താരപുത്രി ! പ്രാർത്ഥനയുടെ മെയ്ക്ക് ഓവർ !\nRelated Topics:Makeover, Rai Laxmi, weight loss\nഅപ്രതീക്ഷിതമായി ഒരു അഡാർ ലൗവിന്റെ റിലീസ് തീയതി പ്രഖ്യാപിച്ച് അണിയറ പ്രവർത്തകർ !!\n“ഒടിയന്റെ ഡിസ്‌കഷന് വന്നപ്പോള് ഞാന് ആദ്യമേ തുറന്നു പറഞ്ഞ കാര്യം ഞങ്ങള്‍ക്ക് ഇതില് പ്രവര്‍ത്തിക്കാന് ഏറെ പ്രയാസമുണ്ടെന്നാണ്” – പീറ്റർ ഹെയ്‌ൻ\nഎസ് പി ബാലസുബ്രഹ്‌മണ്യത്തിന്റെ ഭൗതികശരീരം ചെന്നൈയിലെ മഹാലിംഗപുരത്തെ വീട്ടിലെത്തിച്ചു\nഹിന്ദി ഉച്ചാരണം ശരിയല്ല.. പാടാൻ അനുവദിച്ചില്ല; എസ്പി ബിയുടെ മധുര പ്രതികാരം! ഒരു ഇതിഹാസം അവസാനിച്ചു..


union-budget: Latest union-budget News & Updates, union-budget Photos & Images, union-budget Videos | Samayam Malayalam\nകേന്ദ്ര ബജറ്റ് അഞ്ചു ലക്ഷം ഡോളർ സമ്പദ് വ്യവസ്ഥയുടെ അടിത്തറ;ധനമന്ത്രി\nജില്ലാ ആശുപത്രി സ്വകാര്യവത്കരണത്തെ എതിർത്ത് കേരള സർക്കാർ; നടപ്പാക്കില്ലെന്ന് ആരോഗ്യമന്ത്രി\n'നാലു മാസത്തിൽ കൂടുതൽ ഇന്ത്യയിൽ തങ്ങിയാൽ പ്രവാസി പദവി നഷ്ടമാകും' പ്രതിഷേധം ശക്തം\nമോദിയുടെ ബജറ്റ് സാമ്പത്തിക വളര്‍ച്ചയെ സഹായിക്കില്ല, വിമര്‍ശിച്ച് ന്യൂയോര്‍ക്ക് ടൈംസ്\nഎൽഐസി ഓഹരി വിൽപ്പന ഈ വർഷം തന്നെ; ലക്ഷ്യം 93,000 കോടി രൂപ\n'വിമർശനവുമായി സഖ്യ കക്ഷികളും'; പൗരത്വ നിയമത്തിനു പിന്നാലെ ബജറ്റിലും ബിജെപി ഒറ്റപ്പെടുന്നു\n'അടുത്ത ബജറ്റില് നമ്മളെ തൂക്കി വില്‍ക്കും'; ട്രോള് മഴയില് മുങ്ങി ബജറ്റ്\nമോദിയുടെ സുരക്ഷയ്‌ക്ക് 600 കോടി ആവശ്യമോ?; അറിയണം ഈ5കാര്യങ്ങൾ!\nപ്രവാസികള്‍ക്ക് ഇന്ത്യയിലും നികുതി അടക്കേണ്ടി വരുമോ ? ബജറ്റില് പറയുന്നത് എന്ത് ?\nകേന്ദ്ര ബജറ്റ് 2020: വില കൂടുന്ന പ്രധാന വസ്തുക്കളും വില കുറയുന്നവയും\nരാജ്യം കടുത്ത സാമ്പത്തിക പ്രതിസന്ധിയിൽ?; ധനമന്ത്രി നൽകുന്ന5സൂചനകൾ!\nമോദി സർക്കാരിൻ്റെ രണ്ടാം ബജറ്റിൽ യുവാക്കൾക്ക് എന്തുണ്ട്? നിങ്ങൾ അറിയേണ്ടത്


മന്ത്രി പറഞ്ഞത് എൽഡിഎഫ് നിലപാട്; ശുപാർശകൾ ഇല്ലാതെ കാര്യങ്ങൾ വേഗത്തിൽ നടക്കണം; മുഹമ്മദ് റിയാസിനെ പിന്തുണച്ച് സിപിഎം | Sathyam Online\nമന്ത്രി പറഞ്ഞത് എൽഡിഎഫ് നിലപാട്; ശുപാർശകൾ ഇല്ലാതെ കാര്യങ്ങൾ വേഗത്തിൽ നടക്കണം; മുഹമ്മദ് റിയാസിനെ പിന്തുണച്ച് സിപിഎം\nതിരുവനന്തപുരം: എംഎല്‍എമാര് കരാറുകാരെ കൂട്ടി കാണാന് വരുന്നതുമായി ബന്ധപ്പെട്ട പ്രസ്താവനയില് മന്ത്രി മുഹമ്മദ് റിയാസിനെ പിന്തുണച്ച് സിപിഎം സംസ്ഥാന സെക്രട്ടറി എ. വിജയരാഘവന്. റിയാസ് പറഞ്ഞത് പാര്‍ട്ടിയുടെയും മുന്നണിയുടെയും പൊതുസമീപനമാണെന്നും പൊതുനിലപാടിന് അനുസൃതയാണ് മന്ത്രിയുടെ പ്രതികരണമെന്നും വിജയരാഘവന് പറഞ്ഞു.\nശുപാർശയില്ലാതെ കാര്യങ്ങൾ വേഗത്തിൽ നടക്കണം. എംഎൽഎമാർ ഉയർത്തുന്ന വിഷയങ്ങൾക്ക് മന്ത്രിമാർ അർഹിക്കുന്ന പരിഗണന നൽകുന്നുണ്ട്. മന്ത്രിമാരുടെ ഓഫിസ് എങ്ങനെ പ്രവർത്തിക്കണമെന്നതിന് സർക്കാരിന് നിലപാടുണ്ട്. സർക്കാരും മന്ത്രിമാരും എങ്ങനെ പ്രവർത്തിക്കണം എന്നത് സംബന്ധിച്ച് സിപിഎമ്മിന് പൊതുനിലപാടുണ്ടെന്നും അദ്ദേഹം പറഞ്ഞു.\nകരാറുകാരെക്കൂട്ടി എംഎല്‍എമാര് കാണാൻ വരരുതെന്ന മന്ത്രി മുഹമ്മദ് റിയാന്‍റെ പ്രസ്താവന പ്രതിപക്ഷ എംഎല്‍എമാര് വിവാദമാക്കിയിരുന്നു. എന്നാല് താൻ പറഞ്ഞതിൽ ഉറച്ച് നിൽക്കുകയാണെന്ന് ആവർത്തിച്ച മന്ത്രി, ഖേദം പ്രകടിപ്പിച്ചിട്ടില്ലെന്നും ഇടതുപക്ഷ നയവും നിലപാടുമാണ് താൻ വ്യക്തമാക്കിയതെന്നും കോഴിക്കോട്ട് പറഞ്ഞു.\n”കരാറുകാരെ കൂട്ടി എംഎൽഎമാർ കാണാൻ വരരുതെന്ന പ്രസ്താവനയിന്മേൽ എംഎൽഎമാരുടെ യോഗത്തിൽ താൻ ഖേദം പ്രകടിപ്പിച്ചുവെന്നും നിലപാടിൽ നിന്നും പുറകോട്ട് പോയെന്നുമുള്ള രീതിയിൽ വ്യാപകമായി വാർത്തകൾ പ്രചരിച്ചു. എന്നാൽ എംഎൽഎമാരുടെ യോഗത്തിൽ ഒരാൾ പോലും ഇത്തരത്തിലൊരു അഭിപ്രായം ഉന്നയിച്ചിട്ടുമില്ല, താൻ എവിടെയും ഖേദം പ്രകടിപ്പിച്ചിട്ടുമില്ല. പറഞ്ഞതിൽ ഉറച്ച് നിൽക്കുകയാണ്. ഒരടി പുറകോട്ട് പോയിട്ടുമില്ല- റിയാസ് വ്യക്തമാക്കി.\nമോൻസൺ മാവുങ്കലിന്റെ സൗഹൃദ പട്ടികയിൽ കെപിസിസിയുടെ സമുന്നത നേതാക്കളുമെന്ന് എ.വിജയരാഘവൻ; ചില നേതാക്കൾ...\nകോൺഗ്രസിൽ നടക്കുന്നത് വമ്പിച്ച ഗൃഹസന്ദർശനം; പഴയ നേതാവിനെ പുതിയ നേതാവ് കാണുന്നു, പരസ്പരം...\nആര്‍എസ്എസ്സിന്റെ പ്രതിലോമ രാഷ്ട്രീയത്തിന്റെ വാലാകാനാണ് എന്‍എസ്എസിന്റെ ശ്രമം; ഇത് സമുദായത്തിലെ പാവപ്പെട്ടവരുടേയും സാധാരണക്കാരുടേയും താത്പര്യങ്ങള്‍ക്ക്...


ടി.പി. കേളു നമ്പ്യാര് അന്തരിച്ചു\nSeptember 17, 2012 കേരളം\nകൊച്ചി: ഹൈക്കോടതിയിലെ മുതിര്‍ന്ന അഭിഭാഷകന് ടി പി കേളുനമ്പ്യാര് അന്തരിച്ചു. എറണാകുളം കാരിക്കാമുറി റോഡിലെ ‘അനാമിക’ വീട്ടില് പകല് മൂന്നരയോടെയായിരുന്നു അന്ത്യം. 86 വയസ്സായിരുന്നു. സംസ്‌കാരം തിങ്കളാഴ്ച 12ന് രവിപുരം ശ്മശാനത്തില് നടക്കും.\nഭരണഘടനാ വിദഗ്ധനെന്ന നിലയിലും നിയമ അധ്യാപകനെന്ന നിലയിലും മികവു തളിയിച്ചയാളാണ് അദ്ദേഹം. മുഖ്യമന്ത്രി ഉമ്മന്‍ചാണ്ടി, കേന്ദ്രമന്ത്രിമാരായ എ കെ ആന്റണി, വയലാര് രവി, തേറമ്പില് രാമകൃഷ്ണന് എംഎല്‍എ, തമ്പാന് തോമസ് തുടങ്ങിയവര് നമ്പ്യാരുടെ വിദ്യാര്‍ഥികളായിരുന്നു. കാല്‍നൂറ്റാണ്ടോളം അഭിഭാഷകരുടെ അച്ചടക്കസമിതി അധ്യക്ഷനായി പ്രവര്‍ത്തിച്ചു. ദീര്‍ഘകാലം കേരള പബ്ലിക് സര്‍വീസ് കമ്മിഷന്റെ ഹൈക്കോടതി സ്റ്റാന്റിങ് കൗണ്‍സില് സ്ഥാനം വഹിച്ചു. കേരള യൂണിവേഴ്‌സിറ്റി, റിസര്‍വ് ബാങ്ക് ഓഫ് ഇന്ത്യ, കെല്‍ട്രോണ് തുടങ്ങി നിരവധി സ്ഥാപനങ്ങളുടെ നിയമോപദേശകനായി പ്രവര്‍ത്തിച്ചു. കേരള ഹൈക്കോടതി അഡ്വക്കേറ്റ് അസോസിയേഷന് മുന് പ്രസിഡന്റായിരുന്നു.\nനിയമത്തിലെയും ഭരണഘടനയുടെയും സങ്കീര്‍ണമായ പ്രശ്‌നങ്ങളില് നേരിട്ടിടപെടാന് ഇദ്ദേഹത്തിന് കഴിഞ്ഞിരുന്നു. മന്ത്രി കെ ബാബു, കോണ്‍ഗ്രസ്(എസ്) സംസ്ഥാന പ്രസിഡന്റ് രാമചന്ദ്രന് കടന്നപ്പള്ളി, ജസ്റ്റിസുമാരായ പി കെ ഷംസുദ്ദീന്, കെ നാരായണകുറുപ്പ്, അഡ്വ. എം കെ ദാമോദരന്, ഡെപ്യൂട്ടി മേയര് ബി ഭദ്ര, പ്രൊഫ. എം അച്യുതന് തുടങ്ങി ഒട്ടേറെ പേര് അന്തിമോപചാരമര്‍പ്പിച്ചു. അഭിഭാഷകപരിഷത്ത് ദേശീയ സമിതിയംഗം അഡ്വ. എന്. നഗരേഷ് അനുശോചിച്ചു.\nഅച്യുതന്‍നമ്പ്യാരുടെ മകള് ഡോ. ഹേമലതയാണ് ഭാര്യ. മക്കള്: ചന്ദ്രമോഹന്(പാലക്കാട്), ശ്യാമള(പാലക്കാട്), രാധിക(മുബൈ). മരുമക്കള്: ഗീത മോഹന്(പാലക്കാട്), വിനോദ്കുമാര് (പാലക്കാട്), നന്ദകുമാര്(മുബൈ). സഹോദരങ്ങള്: നാരായണന് നമ്പ്യാര്(അഭിഭാഷകന്, ഊട്ടി) യശോദ, സരോജിനി, വേലായുധന് നമ്പ്യാര്, പരേതരായ ജാനകി, ഗോപാലന് നമ്പ്യാര്.


ജപ്പാന് പ്രധാനമന്ത്രി ഇന്ന് ഇന്ത്യയിലെത്തും; മോഡിയുമായി ചേര്‍ന്ന്\nജപ്പാന് പ്രധാനമന്ത്രി ഇന്ന് ഇന്ത്യയിലെത്തും; മോഡിയുമായി ചേര്‍ന്ന് ഗുജറാത്തില് ഷിന്‍സോ ആബെയുടെ റോഡ് ഷോയും\nന്യൂഡല്‍ഹി: ഇന്ത്യ-ജപ്പാന് വാര്‍ഷിക ഉച്ചകോടിയില് പങ്കെടുക്കാനായി ജപ്പാന് പ്രധാനമന്ത്രി ഷിന്‍സോ ആബെ ഇന്ന് ഇന്ത്യയിലെത്തും. രണ്ട് ദിവസത്തേക്കാണ് സന്ദര്‍ശനം. ഇന്ത്യയും ജപ്പാനും തമ്മില് നടക്കുന്ന പന്ത്രണ്ടാമത് ഉച്ചകോടിയാണ് ഇത്. ജപ്പാന്റെ സഹകരണത്തോടെയുള്ള ഹൈസ്പീഡ് ബുള്ളറ്റ് ട്രെയിന് പദ്ധതിയുടെ തറക്കല്ലിടലും അജണ്ടകളിലൊന്നാണ്.\n1.10 ലക്ഷം കോടിയുടേതാണ് ബുള്ളറ്റ് ട്രെയിന് പദ്ധതി. പദ്ധതിയ്ക്കായി 81 ശതമാനം ലോണ് 0.1 ശമതമാനം പലിശ നിരക്കില് ജപ്പാന് കൈമാറും. 50 വര്‍ഷത്തിനുള്ളില് വായപ് തിരികെ അടക്കണമെന്നാണ് കരാര്. ഗുജറാത്തില് നിന്ന് മുംബൈയിലേക്ക് നീളുന്ന ട്രെയിനിന് 750 യാത്രക്കാരെ ഉള്‍ക്കൊള്ളിക്കാനാകും. മണിക്കൂറില് 250 കിലോമീറ്റര് വേഗത്തില് ബുള്ളറ്റ് ട്രെയിന് സഞ്ചരിക്കുമെന്നാണ് കരുതുന്നത്. ജപ്പാന് പ്രധാനമന്ത്രി ഷിന്‍സോ ആബെയെ സ്വീകരിക്കാന് ഇന്ത്യ തയ്യാറായിക്കഴിഞ്ഞുവെന്ന് പ്രധാനമന്ത്രി ട്വിറ്ററിലൂടെ അറിയിച്ചു.\nഅഹമ്മദാബാദ് സന്ദര്‍ശിക്കുന്ന ഷിന്‍സോ ആബെ അഹമ്മദാബാദിലെ സബര്‍മതി ആശ്രമവും സീതി സയ്യിദ് മസ്ജിദും സന്ദര്‍ശിക്കും. ബുള്ളറ്റ് ട്രെയിന് പദ്ധതിയുടെ ഭാഗമായി പ്രധാനമന്ത്രിയോടൊപ്പം റോഡ് ഷോയില് അദ്ദേഹം പങ്കെടുക്കും. അഹമ്മദാബാദ് വിമാനത്താവളത്തില് നിന്നും സബര്‍മതി ആശ്രമം വരെയാണ് റോഡ് ഷോ സംഘടിപ്പിക്കുന്നത്.